
Câteva  păreri  în  jurul  Ideii  unui 
sinod  ecumenic.1 

! 

,  L 

'  Au  trecut  mai  bine  ca  o'  mie  de  ani,  de  când  în 
Biserica  Domnului  nostru  Isus  Hristos  s’a  întrerupt  seria 
sinoadelor  ecumenice.  Astăzi  avem  bucuria  de  a  con¬ 
stată,  că,  după  încercările  din  alte  părţi  şi  vremi,  Bi¬ 
serica  ort.  română  se  ocupă  serios  de  gândul*  de  a 
vedea  reluat  firul  întrerupt  al  vechilor  sinoade  ecumenice. 

Pe  vremea  celui  din  urmă  sinod  ecumenic  (787)  si 
chiar  până  la  desbinarea  fatală  a  Occidentului  (1054), 
ideia  de  ecumenicitate  avea  la  temelia  sa  un  fapt  real: 
unitatea,  creştinătăţii.  Aproape  nouă  sute  de  ani  sunt 
de  când  a  încetat  această  unitate. 

Astăzi,  când  vechi^  unitate  bisericească  este  distrusă, 
nu  credem  —  decât  numai  în  teorie  —  că  se  poate 
vorbi  despre  posibilitatea  de  a  întruni  un  sinod  ecu¬ 
menic.  Ideia  unui  sinod  ecumenic  presupune,  întâi  de 
toate,  restabilirea  unităţii  sfinte  şi  binefăcătoare  de  odi¬ 
nioară,  fără  de,  care  nu  ne  putem  nici  închipui  o  ecu¬ 
menicitate  efectivă  sub  raportul  sinodalîtăţii  Sinoadele 

1  Dăm  acest  articol,  reprezentând  părerile  personale  ale  autorului 
său,  cu  gândul  de-a  dâ  ocazie  unei  discuţii  asupra  unei  chestiuni  atât  de 
importante.  N.  R. 

«unioniste»  dela  Lyon  (1274)  şi  dela  Florenţa  (1439), 
ţinute  în  Apus  cu  binecunoscutul  concurs  al  Orienta¬ 
lilor  presionaţi  de  stări  politice,  nu  vor  putea  fi  privite 
în  vecii  vecilor  ca  sinoade  ecumenice.  Şi  mai  puţin 
sinoadele  papale  dela  Trident  şi  Vatican,  fiind  ele  numai 
ale  Occidentalilor. 

Nouă  însă  nu  ni  este  permis  să  cădem  în  vina 
Occidentalilor,  de  a  crede  că  pot  şi  fără  de  Răsăriteni 
să  ţină  sinod  ecumenic.  Dacă  noi  nu  recunoaştem  ecu- 
menicitatea  sinoadelor  lor  dela  1054  încoaci,  cum  am 
aşteptă  oare,  ca  ei  să  recunoască  de  ecumenice  sino- 
dele,  pe  cari  noi  le-am  ţinea  fără  de  ei? 

Istoria  ni  este  un  bun  magistru  în  chestiunea  acea¬ 
sta.  Şi  trebue  să  primim  învăţămintele  ei,  de  a  nu 
contribui  şi  noi,  prin  asemenea  concepţii  excluziviste, 
la  sporirea  divergenţelor  cari,  durere,  astăzi  sunt  prea 
multe  între  Orient  şi  Occident. 

înainte  de  a  se  fi  restabilit  vechia  unitate  biseri¬ 
cească,  fără  doar  şi  poate,  Biserica  apuseană  şi  adiaţii 
săi,  recrutaţi  din  Orientali,  vor  stă  de  tot  departe  de 
sinodul  Răsăritenilor  ortodocşi  cu  pretenţiune  Ia  un  sinod 
ecumenic.  In  chipul  acesta,  un  atare  sinod  n’ar  avea, 
în  realitate,  ci  numai  în  tendenţa  sa,  nota  ecumenicităţii. 
De  ce  nu  ni-am  da  seama,  din  bună  vreme,  de  acest 
lucru?  Şi  de  ce  să  operăm  aprioristic  cu  ideia  unui 
sinod  ecumenic  —  numai  de  dragul  ideii  atât  de  sfântă 
în  şinei  —  mai  ’nainte  de  ce  ni-am  da  seama  de  sfâr¬ 
şitul  la  care  am  ajunge  pe  această  cărare  a  bunelor 
gânduri? 

Noi  credem  sincer,  că  înainte  de  a  se  fi  restabilit 
vechia  unitate  bisericească  —  întrunirea  unui  sinod  cu 
adevărat  ecumenic  numai  din  Râsăritenii  ortodocşi, 
este  o  imposibilitate,  care  nu  cvadrează  cu  învăţă¬ 
mintele  istoriei  şi  nici  cu  necesităţile  vieţii  bise¬ 
riceşti. 

Acestei  concepţii  —  credem  —  i-se  dă  expresiune 
şi  prin  cultul  bisericii  noastre  ortodoxe,  care,  mai  mult 

chiar  decât  biserica  apuseană,  se  roagă  «pentru  împreu¬ 
narea  tuturor  bisericilor».  Restabilirea  vechei  unităţi  bi¬ 
sericeşti  este,  deci,  ţinta  de  căpetenie  cătră  care  râv¬ 
neşte  Biserica  ortodoxă,  în  istoria  şi  vieaţa  sa,  precum 
şi  în  practica  sa  liturgică.  Când  această  ideie  de  unitate 
va  fi  restabilită,  ea  va  putea  cu  multă  înlesnire  să-şi 
primească  şi  exteriorizarea  prin  forma  unui  sinod  ecu¬ 
menic  sau  al  întregei  biserici  alui  Hristos. 

Până  la  acel  fericit  moment  al  mult  doritului  viitor, 
însă,  Biserica  ortodoxă  răsăriteană  dimpreună  cu  Biserica 
particulară  românească,  pot  să  se  gândească  numai  la 
două  lucruri:  cum  s’ar  putea  pregăti  cărările  pentru  a 
se  restabili  cât  mai  degrabă  vechia  şi  sfânta  unitate  bi¬ 
sericească,  prin  care  ne  va  veni  ca  dela  sine  şi  sinodul 
cu  adevărat  ecumenic,  —  şi,  că  până  atunci,  avem  să 
ne  gândim,  ca  la  lucru  posibil,  numai  Ia  ţinerea  unui 
sinod  de  Răsăriteni  sau  local. 

Să  părăsim,  aşadar,  lozincele  mari  cari  trec,  astăzi 
şi  ’n  viitor,  peste  puterile  noastre.  Şi  să  ne  mulţumim 
cu  ideia  de  sinod  local,  care  este  mai  uşor  de  realizat 
şi  care  —  istoria  ni- a  dat  cazuri  —  poate  deveni  ecu¬ 
menic  prin  recunoaşterea  universală  din  partea  bisericii. 

Eu  unul,  mai'  prefer  un  atare  sinod,  local  şi  de 
bună  ispravă,  care  să  se  poată  ţinea  în  timpul  cel  mai 
apropiat,  —  decât  ca,  în  râvna  sfântă  a  unui  gând  ce 
nu  ţine  seama  de  realitatea  vieţii,  să  alergăm  ori  să 
aşteptăm  după  un  sinod  ecumenic,  care  nu  ştim  când 
se  va  înfăţişă  ca  realitat|^în  vieaţa  noastră  bisericească. 

f  1L 

Un  sinod  care  ar  aveâ  pretenţiune  la  titlul  de  ecu- 
menicitate  —  chiar  învinse  greutăţile  multiple,  de  cari 
se  vorbeşte  în  orice  manual  de  drept  bisericesc  în  le¬ 
gătură  cu  convocarea  sinoadelor  ecumenice  —  ar  în¬ 
semnă  o  problemă  foarte  grea  de  deslegat,’  nu  numai 
în  privinţa  întrunirii  membrilor  episcopatului,  ci  şi  din 
punctul  de  vedere  al  lucrărilor  saie  de  îndeplinit. 


Observăm,  că  nu  trăim  in  iluzia,  că  dificultăţile  la 
întrunirea  unui  sinod  chiar  ţi  numai  particular  al  Orien¬ 
talilor  ortodocşi,  ar  fi  uşoare  de  învins. 

întâi  de  toate,  ne  despart  pe  noi  de  olaltă  o  mare 
prăpastie,  în  limbă  şi  în  cultură,  şi  pentru  umplerea  ace¬ 
stui  abiz  s’ar  cere  o  muncă  culturală,  stăruitoare  şi  în¬ 
delungată,  făcută  anumit  cu  tendenţa,  ca  unităţii  dog¬ 
matice  să-i  putem  da  şi  o  expresiune  reală,  prin  con¬ 
tactul  viu  dintre  ierarhii  şi  teologii  singuraticelor  bise¬ 
rici  particulare. 

Când,  oare,  va  fi  îndeplinită  această  sfântă  muncă, 
pe  care  trebue  s’o  dorim,  mai  mult  chiar  decât  de  a 
avea  un  pripit  sinod  ecumenic,  şi  chiar  ca  o  condiţie 
sine  qua  non  pentru  a  outeâ  ţineâ  un  sinod  ecumenic  ? 

Cultura  teologică-bisericească,  din  vitregitatea  vre¬ 
murilor  de  până  aci  şi  a  concepţiilor  strâmte  rezultate 
din  puţinătatea  acestei  culturi,  s’a  stins,  într’o  vreme, 
aproape  de  tot  din  Orient,  şi  numai  acum  începe  să 
reînvie,  cu  mare  greutate.  Din  această  pricină,  nici  chiar 
ierarhii  orientali  de  azi  —  cu  mici  excepţii  —  nu  sunt 
stăpâni  pe  o  cultură  teologică-bisericească  mai  solidă, 
şi  şi  mai  puţin  sunt  versaţi  în  cunoaşterea  unor  limbi, 
prin  care  să  se  facă  accesibili  unii  pentru  alţii.  Fără 
de  acest  mijloc  cultural,  al  cunoaşterii  de  limbi  potri¬ 
vite  pentru  contactul  dintre  Orientali,  privim  d’acapo 
de  exclusă  chiar  şi  posibilitatea  de  a  ţineâ  un  contact 
viu  între  ierarhi,  necum  de  a  se  ţineâ  prin  ei  un  sinod 
ecumenic  sau  chiar  şi  numai  local,  unde  discuţiile  ar 
trebui  să  plece  dela  contactul  viu  —  dela  om  la  om  — 
şi  să  nu  se  scurgă  numai  în  lucrările  comisiunilor. 

In  afară  de  aceste  dificultăţi  de  ordin  intelectual 
mai  stau  în  calea  ţinerii  unui  sinod  şi  greutăţi 
de  altă  natură.  Sinoadele  de  odinioară  obişnuiau  a  se 
ţineâ  de  regulă  în  vremi  de  pace  sub  raportul  vieţii 
politice.  Astăzi  ne  lipseşte  şi  această  condiţie  exterioară, 
a  păcii  din  vieaţa  lumească. 

Valurile  înfricoşatului  răsboiu,  prin  care  am  trecut, 
nu  s’au  alinat.  Zângănitul  armelor  se  mai  aude  şi  tur- 


burările  vieţii  sociale  sunt  în  plin  vălmăşag  tocmai  în 
Răsăritul  ortodox,  care  ar  avea  pretenţia  să-şi  reguleze 
pe  cale  sinodală  vieaţa  sub  raportul  eclesiastic  şi  sufle¬ 
tesc.  Dar  opera  aceasta,  ori  cât  de  justificată  este  râvna 
pentru  începerea  ei,  nu  poate  fi  iniţiată  încă.  Nu  i-a 
sosit  încă  vremea. 

Biserica  ort  rusească  nu  şi-a  restabilit  încă  nici 
măcar  pacea  sa,  internă, 'şi  ea  balansează  în  nesiguranţă 
de  pe  urma  fluctuaţiilor  vieţii  sociale-politice.  Ierarhii 
ruseşti  nu  au  răgazul  cuvenit  nici  măcar  pentru  apo- 
stolia  ce  o  au  de  îndeplinit  la  ei  acasă.  Biserica  orto¬ 
doxă  din  regatul  elin  şi  cea  de  sub  ascultarea  patriar¬ 
hului  Constantinopolei,  resimt,  de  sigur,  sbuciumul  vieţii 
politice,  care  tinde  la  adunarea  tuturor  Grecilor,  din 
Europa  şi  din  Âzia-mică,  sub  acelaş  sceptru  politic.  Iar 
bisericile  ortodoxe,  ale  Românilor  şi  slavilor  sudici  cari, 
ca  noi  Românii,  au  fericirea  de  a -şi  fi  creiat  bazele  de 
unitate  politică  pe  care  să  şi  clădească  opera  de  unifi- 
ficare  bisericească,  au  mult  mai  arzătoare  necesităţi  de 
împlinit,  pentru  restabilirea  bunelor  moravuri  şi  pentru 
opera  de  unificare  bisericească,  decât  să  ajungă,  efectiv, 
a  se  mai  gândi  la  ţinerea  de  sinoade  ca  cel  contemplat 

In  scurt :  ne  lipsesc  astăzi  aproape  cu  desăvârşire, 
nu  numai  condiţiile  culturale,  ci  şi  cele  materiale  nece¬ 
sare  în  vederea  de-a  ,  putea  ţinea,  cu  bun  rezultat  un 
sinod  chiar  şi  numai  local,  al  bisericii  ortodoxe. 

III. 

Ocupându-ne  de  ideia  întrunirii  unui  sinod,  mai 
avem  să  ţinem  cont  şi  de  alte  împrejurări.  De  peste 
o  mie  de  ani,  episcopatul  ortodox  nu  s’a  mai  întrunit, 
decât  în  sinoade  locale,  foarte  restrânse  uneori.  Dela 
ultimul  sinod  ecumenic  numărăm  mai  mult  ca  unspre¬ 
zece  veacuri,  în  cari  vieaţa  sinodală  bisericească  a  stagnat 
şt,  de  multe  ori,  a  fost  înlocuită  cu  absolutismul  ierarhic. 

Câte  şi  mai  câte  necesităţi,  neîmpăcate,  a  ridicat 
la  suprafaţă  vieaţa  în  acest  interval,  fie  vorba  de  vieaţa 

instituţiunei  bisericii  ori  de  vieaţa  sufletească  a  credin¬ 
cioşilor  ei!  Cu  aceasta  se  indică  multiplicitatea  inepui- 
sabilă  a  chestiunilor,  cari  şi-ar  aştepta  rezolvirea  în  le¬ 
gătură  cu  revenirea  la  vie  aţă  a  vechei  sinodalităţi.  Dar 
cine  este  omul,  care  să  îndrăsnească  a  crede,  că  între 
atari  împrejurări,  ca  cele  din  zilele  noastre,  s’ar  puteâ 
ajunge  la  rezolvirea  —  sau  chiar  şi  numai  la  fixarea, 
aşa  la  repezeală  —  a  atâtor  necesităţi  ? 

Vieaţa  bisericii  ortodoxe,  mai  ales  de  o  mie  de  ani 
încoace,  s’a  scurs  într’o  atârnare  sclavică,  ce  nu  iartă 
gândire  nouă  ori  vr’o  schimbare,  faţă  cu  formele  vechi 
consacrate  în  organizaţie,  în  rit  şi’n  disciplină.  Şi  în¬ 
trebăm:  Cine  va  puteâ,  cu  conştiinţă  împăcată,  să  se 
înfăţişeze  înaintea  unui  sinod,  şi  mai  ales  înaintea 
unuia  ecumenic,  cu  proiecte,  gătite  dintr’o  dată, 
ca  prin  o  putere  magică,  pentru  a  schimba  în  vreme 
scurtă  idei,  credinţe  şi  prejudiţii  răsărite  din  conseva- 
tismul  atât  de  înţepenit  şi  îndelungat  al  Orientului  or¬ 
todox? 

In  vieaţa  administrativă  bisericească,  pe  ici-colo  în 
Răsărit  —  ca,  de  pildă,  mai  ales  la  noi  români  din 
Transilvania  —  s’au  mai  făcut  unele  încercări  de  aba¬ 
tere  dela  învechitele  norme  şi  de  a  căută  alte  cărări 
de  înaintare.  Dar  încercările  aceste,  cari  au  răsărit  din 
legile  evoluţiei  şi  îmbrăţişază  întreagă  vieaţa  bisericească 
cu  excepţia  dogmelor,  trebuesc  cernute  prin  îndelungate 
şi  temeinice  studii,  în  legătură  nu  numai  cu  tradiţia 
dela  care  am  căută  să  ne  îndepărtăm  cu  un  pas  în  in¬ 
teresul  progresului,  ci  şi  în  legătură  cu  simţitele  nece¬ 
sităţi,  cărora  trebue  să  le  căutăm  soluţii  sfinte  şi  no¬ 
rocoase  —  lucruri  ce  nu  se  pot  face  de  azi  pe  mâne. 
(In  legătura  acestor  consideraţii  n’avem  cuvinte  din 
destul  spre  a  regretă  aceea  nervoasă  pripă,  cu  care 
se  lucră  la  «unificarea»  bisericii  ort.  române).  E  vorba 
doar  de  interesul  întregei  biserici  ortodoxe  să  facă, 
sub  scutul  sinodalităţii  reînviate,  un  pas  înainte  şi  în 
chestiunile  de  reorganizare  şi  de  administraţie  bise¬ 
ricească. 

Vieaţa  litflrgică  sau  mai  bine  zis  rituală  a  bisericii 
Răsăritului  încă  reclamă  o  revizuire  şi  adaptare  la  ne¬ 
cesităţile  nouă  ale  vrmeii.  Pe  terenul  acesta  — -  pe  lângă 
cel  al  comuniupei  dogmatice  —  ni-am  conservat  mai 
mult  unitatea.  Şi  tocmai  de  aceea,  acesta  va  fi,  cre¬ 
dem,  terenul  cel  mai  greu  de  reformat,  din  pricina  sus¬ 
ceptibilităţilor  sufletului  omenesc  încătuşat  în  conser- 
vativismul  ritului... 

Şi,  tocmai  acest  teren,  cel  mai  greu  de  expugnat 
în  favorul  evoluţiei,  va  trebuî  să  formeze  obiectul  de 
căpetenie  în  seria  reformelor  din  viitor,  prescurtând 
riturile  şi  făcând  ca  în  conformitate  cu  vechia  tradiţie 
înlăturată  tocmai  prin  ritualismul  nostru  staţionar  şi 
învârtoşat,  să  răsune  viu  cuvântul  lui  Dumnezeu  în 
cadrele  serviciilor  noastre  religioase.  Fără  de  această 
revizuire  a  ritului,  vom  putea  —  ce  e  drept  —  să  ne 
ducem  şi  mai  departe  vieaţa  harismatică  a  bisericii  nu¬ 
mai,  dar  sufletele  vor  dormită  şi  mai  mult  în  biserică 
şi  se  vor  înstrăinâ  de  ea  tot  mai  mult.  Iată  motivul 
precumpănitor,  pentru  care,  mai  ales  în  vederea  acestei 
reforme  din  biserică,  se  cer  studii  şi  aşteptare,  înde¬ 
lungate,  spre  â  nu  sări  cu  vieaţa  bisericească  din  con- 
servativismul  de  astăzi  în  groapa  experientărilor,  cari 
pot  aduce  mai  multă  stricăciune  decât  folos  bisericii, 
ca  instituţiune,  şi  chiar  sufletelor. 

Dar  mai  sunt,  o  întreagă  .serie  de  alte  necesităţi, 
cari  trebuesc  avute  în  vedere  la  căutarea  nouălor  că¬ 
rări  de  vieaţă  şi  de  desvoltare  bisericească :  atât  cu  pri¬ 
vire  la  vieaţa  instituţiunei  biserică,  cât  şi  la  vieaţa  cre¬ 
dincioşilor  cari  fac  biserica  vie  a  lui  Hristos. 

VI. 

In  propunerea,  făcută  de  I.  P.  Sf.  Părinte  Mitro¬ 
polit  primat  Miron  şi  primită  de  cătră  P.  Sf.  Sinod 
episcopesc  la  12  Iunie  1920,  se  concretizează  câteva 
.necesităţi  de  această  natură. 

Aceste  se  cuprind  în  următoarele  9  puncte: 

1.  Căutarea  mijloacelor  pentru  combaterea  sectelor 
ivite  în  sinul  bisericii  ortodoxe  orientale; 

2.  Înlocuirea  Calendarului  vechiu  sau  iulian,  cu 
altul  şi  mai  nou,  care  să  fie  mai  exact,  sub  raportul 
astronomic,  decât  cel  gregorian; 

3.  Eventuala  aşezare  calendaristică  a  sărbătorilor 
de  peste  săptămână  în  «Dumineca  viitoare»  (noi  am  zice : 
în  Dumineca  ce  cade  mai  aproape  de  respectiva  săr¬ 
bătoare  fixă) ; 

4.  Revizuirea  ritului  bisericesc  şi  adaptarea  la 
trebuinfele  vieţii  de  azi. 

5.  Revizuirea  şi  noua  orânduie  a  posturilor. 

6.  Organizarea  unui  serviciu  de  propagandă  or¬ 
todoxă  ; 

7.  Rezolvirea  chestiunei  căsătoriei  a  doua  a  pre¬ 
oţilor  văduvi; 

8.  Examenarea  din  nou  a  gradelor  de  înrudire; 

9.  Cautarea  mijloacelor  pentru  restaurarea  mona¬ 
hismului  oriental,  spre  a  reveni  la  strălucirea  de  odi¬ 
nioară. 

In  aceste  chestiuni,  cum  au  fost  fixate  ele,  se  reo- 
glindeşte,  în  esenţă,  marea  problemă  de  restaurare  a 
Bisericii  ortodoxe  orientale.  Dar  cadrele  aceste  nu  îm¬ 
brăţişează  încă  întreagă  problema,  ce  ar  avea  s’o  des- 
Iege  un  sinod  după  atâta  vreme. 

In  vederea  unui  sinod,  ca  cel  proiectat,  ar  trebui 
să  se  prindă  chestiunea  preparativelor  dela  un  punct  de 
mânecare  mai  adânc  în  vreme:  dela  ideia  de  a  restabili 
vechea  unitate  spirituală,  sdruncinată  prin  politica  pa- 
pismului  începută  în  vechime  şi  continuată  până  astăzi 
în  Orient. 

Reunirea  Bisericilor  diferenţiate  dela  1053  încoace, 
trebue  să  fie  problema  primă  a  unui  sinod  particular 
răsăritean.  Papismul  în  deosebite  rânduri  a  invitat  Bi¬ 
serica  ortodoxă  răsăriteană  să  revină  la  vechea  unitate 
recunoscând  —  pe  Papa.  Acestor  invitări  li-s’a  răspuns 
până  acum  numai  de-  cătră  ierarhi  particulari  sau  de 
cătră  sinoade  endemice,  ale  câte-unei  povinţe  bise- 

riceşti  mai  restrinse.  Sinodul,  ce  se  proiectează  in  minţile 
celor  cu  tragere  de  inimă  pentru  insaşi  Biserica  creştină, 
va  fi  chemat  să  deie  un  răspuns  acelei  invitări  papale. 

Dar  chestiunea  aceasta  nu  ar  trebui  tratată  numai 
pe  un  fond  polemic,  ci  ăr  trebui  căutate  şi  oferite  anu¬ 
mite  modalităţi  de  apropiere  între  cele  două  biserici. 

Calea  acestei  apropieri  vă  putea,  insă,  să  fie  găsită 
numai  prin  excluderea  recriminărilor  pentru  trecut  şi 
prin  a  se  căută  cu  Biserica  apuseană  o'  colaborare  pentru 
restaurarea  creştinismului  sdruncinat  în  suflete.  Apărarea 
în  comun  în  faţa  curentelor  distructive  ale  necredinţei 
care  destramă  —  şi  în  Occident,  ca  şi  în  Orient  — 
însăşi  ideia  de  religiune  creştină,  este  problema,  care 
poate  face  începutul  cel  mai  efectiv  pentru  restaurarea 
unităţii  bisericeşti,  pentru  care  tocmai  noi,  ortodocşii 
răsăriteni,  ne  rugăm  lui  Dumnezeu  mai  stăruitor. 

Nu  pot  crede,  că  Roma  papală  ar  putea  să  rămână 
refractară  fată  de  ■  ideea  atărei  colaborări  în  numele  lui 
Hristos.  Şi  dacă  ne-ar  bruscă  prin  petensiunile  sale  su- 
prematiste,  să  răspundă  înaintea  lui  Dumnezeu  pentru 
faptele  sale. 

Orientul  ortodox  trebue  să-i  oferă,  însă,  Romei 
acest  îndoit  prilej :  al  colaborării  frăţeşti,  ori  al  condam¬ 
nării  sale  prin  sine  însăşi. 

O  altă  chestiune  mare  a  Orientului  este  acea  pri¬ 
mejdioasă,  mreje  de  organizaţii  şi  acţiuni  prozelitiste, 
pe  cari  le-au  înfiripat,  de  lungă  vreme  peste  întregul 
Orient,  Papismul  şi  Protestantismul. 

E  în  afară  de  orice  îndoială,  că  o  mare  primejdie 
rezidă  în  misionarismul,  dus  uneori  până  la  sectarism, 
din  partea  Papismului  şi  a  Protestantismului. 

Măsurile  de  apărare  împotriva  acestei  acţiuni  sub-  1 
verzi ve,  care  tinde  să  submineze  radical  ortodoxia  la 
ea  acasă,  trebue  să  fie,  de  asemenea,  una  dintre  pro¬ 
blemele  de  căpetenie  ale  unui  eventual  sinod  oriental. 
Dar  gândul  acestei  apărări  —  care  se  prevede  în  punctul 
9  al  programei  de  mai  sus  —  trebue  să  plece  dela  prin¬ 
cipiul  de  colaborare,  dacă  succede,  în  numele  lui  Hristos, 
iar  dacă  n’ar  succede  contactul  irenic  sau  al  legăturii 

de  pace,  refuzul  cu  care  am  fi  trataţi  ar  justifica  cele 
mai  radicale  măsuri  de  apărare  în  cadrele  organizării 
unui  serviciu  de  propagandă  ortodoxă. 

Prin  urmare,  programa  de  avut  în  vedere  pentru 
cazul  ţinerii  unui  sinod  chiar  şi  numai  particular  ori¬ 
ental,  va  trebui  fixată  pe  temeiul  unor  principii  mai 
largi,  cari  să  oblige  —  sau  cel  puţin  să  intereseze  — 
nu  numai  pe  ortodocşi,  ci  şi  pe  alţi  închinători,  mai 
apropiaţi  de  noi,  ai  lui  Hristos. 

Mai  ales  dacă  prin  această  prismă  privim  che¬ 
stiunea  întrunirii  unui  sinod,  atunci  chestiunea  apare  şi  mai 
dificilă  de  realizat.  Iar  urmarea  este,  că  vor  trebui  să 
se  facă  şi  preparative  cu  atât  mai  serioase,  temeinice 
şi  chiar  îndelungate. 

V. 

Spusesem,  fugitiv,  în  cele  de  mai  sus,  că  ne  lip¬ 
sesc  ierarhii  şi  teologii,  cari  prin  cunoştinţa  de  limbi 
să  poată  iniţiă  contactul  care  trebue  să  premeargă  ma¬ 
relui  eveniment  al  unui  sinod  oriental. 

Mai  de  mult,  pe  vremea  vechijor  sinoade  ecume¬ 
nice,  contactul  religios  şi  cultural  era  mai  uşor,  pen- 
trucă  necesitatea  acestui  contact  sufletesc  trăiâ  viu  în 
conştiinţa  ierarhiei  superioare.  Din  vremi  străvechi 
episcopii,  până  şi  cei  mai  îndepărtaţi,  ca  dela  Roma  în 
Asia-mică,  se  cercetau  frăţeşte.  Contactul  lor  era  în¬ 
lesnit  şi  prin  limba  şi  cultura  grecească,  care  străbatea 
largul  imperiu  oriental.  De  atunci,  Biserica  ortodoxă 
grecească  s’a  diferenţiat  după  desfacerea  în  părţi  a  im- 
periujui  politic  şi  pe  lângă  bisericile  răsăritene  pe  acel 
;  teritor  s’au  ivit  şi  alte  biserici  nouă,  particulare,  cu  limbi 
proprii  naţionale :  rusească,  românească,  sârbă,  arabă  etc. 

In  care  din  aceste  limbi  ar  fi  să  se  poată  urmă 
discuţiunile  unui  sinod  oriental?  Noi  Românii  nu  cu¬ 
noaştem  limbile  celorlaţi  omodocşi  ai  noştri;  ei  nu  o 
cunosc  pe  a  noastră,  şi,  noi  toţi,  nu  cunoaştem  o  limbă 
comună  — ■  sau  chiar  două,  —  in  care  să  se  desfăşoare 
deliberările  sinodale. 

Membrii  de  drept  ai  sinodului,  cari  sunt  ierarhii, 
nu  ar  putea  aşa  dar  să  se  înţeleagă  între  olaltă  nici  în 
cele  mai  uşoare  conversaţiuni  particulare,  -necum  în 
chestiuni  subtile  şi  delicate,  de  dogme  şi  de  altă  natură. 

Dar  chiar  şi  între  asemenea  împrejurări  dificile  e 
foarte  salutar  lucru  că  se  discută  ţinerea  unui  sinod. 
Discuţiile  de  această  natură  vor  stârni,  de  sigur,  în¬ 
demnuri  pentru  a  se  căută  mijloacele  potrivite  de  a 
eşi,  măcar  cu  un  ceas  mai  curând,  din  impasul  acesta, 
şi  să  se  poată  reluă  contactul  de  odinioară,  spiritual  şi 
cultural,  dintre  toţi  Orientalii. 

Intre  mijloacele  de  această  natură  noi  am  pune  în 
primul  loc  următoarele  lucruri  de  îndeplinit. 

Bisericile  ortodoxe  particulare  şi  mai  ales  acele, 
cari  au  fericirea  de  a  fi  în  state  naţionale  proprii,  să 
facă  tot  posibilul,  ca  să  adăpostească  în  şcolile  sale  teo¬ 
logice  cât .  mai  mulţi  tineri  din  bisericile  surori  şi,  tot 
odată,  noi  încă  să  trimitem  tineri  în  Orient,  la  studii 
teologice,  spre  a  cunoaşte  relaţiunile  de  acolo. 

Afară  de  aceasta,  fiecare  biserică  particulară  ar  trebui 
să  râvnească  a-şi  creiâ  o  sucrescenţă  de  episcopi  şi 
teologi,  bine  formaţi  sub  raportul  cărturăriei  teologice- 
bisericeşti  şi  cari,  în  cursul  Studiilor  lor,  să 'se  familia- 
riseze  cu  cel  puţin  una,  sau  chiar  două  din  limbile 
actualelor  biserici  ortodoxe  mai  de  seamă.  Noi  românii 
ar  trebui  să  învăţăm  de  pildă  limba  grecească  şi  cea 
rusească;  ruşii  pe  cea  grecească  şi  românească;  grecii 
pe  cea  românească  şi  rusească.  Ar  putea  să  vină  în 
combinaţie,  de  pildă,  şr  una  din  limbile  orientale,  ca 
arabica.  Iar  Orientalii  mai  îndepărtaţi  s’ar  putea  servi 
de  limba  grecească,  fiindu-le  mai  apropiată  sub  raportul 
cultural. 

Ierarhi  şi  teologi  ai  viitorului,  înzestraţi  sufleteşte 
îri  acest  chip,  —  şi  numai  ei!  —  vor  putea  să  iniţieze 
între  biserici  un  contact  spiritual  viu,  fără  de  care,  după 
credinţa  noastră,  însăşi  ideia  ţinerii  unui  s;nod  al  orien¬ 
talilor  va  rămâneă  pururea  o  himeră. 

VI. 

Şi  până  să  se  ajungă  la  urnirea  unui  contact  mai 
remarcabil  între  bisericile  orientale  printr’o  pleiadă  de 
ierarhi  şi  teologi,  pe  cari  să  ni  i  deie  viitorul,  avem  da¬ 
toria  de  a  ne  gândi  şi  la  alte  mijlociri  cu  acelaş  scop. 

Un  institut  teologic  bisericesc,  care  să  tindă  a  ne 
face  cunoscuţi  pe  unii  înaintea  celorlalţi,  ar  fi  de  o  su¬ 
premă  importanţă  spirituală  şi  bisericească. 

Ceeace  este  institutul  sud-ostic  european  pentru 
îţjchegarea  raporturilor  culturale  si  politice  din  acele 
părţi,  ar  fijsă  însemne  proiectatul  institut  pentru  înfiri¬ 
parea  şi  direcţionarea  relaţiunilor  spirituale  ale  Orien¬ 
tului  ortodox.  Acestui  institut  ar  fi  să  i-se  încredinţeze 
studierea  chestiunilor,  cari  ar  fi  să  fie  avizate  la  sinodul 
proiectat.  Lucrările  lui  ar  trebui  gătite  cu  concursul  tu¬ 
turor  bisericilor  orientale  ortodoxe,  şi  în  limbile  tuturor 
acestor  biserici.-  Dar  şi  până  să  se  găsească  mijloacele  mo¬ 
rale  şi  materiale  pentru  înfiinţarea  unui  asemenea  institut 
în  toată  regula,  ar  fi  necesar  ca,  necondiţionat  şti  cât 
mai  de  grabă,  să  se  înfiinţeze  o  revistă  bisericească 
pentru  toţi  orientalii. 

Revista  ar  aveâ  să  fie  scrisă  —  acelaş  material  de 
studii,  şi  informaţii  —  în  mai  multe  limbi,  ca  cea  ro¬ 
mână,  rusească  (pentru  toţi  slavii  orientali  ar  fi  de  ajuns), 
grecească  şi  o  limbă  din  Orientul  îndepărtat. 

Problemele,  cari  ar  cădea  în  cadrele  acestei  reviste, 
ar  fi  să  fie  toate  chestiunile  mai  marcante,  din  vieaţa 
curentă  a  Bisericilor  particulare,  spre  a  ajunge  întâi  să 
ne  cunoaştem  reciproc,  cu  necesităţile  pe  cari  le  simţim, 
cu  scăderile  ce  tindem  să  le  îndreptăm,  şi  cu  aspira- 
ţiunile  de  cari  am  fi  capabili  pentru  înaintarea  Bisericii, 
ca  instituţie,  şi  a  creştinismului  din  inimi. 

Dintre  aceste  două  lucruri,  de  cea  mai  urgentă  ne¬ 
cesitate  se  pare  a  fi  urnirea  revistei  comune  bisericeşti. 
Ea  ar  însemnă  întâiul  pas  cătră  reluarea  efectivă  a  con¬ 
tactului  între  biserici.  Chemarea  ei  la  vieaţă  n'ar  fi 
permis  să  întârzie  mult.  începutul  acesta  ar  trezi  inte¬ 
resul  obştesc  al  tuturor  bisericilor  orientale,  şi  nu  cred 

să  se  găsească  un  singur  ierarh  oriental,  care  n’ar  sa¬ 
lută  cu  o  supremă  bucurie  sufletească  gândul  acesta 
tradus  în  realitatea  unei  atari  reviste. 

,  Cred  şi  aceea,  că  această  datorie,  a  începutului,  îi 
revine  tocmai  sfintei  noastre  biserici  din  România  în¬ 
tregită,  având  un  stimulent  în  însăşi  hotărîrea  din  Iunie 
a.  tr.  a  sfântului  nostru  Sinod,  şi  un  ajutor  efectiv,  cel 
nădăjduim,  dela  statul  român. 

Aceste  două  mari  chestiuni,  a  creiării  unui  institut 
teologic-bisericesc  oriental  şi  a  unei  reviste  bisericeşti 
pentru  orientali,  sunt  mult  mai  uşor  de  executat,  decât 
ce  s'ar  părea. 

Statul  român  şi  statul  elen  au  o  tradiţie  comună 
în  privinţa  ortodoxiei.  Ele  au  şi  interese  morale  comune, 
fiind  amândouă  state  naţionale  ortodoxe.  Ele  îşi  au  şi 
interese  politice  comune,  cari  au  primit,  în  timpul  din 
urmă,  cea  mai  vădită  expresie  pe  urma  legăturilor  fa¬ 
miliare  încheiate  între  familiile  regale,  română  şi  elenă. 

Aceste  legături  şi  interese  —  politice  şi  morale  — 
de  ce  oare  nu  ar  putea  să  se  afirme  şi  în  s  direcţiunea 
de  a  ocroti  ortodoxia,  ajutându-i  să  se  reduleagă  sub 
raportul  vieţii  intelectuale  şi  culturale  bisericeşti  şi  să 
se  reia  între  Biserici  contactul  de  odinioară,  pe  care-1 
puteâ' ţineă  prin  mijlocirea  culturei  greceşti  din  trecut?! 

In  întreagă  Biserica  ortodoxă  ar  pulzâ  cu  vremea 
o  nouă  vieaţă,  mai  rodnică  atât  pentru  credinţa  în 
Hristos  Domnul  nostru,  cât  şi  pentru  fructificarea  morală 
a  vieţii  publice  din  stat  şi  din  sinul  societăţii. 

Aşa  ne  închipuim  noi,  că  trebue  să  ne  deprindem 
a  gândi  în  legătură  cu  necesitatea,  pusă  în  discuţiune, 
a  ţinerii  unui  sinod  oriental.  Trebue  adecă  a  se  pre¬ 
găti  mai  întâi  terenul,  prin  aceste  sau  prin  alte  mijloace. 
Altmintrea,  întrunirea  unui  sinod  ar  puteâ  tot  pe  atâta 
de  uşor  să  se  încheie  ,  cu  un  fiasco  moral.  Noi  însă 
trebue  să  avem  şi  prevederea,  de  a  nu  compromită 
însăşi  ideea  unui  sinod’  care  ar  fi  de  o  capitală  impor¬ 
tanţă  pentru  restaurarea  creştinismului  ortodox  oriental. 

Protqiereu  Dr.  Gh.  Ciuhandu. 

Dreptul  la  plăceri.1 

i. 

Suntem  de  părere  —  şi  socotim  că  toată  lumea  cu 
noi  —  că  nu  e  nevoie  să  dai  omului  îndemnuri  să  prac¬ 
tice  obiceiuri,  pe  cari  el  le  ,are  deja,  ori  să-i  demonstrezi 
lui  necesitatea  unor  deprinderi  pe  cari  le  are  din  belşug, 
înţelegem  să-l  convingi  despre  ce  el  nu.e  convins,  să-l 
îndemni  spre  ce  nu  practică.  Dar  să-l  îndemni  să  facă 
ceeace'el  face  şi  să  creadă  ca  bun  ceeace  el  face  de 
mult,  fără  a  se  mai  întrebă  de  e  bun  sau  rău,  —  ni-se 
pare  că  e  un  lucru  de  prisos.  Ba  încă,  atunci  când  în 
el' vedem  escesul  în  practicarea  unor  apucături,  socotim 
că  e  imprudent  să-i  mai  demonstrezi  şi  să  te  sileşti  să-I 
convingi  că  e  bine  ce  face,  când  el  face  aceasta  fără  a 
mai  aştepta  îndemnul  tău  şi  încă  mai  mult' decât  trebuie. 

Aşâ  este  cu  alergarea  omului  după  plăceri.  Credem 
că  e  fără  folos  să  vii  să-i  mai  dovedeşti  necesitatea 
plăcerii  şi  a  veseliei,  când  omul  se  lăfăieşte  în  ele  mai 
mult  decât  trebue,  când,  dacă  este  ceva  de  sfătuit,  nu 
e  a  face  ceeace  omul  face  fără  sfat,  ci  a  mai  renunţă  la 
plăceri,  a  şi  le  permite  numai  dupăce  a  muncit,  ca  o 
schimbare  şi  ca  o  întărite,  după  istovirea  puterilor 
prin  muncă. 

O  plăcere,  care  alternează  cu  munca  şi  care  o  în¬ 
soţeşte,  totdeauna  e,  într’adevăr,  ceva  recomandabil. 
Omul  însă  e  din  firea  lui  atât  de  plecat  spre  plăcere, 
încât  totdeauna  rrfai  greu  rabdă  apăsarea  muncii  şi 
priveşte  ca  o  mare  uşurare  plăcerea  pe  care  şi-o 
oferă  in  vremea  slobodă.  Aceea  şi  este,  intr’âdevăr, 
adevărata  plăcere,  pentrucă  altfel  e  gustată  când  o  ai 
după  muncă,  decât  când  trăieşti  fără  încetare  în  regimul 
plăcerii.  In  acest  din  urmă  caz,  nici  n’o  mai  poţi  gustă 
cum  se  cuvine,  fiindcă  o  ai  prea  des.  ca  o  hrană  de 
toate  zilele. 


1  Acest  articol  a  fost  scris  în  1916,  câteva  zile  înainte  de  răsboin. 
începând  mobilizarea,  el  nu  s’a  mai  putut  publica.  E  tot  atât  de  actual 
însă  ca  şi  atonei,  fiindcă  stările,  pe  cari  le  priveşte,  n’au  Încetat. 

Suntem  din  fire  plecaţi  spre  plăceri,  dar  legea  pur¬ 
tării  noastre  trebue  să  fie  munca,  fiindcă  vieaţa  trebue 
privită -ca  un  act  pozitiv,  în  care  suntem  chemaţi  a 
produce  ceva,  a  întrebuinţă  puterile  pe  cari  le-am  primit 
Prin  ea  căpătăm  o  disciplinare  şi  o  regulă  care  dau 
vieţii  un  curs  sănătos  şi  adevărat.  Atunci  zicem,  că 
vieaţa  se  află  în  adevăr  pe  calea  menirii  ei.  Căci  nu 
suntem  în  această  lume  numai  ca  organe  pasive  cari 
consumă,  ci  mai  cu  seamă  ca  factori  pozitivi  cu  datorii 
şi  cu  răspunderi. 

In  regimul  disciplinat  pe  care-1  produce  munca, 
plăcerea  trebue  să  ocupe  numai  anumite  intermitenţe 
între  părţile  de  muncă  ce  ne  revin.  Şi  aceste  plăceri 
vor  fi  totdeauna  necesare,  pentru  a  reîmprospăta  fiinţa 
noastră  uzată.  Ele  sunt,  fireşte,  o  trebuinţă.  Omul  însă 
va  alergă  spre  dânsele  nu  cu  conştiinţa  îndeplinirii  unei 
trebuinţe,  ci  fiindcă  în  actul  plăcerii  se  găseşte  depo¬ 
zitul  unei  atracţiuni,  spre  care  omul  se  îndreaptă,  fără 
să-şi  mai  bată  capul  cu  higiena  şi  cu  logica  plăcerii. 
Din  pricina  aceasta  unii  trec  orice  margină,  şi,  după  o 
.  săptămână  de  muncă  istovitoare,  în  loc  de  a  întrebuinţă 
ziua  de  odihnă  spre  o  adevărată  uşurare,  care  să  rege¬ 
nereze  trupul  şi  sufletul,  foarte  mulţi  intră  în  plăceri, 
cari  înseamnă  o  nouă  istovire,  pe  lângă  ce  s’au  istovit* 
în  cursul  săptămânii. 

E  o  cumpănă  între  muncă  şi  plăcere.  Baza  ră¬ 
mâne  tot  munca.  Ea  este  partea  prin  care  omul  intră 
în  menirea  lui,  menirea  de  a  fi  creator  faţă  de  vieaţă, 
nu  numai  a  o  uză  fără  s’o  augmenteze  în  puterea  ei. 
Plăcerea  trebuie  să  servească  tot  în  senzul  acesta,  ca 
o  întregire  a  regimului  de  muncă,  ca  un  adaus  necesar, 
ca  o  reparare  a  unui  organ  care  trebue  să  dureze  cât 
de  mult.  Deci  plăcerea  nu  trebue  să  fie  o  contrazicere 
pentru  viaţă,  ci  să  servească  şi  ea  pentru  a  creşte  pu¬ 
terea  cu  care  e  înzestrată  şi  care  e  pe  cale  de  neînce¬ 
tată  dezvoltare.  Prin  urmare  ea  trebue  considerată,  în 
organizarea  muncii,  ca  un  fapt  de  care  omul  nu  trebue 
deslipit 

Dar  fără  muncă?  1 

Fără  muncă  plăcerea  n’are  justificare.  Omul  nu 
poate  sta  numai  în  serviciul  plăcerii,  fijndcă  el  atunci 
îşi  tăgăduieşte  puterea  sa  de  creare  sau,  cum  se  zice 
în  termen  biblic,  îşi  îngroapă  talantul  său  în  pământ. 

Dar  câţi  nu  fac  aşa !  Câţi  privesc  vieaţa  cu  răspun¬ 
dere  şi  câţi  au  plăcerea  ca  o  necesară  schimbare  de 
atmosferă  şi  de  privelişte  pentru  a  se  mai  învioră! 

In  această  privinţă,  nu  e  nici  o  regulă.  Toţi  aleargă 
cu  patimă  după  plăceri.  Dar  mai  mult  ceice  nu  mun¬ 
cesc  decât  ceice  muncesc. 

Cine  nu  are  altă  treabă,  cine  nu  şi-a  făcut  ocu- 
paţiune  şi  n’are  nevoie  se  muncească  pentru  a  puteâ 
trăi,  îşi  face  ocupaţiune  din  plăceri.  Ajung  ele  o  ade¬ 
vărată  preocupare,  fiindcă  e  neplăcut  să  străbaţi  vremea 
în  imobilitate. 

Când  aşâ  stau  lucrurile  şi  pentru  ceice  muncesc 
şi  pentru .  ceice  nu  muncesc,  când  omul  nu  se  desparte 
de  plăceri  sau  de  anumite  plăceri  decât  în  cazuri  de 
adâncă  disciplinare  morală  sau  când  e  împătimit  de 
muncă,  cum  se  întâmplă  cu  unele  exemplare  din  specia 
omenească,  mai  este  de. trebuinţă  să  vii  să-i  demon¬ 
strezi  omului  necesitatea  plăcerii?  Doar  omul  trăeşte 
în  abuz  de  plăceri,  nu  le  practică  cum  trebue,  nici  în 
măsura  în  care  ele  sunt  legitime.  Să  mai  vii  să-l  în¬ 
demni  spre  practicarea  lor! 

Am  înţelege  să  vii  să-i  vorbeşti  de  abuzul  pe  care-1 
face,  de  rostul  plăcerii,  de  a  nu  petrece  oricum  şi  cu 
orice  preţ.  Dar  să-i  spui  că  trebue  să  petreacă,  când 
el  deja  e  plecat  la  abuz  şi  fără  asta,  ni  se  pare  că  e 
prea  mult. 

Dar  cine  face  aceasta? 

Iată,  o  face  dl  Petronius  dela  ziarul  «Viitorul», 
care  în  «notele»  sale  cu  observări  foarte  drepte  şi  sănă¬ 
toase,  scapă  uneori  şi  observări  foarte  nedrepte  şi  ne¬ 
sănătoase.  O  asemenea  observare  se  află  în  «Viitorul» 
dela  1  August  1916,  şi  pe  el  l-am  avut  în  vedere  când 
ne-am  apucat  să  scriem  cele  de  mai  sus. 

II. 

D.  Petronius  scrie  cu  titlul  «Exces  de  gravitate/ ...» 
Domnia  sa  ridică  glasul  contra  acelora  ce  se  tot  plâng 
că  vremurile  sunt  grele  şi  că  se  petrece  prea  mult. 
Domnia  sa  e  de  părere  că  trebue,  să  se  petreacă,  fiindcă 
ţara  străbate  prin  mari  greutăţi. 

Că  e.  chiar  nostim...  fiindcă  vremurile  sunt  grele, 
trebue  să  se  petreacă! 

Dar  aceasta  e>  psihologia  omenească.  Nu  e  firesc 
să  petreci  când  eşti  bolnav,  şi  vremurile  grele  pentru 
o  ţară  sunt  ca  o  vreme  de  boală.  Cum  organismul  nu-ţi 
permite  să  petreci  când  el  e  în  suferinţă,  aşa  organismul 
moral  al  unei  ţări  obligă  să  ai  altă  atitudine  la  vre¬ 
muri  grele. 

Petrecerea  e  linişte  şi  slobozenie  de  griji.  Cum  ai 
să  petreci  tu,  când  grijile  sunt  de  jur  împrejur?  Şi  dacă 
personal  eşti  asigurat  cu  de  toate,  cum  poţi  petrece 
când  vezi  pe  semenii  tăi  suferind? 

Oare  când  ai  pe  cineva  în  casă  greu  bolnav  ori 
o  mare  jale  s’a  abătut  peste  ai  tăi, .  poţi  tu  gustă  în 
linişte  o  plăcere  oarecare?  Nu  eşti  turburat  de  gândul 
că  ei  sufăr?  Nu  ţi  se  pare  chiar  o  vinovăţie  desfătarea 
ta  faţă  de  suferinţa  lor? 

Psihologiceşte  vorbind,  se  şi  vede  că  este  o  barieră 
între  petrecere  şi  suferinţă. 

In  ceeace  priveşte  greutăţile  prin  cari  trece  o  ţară, 
e  un  act  de  cuviinţă  ca  oamenii  să  petreacă  mai  discret, 
dacă  nu  se  pot  abţinea  dela  ele.  Când  omenirea  sufere 
şi  când  pâlcuri-pâlcuri  dintre  ai  tăi  îşi  varsă  sângele  în 
şiroaie  pe  câmpiile  străine,  mărturisesc  că  e  o  cruzime 
şi  o  barbarie  ca  tu  să  stai  în  nepăsarea  jocului  de  cărţi, 
a  rămăşagurilor  la  alergări,  â  sensualităţii  spectacolelor 
publice,  etc. 

E  atât  de  firesc  şi  de  omenesc  acest  lucru,  încât 
spontaneu  şi  irezistibil  calamităţile  naţionale  cer  împreună 
cu  ele  suspendarea  plăcerilor  publice.  Şi  în  asemenea 
împrejurări,  nimenea  n’are  curajul  să  protesteze. 

S’a  pus  anul  trecut  chestiunea  bătăilor  cu  flori  dela 
Şosea,  şi  dacă  a  protestat  dl  Iorga  şi  cu  un  număr  de 
profesori  secundari,  toţi  s’au  supus  şi  nimenea  n’a  în¬ 
drăznit  să  spuie  că  n’aveau  dreptate.  Chiar  ceice  cu 
părere  de  rău  se  vedeau  nevoiţi  să  se  abţie,  trebuiau 
să  recunoască  faptul  că  aceia  eră  simţirea  publică. 

Dar  când  a  murit  Regele  Carol  şi  la  un  an  dela 
moartea  lui,  de  ce  s’âu  suspendat  spectacolele  ?  De  ce 
unele  ziare  au  cerut  să  se  suspende  distracţiunile  publice 
şi  când  cu  nenorocirea  dela  Pulberăria  Dudeşti  (Minerva)  ? 

De  ce? 

Din  cauza  faptului  natural,  care  se  simte  în  adâncul 
nostru.  Din  cauza  solidarităţii  morale  cu  suferinţa  ome¬ 
nească.  Ne  simţim  datori  să  luăm  parte  la  suferinţa 
altora,  şi  atunci  nu  ne  putem  desfătâ.  Nu  putem  pălmui 
pe  ceice  sufăr,  cu  nesimţirea  şi  indiferenţa  noastră. 

Şi  dreptul  la  petreceri  în  asemenea  împrejurări  vine 
dl  Petronius  să-l  argumenteze  cu  Aristotel  şi  cu  psiho¬ 
logii  moderni!  Şi  o  simţire  ca  cea  pe  care  o  repre¬ 
zentăm  noi  aici  o  declară  domnia  sa  «eroare  profundă» ! 

Vai  de  mine!  dar  nu  e  nevoie  să  străbaţi  lunga 
scară  a  filosofilor  ca  să  simţi  acest  lucru  atât  de  ome¬ 
nesc!  Să  cetească  dl  Petronius  în  fundul  sufletului,  şi 
de  acolo  să- mi  răspundă!  Să-mi  spuie  ce  va  face  când 
—  ferească  Dumnezeu !  —  o  rudă  scumpă  va  zăcea  pe 
patul  morţii  ?  Ii  va  da  mâna  atunci  să  iasă  în  oraş  pentru 
a  gustă  distracţiunea  obişnuită? 

Asta  e  psihologia.  S'o  fi  căutat  mai  întâi  la  dum¬ 
neata,  că  e  mai  aproape  decât  cea  din  cărţi. 

Dar  şi  cât  spune  dl  Petronius,  nu  spune  complet 
şi  exact. 

Zice  că  toţi  psihologii,  dela  Aristotel  încoace,  au 
recunoscut  necesitatea  plăcerii,  fiindcă  ea  e  un  stimulent 
al  vieţii  şi  ajută  buna  activitate  organică. 

Nici  vorbă!  Am  spus-o  şi  noi  mai  nainte.  Dar 
acesta  e  cazul  general  al  plăcerii.  E  vorba  de  rostul 
ei  în  cursul  existenţei  noastre,  şi  toţi  suntem  deplin 
înţeleşi  că  ea- are  un  efect  salutar. 

în  discuţiunea  pornită  de  dl  Petronius  însă  nu  e 
vorba  de  asta,  ci  de  cazul  special  al  petrecerii  faţă  cu 
suferinţa  altora.  E  vorba  de -năvala  după  petreceri  care 
a  crescut  la  noi  într’o  măsură  uimitoare,  tocmai  în  mij¬ 
locul  suferinţelor  şi  al  grijelor  cari  ne  copleşesc. 

Acest  caz  special  nu  se  poate  rezolvă  cu  chestiunea 
generală  a  plăcerii,  ci  cetind  în  sufletul  nostru,  prin 
cuviinţă,  reţinere  şi  respectare  a  celorce  sufăr,  dacă  noi 
nu  suferim.  Trebue  să  fim  solidari  cu  cei  chinuiţi, 
dacă  nu  altfel,  măcar  prin  ferirea  de  a  înfăţişă  dure¬ 
rosul  contrast  între  chinul  lor  şi  zburdălnicia  noastră. 

Noi  aceşti  din  Regat,  suntem  mai  indiferenţi.  Şcoala 
noastră  patriotică  a  fost  slabă  şi  ne  e  greu  să  ne  in¬ 
filtrăm  în  suflete  o  reală  solidaritate  sufletească  faţă  cu 
ce  sufăr  Românii  supuşi  împărăţiilor  în  luptă.  Dar  se 
află  în  ţară  o  mulţime  de  Ardeleni  şi  Bucovineni,  cari 
sufăr  şi  simt  mult  mai  viu  decât  noi.  Unii  o  duc  foarte 
greu  cu  sărăcia  şi  sunt  cu  adevărat  chinuiţi  de,  fiori 
ucigaşi.  Oare  aceştia  nu  sufăr  ei  înzecit  mai  mult,  când 
văd  indiferenţa  noastră  şi  că  în  aceiaşi  ţară,  la  oameni 
cari-şi  zic  «fraţi»,  frăţia  se  înţelege  în  aşa  fel,  încât  se 
petrece  nebuneşte  alăturea  de  chinul  lor  fără  nume?! 

N’am  nevoie  de  răspuns,  pentrucă-1  ştiu.  Iţi  ajunge 
să  stai  de  vorbă  cu  ei,  pentruca  să-i  vezi  ce  simt  şi 
cât  de  dureros  se  resfrânge  dreptul  nostru  la  plăceri 
în  sufletele  lor. 

Iţi  vine  să  crezi  că  sunt  două  ţări,  nu  una.  Şi  în 
adevăr,  că  unde  nu  e  unitate  de  duh,  nu  e  nici  ade¬ 
vărată  unitate  a  ţârii.  Alăturarea  geografică  nu  poate 
forma  din  toţi  un  chiag  şi  o  inimă,  dacă  nu  sunt  fac¬ 
torii  psihologici  cari  să  opereze  această  schimbare. 

IU. 

'  Dl  Petronius  a  mai  scris  despre  această  chestiune, 
tot  într’o  notă  din  iViitorah  de  acum  câteva  luni.  De 
atunci  am  vrut  să-i  fac  analiza,  dar  nu  ştiu  pe  unde  am, 
rătăcit-o,  şi  când  am  vrut  s’o  iau  la  descusuţ,  n’am  mai 

găsit-o.  Văzând  acum  că  a  revenit  asupra  aceleiaşi  che¬ 
stiuni,  aproape  în  aceiaşi  termeni,  îmi  pare  bine  că  de 
data  asta  am  din  nou  prilejul,  de  a  discută  şi  eu  nişte 
idei  cari  se  tot  afişează,  cu  cari  însă  nu  pot  fi  de  acord. 

Şi  de  data  aceasta,  dl  Petronius  face  din  plăcere" 
una  din  condiţiunile  indispensabile  ale  vieţii.  Şi  noi  nu 
vom  zice  ba.  Vom  recunoaşte  bucuros  că  plăcerea  trebue 
să  se  găsească  în  vieaţa  oamenilor.  Numai  că  domnia 
sa  nu  face  distincţiunile  necesare,  şi  atunci  rezultă  alte 
concluziunî  decât  cele  legitime. 

După  cât  spune  domnia  sa,  ar  urmă  că  tocmai 
ceice  aleargă  mai  mult  după  distracţii,  sunt  şi  cei  mai 
productivi,  sunt  şi  indivizii  cei  mai  sănătoşi  ai  ţării. 
Vorbind  de  faptul  că  în  străinătate,  deşi  e  răsboi,  teatrele 
nu  s’au  închis,  domnia  sa  spune:  «Şi  se  consideră  acolo 
că  distracţiile  servesc  tocmai  la  o  uitare  a  durerilor,  şi 
la  formarea  unei  bune  disgoziţiuni  sufleteşti  şi  trupeşti». 

Aceasta,  de  sigur,  e  interpretarea  domniei  sale,  nu 
că  oamenii  consideră  în  realitate  aşâ.  După  părerea 
mea,  faptul  e  altfel.  Există  în  fiecare  ţară  o  sumă  de 
indivizi,  cari  umplu  mai  cu  seamă  oraşele  mari  şi  cari 
doresc  să  petreacă,  fie  ce  o  fi.  Şi  de  ar  fi  să  se  cutre: 
mure  pământul  şi  să  se  scufunde  lumea,  aceştia  tot  ar 
strigă  după  alergări  şi  varieteuri  şi  cinematografe  şi 
bătăi  cu  flori,  etc.  Pentru  aceştia  există  deschise  toate 
sălile  de  spectacol  şi  localurile  de  petreceri.  Ei  sunt  aşâ 
de  cufundaţi  în  egoismul  lor  şi  aşâ  de  puţin  dispuşi  să 
renunţe  la  o  iotă  din  plăceri,  încât  le  practică  pe  cea 
mai  întinsă  scară  şi  în  orice  împrejurări.  Dacă,  din  cauza 
acestora,  există  deschise  sălile  de  spectacol  în  ţările  cari 
poartă  răsboiul,  e  greşit  a  spune  că  prin  distracţiile  din 
acele  să  li  se  uită  durerile  şi  se  creiază  bune  dispozi- 
ţiuni  sufleteşti  şi  trupeşti.  Cei  cari  intră  prin  asemenea 
săli  nu  simt  de  loc  durerile,  fiindcă  ei  nu  sunt  solidari 
cu  chinul  ţării  şi  nu  creiază  de  loc,  dispoziţiunile  sufle¬ 
teşti  şi  trupeşti,  prin  cari  se  menţine  bărbăţia  ţării. 
Aceştia  formează  cei  din  urmă  indivizi  dintr’o  ţară 
fiindcă  ceice  duc  greul,  ceice  stau  şi  sufăr,  aceia  nu  se 


* 


gândesc  la  sălile  de  spectacol.  Dacă  se  duc  la  ele,  e 
numai  rar  şi-şi  satisfac  nevoia  de  plăceri  pe  alte  căi, 
prin  plimbări  în  grădini,  în  locuri  cu'  apă  şi  verdeaţă, 
în  vorbiri  cu  prieteni. 

Eu  nu  cred  că  atâtea  văduve  ale  răsboiului  au 
alergat  la  cinematograf  şi  la  teatru,  ca  să  uite  durerile. 
Nu  cred  că  mamele  cu  fiii  perduţi  s’au  dus  aiurea  decât 
la  biserică  ca  să-şi  plângă  odorul  lor,  şi  cel  mai  străin 
gând  de  ele  a  fost  de  a  cutreerâ  cinematografele.  Starea 
sufletească  pe  care  o  cere  umblarea  prin  sălile  de  spec¬ 
tacol  e  aceea  a  lipsei  de  griji,  a  bunei  stări  de  jur  îm¬ 
prejur.  Abiă  nu-ţi  merge  ceva  bine,  şi-ţi  piere  orice 
gust  de  distracţii.  Văduvele  şi  mamele  numai  în  starea 
sufletească  de  a-şi 1  înecă  amarul  în  sălile  de  spectacole 
nu  sunt.  Oricât,  ca  ideie,  ţi-se  spune  că  acolo  uiţi  du¬ 
rerile,  în  practică  durerea  doboară  pe  om  şi-ţi  răpeşte 
veselia  şi  buna  dispoziţiune  pe  care  o  .ai  când  te  'duci 
să  cauţi  plăcerea.  Ca  să  poţi  gustă  plăcerea  spectaco¬ 
lelor,  trebue  s’o  ai  deja  într’o  măsură  în  sufletul  tău. 
Când  supărările  ţi-au  luat-o,  nu  te  poţi  veseli  cu  ce-ţi 
dau  spectacolele.  E  atât  de  experimentat  acest  lucru 
de  fiecare  din  noi,  încât  nici  nu  e  nevoie  de  lungă  de¬ 
monstraţie.  la  să  ne  întrebăm  noi  de  atâtea  obiceiuri 
cari  stăpânesc  vieaţa  noastră,  în  raport  cu  chestiunea  pe 
care  o  discutăm,  la  să  luăm  doliul  care  se  poartă  după 
perderea  cuiva  din  familie.  Nu  atrage  după  el  abţinerea 
dela  anumite  spectacole?  De  ce?  Numai  ca  conve¬ 
nienţă-,  ca  obiceiu  fără  bază?  Nu,  el  are  de  bază  faptul 
sufletesc  că  întristarea  unei  perderi  ia  cuiva  gustul  de 
plăceri.  Şi  acest  fapt  atât  de  firesc,  atât  de  fixat  în  noi, 
atât  de  adânc,  nu  mai  există  acum,  ci  din  contră  sălile 
de  cinematograf  şi  teatrele  trebue  să  fie  urmarea  tu¬ 
turor  suferinţelor?! 

N’am  zice  nimic  să  fie  aşa.  N’am  avea  nimic  îm¬ 
potrivă  ca  cei  chinuiţi  să-şi  înece  amarul  pe  calea  aceasta. 
Dar  nu  se  vede  să  fie  aşa.  Până  Să  interpretăm  în  felul 
acesta  pretrecerile  din  străinătatea  răsboinică,  vedem  că 
la  noi  nu  e  aşâ.  Nu  oamenii  cari  sufăr  sunt  cei  cu 

goana  după  spectacole,  ci  tocmai  cei  cari  nu  sufăr. 
Aceştia  nici  nu-şi  au  plăcerea  ca  o  condiţiune  a  pro¬ 
ductivităţii  lor,  fiindcă  cei  mai  mulţi  nu  produc  nimic, 
nici  nu  caută  în  plăceri  ştergerea  suferinţelor  prin  cari 
au  trecut  De  aceea  nu  se  poate  explică  multa  umblare 
prin  sălile  de  spectacole  prin  suferinţa  abătută  asupra 
societăţii.  Nu,  fiindcă  prin  asemenea  săli  nu  umblă  cei 
cu  adevărat  chinuiţi;  aceia  stau  acasă. 

Citeşti  cu  uimire  cât  de  uşor  se  aruncă  frazele  şi 
cu  ce  observări  nedrepte  este  hrănit  publicul  nostru, 
când  i-se  spune,  de  exemplu,  de  dl  Petronius,  că  cei 
cari  întreţin  lanţul  plăcerilor  trezesc  energiile.  Prin  ur¬ 
mare  cei  cari  nu  petrec  sunt  mai  puţin  energici !  E  mai 
puţin  energic  dl  lorga,  care  nu  are  vreme  pentru  ocu- 
paţiunile  sale  şi  care  nici  nu  se  mai  poate  gândi  la 
plăceri!  Şi  câţi  nu  sunt  cari  desvoală  o  intensă  activi¬ 
tate,  oameni  pasionaţi  pentru  muncă  şi  cari  nici  nu  ştiu 
dacă  mai  exjstă  plăceri !  Pentru  câţi  nu  este  munca  ade¬ 
vărata  lor  plăcere!  Câţi  nu  sunt  cari  la  foarte  rari  in¬ 
tervale  se  duc  la  o  nevinovată  distracţie !  Câţi  pe  cari-i 
lasă  nevestele,  fiindcă  ocupaţiunea  nu  le  permite  să  le 
procure  plăceri! 

Şi  aceştia  sunt  cei  mai  productivi,  cei  mai  harnici 
şi  mai  energici.  Şi  dacă  ar  fi  mulţi  din  aceştia,  de  sigur 
că  faţa  ţării  noastre  ar  fi  alta.  Djn  cercurile  lor  se  aude 
tânguirea  că  în  oraşele  noastre  se -petrece  prea  mult  şi 
contra  lor  vine  şi  spune  dl  Petronius:  «Nu,  e  bine  că 
se  petrece,  fiindcă  aceasta  produce  energie»!  Energie 
care  nu  se  vede  la  cei  cu  petrecerea  decât  numai  pentru 
a-şi  susţineâ  plăcerea.  Căci,  dacă  e  vorba  de  energia 
în  alte  ocupaţiuni,  acolo  n’o  găseşti  şi  poate  că  nici 
n’au  ocupaţiuni  prin  cari  să  producă  ceva. 

La  închinătorii  plăcerilor,  nici  nu  sunt  căutate  ele 
ca  producătoare  de  energie  ori  pentru  regenerare  tru¬ 
pească  ori  pentru  înviorare  sufletească.  Nu,  nimic  din 
acestea.  Sunt  căutate  ca  distracţii,  ca  omorâre  a  tim¬ 
pului,  ca  nişte  friguri,  cari  să  ocupe  vieaţa  cu  ceva.  Ce 
spune  dl  Petronius  despre  rolul  plăcerilor  în, vieaţa  omului, 

se  ■  potriveşte  decât  pentru  omul  care  munceşte,  pe 
când  sălile  de  spectacole  sunt  prinse  de  cei  cari  nu 
muncesc.  Şi  ce  spune  despre  efectul  unor  anumite  plă¬ 
ceri,  e  adevărat  numai  despre  unele.  In  ce  priveşte  însă 
cele  mai  multe  din  producţiunile  sălilor  de  spectacole, 
cele  mai  multe  nu  corespund-  trebuinţei  de  regenerare 
a  omului,  pentruce  de  multeori  i-se  dau  lucruri  cari  mai 
rău  îi  strică.  Oare  regenerare  se  găseşte  la  Alhambra 
ori  la  casinourile  din  Sinaia  şi  Constanţa?  Şi  dacă  exem¬ 
plele  acestea  sunt  din  cele  mai  grave,  parcă  chestiunea 
e  altfel  cu  alte  săli  de  distracţie  publică!  Aş  vrea  să 
ştiu  în  care  din  ele  îşi  soarbe  energia  sa  dl  Iorga? 

Deci  dacă,  în  genere  vorbind,  în  practică  nu  se, 
prea  găseşte  regenerarea  cea  necesară  şi  distracţia  vred¬ 
nică,  urmează  că  ceice  se  află  prin  asemenea  săli  iju 
găsesc  regenerare.  Şi  fiindcă  toţi  ştiu  ce  se  găseşte  în 
ele,  înseamnă  că  ceice  au  nevoie  de  regenerare  nu  se 
duc  prin  asemenea  săli,  fiindcă  n’o  găsesc.  Poate  doar 
ca  variaţiune  la  lungi  intervale. 

Cât  priveşte  plăcerile  pe  cari  arta  reală  le  produce 
şi  cari  într’adevăr  ridică  pe  om  mai  presus  de  el  însuşi 
şi-l  regenerează,  pentru  acestea  sunt  atât  de  puţini,  încât 
despre  această  disparentă  elită  nici  nu  mai  vorbim.  Nici 
nu-i  are  pe  ei  în  vedere  dl  Petronius,  când  vorbeşte  de 
creşterea  energiilor  şi  de  creşterea  puterilor  prin  uitarea 
durerilor  vieţii. 

Deci  vorba  aceasta  cu  creştere  de  energii  şi  cu 
uitare  de  dureri  e  o  vorbă  a  cărei  realitate  nu  se  ob¬ 
servă.  E  un  simplu  papagalism,  pe  care-1  tot  repetăm, 
dar  pe  care  nune  ostenim, pentru  a-1  vedeâ  în  vieaţă  şi 
a-1  constată  că  nu  corespunde  cu  ce  se  petrece  în  prac¬ 
tica  zilei.  • 

Faptul  e  adevărat  numai  teoretic,  şi  ar  fi  foarte 
frumos  să  fie  aşă  şi  în  practică.  Deocamdată  practica 
însă  nu  vrea  să  ştie  de  teorie  şi  ea  se  avântă  spre  plă¬ 
ceri  fără  a  întrebă  de  scop  sau  la  ce-i  serveşte.  Omul 
vrea  să  petreacă,  fiindcă  înţelege  vieaţa  ca  o  beţie.  Ea 

trebue  trecută  între  emoţiuni,  friguri,  palpitaţii  şi  uitări 
ameţitoare,  să  mâncăm  şi  să  bem,  că  mâne  murim. 

La  noi  nu  e  plăcerea  (cel  puţin  încât  se  observă 
,  în  practica  zilnică  â  oraşelor)  ca  o  alternare  a  muncii, 
ca  o  intermitenţă  plăcută  şi  recreatoare,  faţă  de  greul 
zilelor  din  săptămână,  ca.  o  oază  verde  cu  rispir  liber 
în  drumul  hărniciei  productive.  De-ar  fi  numai  aşâ,  ce 
fericită  ţară  am  fi! 

Deci  nu  avem  funcţionarea  regulată  a  plăcerii  în 
felul  pe  care  fiecare  am  dori  să-l  vedem.  Nu,  e  o  aler¬ 
gare  ameţitoare  a  unora  cari  n’au  drept  la  ea,  fiindcă 
1  nu  muncesc;  şi  apoi  e  plăcerea  brută,  în  mişelii  fizice 
şi  spectacole  desmăţate  la  mulţimea  cea  care  nu  ştie 
cum  să  petreacă,  cum  să  se  recreieze.  E  foarte  mic  nu¬ 
mărul  înţelepţilor  cari  petrec  cu  cartea  în  mână,  în 
plimbări  cari  odihnesc  ochii  şi-ţi  dau  pulsul  plăcut  al 
vieţii. 

Şi  în  mijlocul  acestei  neregule,  dl  Petronius  vine 
să  mai  argumenteze  dreptul  plăcerii!  Cel  de  asta  eră 
nevoie?  Trebuiâ  să  se  alarmeze  pentrucă  a  cerut  unul 
mobilizarea  actorilor  şi  deci  restrângerea  teatrelor? 
Parcă  lumea  cea  atât  de  setoasă  de  plăceri  eră  să-l 
asculte  pe  acest  unu / 

De  aceea  nu  eră  nevoie  de  intervenţia  d-lui  Petro¬ 
nius,  şi  dacă  s’a  apucat  să  vorbească  în  această  che¬ 
stiune,  trebuiâ  cu  totul  în  alt  sens.  Când  lumea  e  ple¬ 
cată  pe  un  povârniş  neregulat,  e  păcat  de  osteneală  să 
vii  să-i  argumentezi  că  e  bine  ce  face.  Par’că  aici  e 
vorba  să  stabilim  principiul  în  ce  priveşte  necesitatea 
ori  inutilitatea  plăcerii  în  vieaţă!  Aceasta  nu  se  discută, 
ci  e  vorba  de  aplicarea  care  se  face.  Ei  bine,  aplicarea 
nu  e  conformă  principiului,  fiindcă  nu  vedem  plăcerea 
funfcţionând  după  rostul  ei  cel  drept  şi  adevărat. 

Deci,  când  aceasta  este  starea,  trebue  să  intervii 
şi  să  combaţi  în  punctul  în,  care  se  păcătueşte,  nu  în 
cel  în  care  nu  se  păcătueşte.  Ei  bine,  nu  se  păcătueşte 
contra  principiului  plăcerii,  fiindcă  lumea  petrece,  şi  nu 
e  caz  de  îngrijorare  pentru  principiu,  dacă  un  oarecare 


a  cerut  mobilizarea  actorilor.  Dar  e  cazul  de  a  te  ne¬ 
linişti  când  vezi  cum  se  petrece  şi  cine  petrece  şi  când 
se  petrece. 

Asta  e  la  baza  actualităţii  româneşti,  domnule  Pe- 
troniuS,  şi  de  asta  nu  te  ocupi.  Dar  te-ai  alarmat  pentru 
un  singur  glas  care  cereâ  o  mărginire  a  spectacolelor 
teatrale! 

IV. 

Pentru  a  se  vedea  însă  că  alarma  trebue  dată  şi 
combaterea  trebuie  urmată  în  contra  felului  cum  se 
caută  plăcerea  şi,  deasemenea,  pentru  a  ne  convinge 
că  răul  e  m  altă  parte,  şi  anume  în  alergarea  după 
petrecere  cu  orice  preţ,  ca  singura  lege  şi  năzuinţă  a 
vieţii  şi  ca  suprema'  pasiune  spre  care  face  să  alergi, 
—  nu  avem  decât  să  urmărim  puţin  ziarele,  pentru  a 
vedeâ  că  lumea  se  alarmează  în  felul  în  care  ne  alarmăm 
noi,  nu  în  felul  cum  scrie  dl  Petronius.  Simţirea  nor¬ 
mală  e  acea  care  irezistibil  se  exprimă  de  pe  buzele 
omului,  când  vede  atâta  pasionată  alergare  după  de¬ 
sfătări.  Şi  toţi  aceştia  sunt  foarte  mulţi  şi  se  alarmează 
într’un  singur  fel,  nu  în  cel  al  d-lui  Petronius,  ci  dim¬ 
potrivă.  Chiar  numai  ziarul  Viitorul  de  l-am  luă,  în  care 
scrie  domnia  sa,  şi  încă  găsim  foarte  mulţi,  cari  zic  ce 
zicem  noi.  Căci  aceasta  e  simţirea  unanimă  care  stră¬ 
bate  pe  om  în  faţa  dezmăţârii  care  se  observă. 

Astfel,  iată  ce  cetim  în  Viitorul  dela  5  August  1916 
sub  titlul  «Bucureştii  petrec»: 

«Aceasta-i  formula  cu  care  călătorii  străini  zugră¬ 
vesc  aspectul  Capitalei  noastre  în  vremile  de  criză  mon¬ 
dială  prin  care  trecem. 

«Şi  tot  aceasta-i  impresia  obicinuiţilor  Căii  Victo¬ 
riei  şi  ai  localurilor  ce  capătă  vieaţă,  mai  curând  sau 
mai  târziu,  după  apusul  soarelui. 

«Şi,  desigur,  ca  primă  impresie,  lucrul  este  exact. 

«Magazinele  de  obiecte  de  lux  fac  afaceri  mai  stră¬ 
lucite  ca  totdeauna;  aceasta  şi  încurajează  specula. 

«Cafenelele,  grădinile,  varieteurile,  cu  sau  fără  «re¬ 
vista»  respectivă,  şi  teatrele  de  vară  sunt  pline,  sgo- 
motoase  şi  respiră  o  bună  dispoziţie  nepăsătoare,  mai 
evidentă,  mai  -generală  ca  totdeauna. 

«Desigur  Bucureştii  sunt  mai  veseli  ca  totdeauna. 

«Iar  în  acelaş  timp  ziarele  sunt  pline  de  reclama- 
ţiile  împotriva  acaparatorilor  şi  a  tot  felul  de  bandiţi 
care  fac  vieata  populaţiunei  bucureştene  foarte  anevo¬ 
ioasă.  . . . 

«Cum  se  împacă  aceste  două  fapte  atât  de  diferite 
şi  atât  de  contestabile  totuşi?  Petrec  sau  plâng  Bucu- 
reştenii  ? 

«Perplexitatea  aceasta  se  poate  uşor  împrăştiâ,  dacă 
ne  întrebăm:  cine  petrece?  Căci  de  fapt  Bucureştenii 
sunt  departe  de  vesela  fericire  pe  care  le-o  acordă  tre¬ 
cătorii  grăbiţi. 

«Petrece  micul  număr  de  neo-îmbogăţiţi,  parveniţii 
de  ultima  oră  şi  prin  «lovituri»  fulgerătoare,  care  nu 
au  vreme  să  aştepte  pentru  a  gusta  deliciile  unei  vieţi 
la  ale  cărei  zăbrele  au  înghiţit  în  sec  şi  au  scrîşnit  din 
dinţi  de  atâtea  ori. 

«Agenţii  de  propagandă  ai  vreunei  legaţiuni  străine, 
samsarii  de  cafenea,  intermediarii  de  natură  şi  extracţie 
mai  subtilă,  speculatorii  cari  trişează  codul  penal  şi 
toată  «societatea»  interlopă  şi  parazitară  care  şi-a  făcut 
o  profesiune  de  a  trăi  bine  fără  a  aveâ  vreuna,  toată 
această  ceată  de  hămesiţi,  uimiţi  de  propriul  lor  noroc 
şi  temându-se  să  nu-1  piardă  printr’un  capriciu  al  îm¬ 
prejurărilor,-  exultă  sgomotos,  într’o  beţie  insolentă,  care 
este  «petrecerea  actuală  a  Bucureştenilor». 

«Pe  lângă  aceştia  petrec  desigur  şi  cei  luaţi  de 
curent,  fără  să  fie  susţinuţi  de  norocul  vreunei  lovituri. 

«Dar  Bucureştii,  adevăratul  Bucureşti,  acela  nu  pe¬ 
trece.  El  munceşte  în  umbră,  aşteaptă  şi  sufere  adese. 

«In  aceştia  trebueşte  căutată  Capitala  sufletească  a 
ţării  şi  nu  în  banda  de  bacanale  a  drojdiei  sociale,  svâr- 
ljte  pentru  un  moment  la  suprafaţă  de  valul  unui  noroc 
bine  cultivat». 

Prin  urmare  cine  petrece?  Nu  cei  cari  au  nevoie, 
ci  cei  cari  nu  fac  nimic. 

In  Viitorul  dela  6  August  a.  c.,  iar  găsim  obser- 
vatiuni  drepte,  sub  titlul  «La  mare  sau  la  munte»  şi  cu 
iscălitura  d-lui  Oh.  Umbră.  * 

Autorul  spune  că  se  întemeiază  pe  observaţiunile 
pe  cari  le  poate  face  orişicine. 

«Nu  este  nevoie  să  fii  nici  un  observator  fin  şi 
nici  un  om  cu  o  mare  experienţă,  pentru  ca  să  poţi 
vedeâ,  cântări  şi  apreciâ  tot  ceeace  se  petrece  în  vi¬ 
legiatură,  precum  şi  scopul  adevărat  pentru  care  mulţi, 
foarte  mulţi  se  instalează  pe  timpul  vacanţei,  în  vre-o 
localitate  climaterică  sau  balneară  din  ţară». 

Va  se  zică  lucrurile  sunt  atât  de  săritoare  în  ochi, 
încât  înţelegi  cum  stau  lucrurile  numai  dacă  stai  şi  ob¬ 
servi,  fără  ca  să  fii  un  observator  fin  sau  un  om  cu 
mare  experienţă. 

Ei  bine,  ia  să  vedem  ce  ne  spune  dl  Umbră  din 
observaţiunile  sale. 

«Vilegiatura  este  pentru  mulţi,  pentru  foarte  mulţi, 
numai  un  pretext.  Scopul  lor  este  cu  totul  altul,  după 
cum  se  va  vedeâ  în  cele  ce  vom  relată  mai  jos,  redate 
întocmai  aşâ  dupăcum  se  petrec  lucrurile  şi  dupăcum 
le  poate  observă  oricine. 

«Acest  fapt  este  aşâ  de  adevărat,  încât  toţi  acei 
cari  urmăresc  altceva  decât  binefacerile  unei  cure  siste¬ 
matice  şi  stricte,  nici  nu  sunt  fixaţi  până  în  ultimul 
moment  la  ce  staţiune  vor  trebui  să  se  ducă:  la  aer 
de  munte  sau  de  mare,  la  băi  sărate  sau  de  iod. 

«Toţi  aceştia  se  duc  la  întâmplare  sau  după  o  în¬ 
ţelegere  prealabilă  cu  semenii  şi  tovarăşii  lor  de  «cură», 
acolo  unde  cred  ei  că  vor  petrece  mai  bine  şi  că  afa¬ 
cerile  şi  combinaţiile  le  vor  merge  strună...  Nici  gând 
de  să'nătatea  corpului,  de  recrearea  sau  luminarea  mintei, 
de.  înălţarea  sufletului. 

«Odată  ajunşi  în  staţiune,  ei  îşi  încep  cura  lor 
obişnuită,  întreruptă  cu  atâta  regret  anul  trecut. 

«Primul  lor  gând  este  cum  să-şi  «omoare»  vremea: 
Prin  cetit  de  cărţi  frumoase  şi  instructive?  nu  face,  prea 
e  banal  şi  chiar  copilăresc;  prin  plimbări  şi  excursii? 
prea  e  obositor  şi  apoi  nu  sunt  ei  destul  de  sătui  de 
atîta  plimbare? 

«Şi  atunci  încep  combinaţiile  de  tot  felul:  unele 
vătămătoare  sănătăţei  sau  înjositoare  sufletului,  altele  rui¬ 
nătoare  pungei. 

«Foarte  rar  se  va  putea  vedeâ  cineva  în  staţiune 
cu  o  carte  în  mână.  Şi  atunci,  de  cele  mai  multe  ori, 
o  ţine  de  formă. 

«In  schimb  se  găseşte  în  poşeta  multor  cucoane 
—  alături  de  oglinjoară,  cutiuţa  cu  pudră,  pufuşorul  şi 
carminul  —  şi  câte  o  pereche  de  cărţi  de  joc,  singurele 
cărţi  cetite  cu  o  stăruitoare  pasiune  în  staţiunile  noastre 
climaterice  şi  balneare.... 

«Pe  când  unele  cucoane  îşi  omoară  vremea  la  masa 
de  joc  sau  prin  locuri  tăinuite,  mulţi  copii  pribegesc 
prin  parcuri  şi  pe  uliţi,  neîngrijiţi  şi  flămânzi,  până  când, 
răsbindu-i  foamea,  se  aşează  la  câte  o  masă  de  restau¬ 
rant,  aşteptând  pe  «maman»  să  vie  să  le  dea  de  mân¬ 
care.  Şi  bieţii  copilaşi  aşteaptă  adesea  pe  «afectuoasa» 
lor  «maman»  până  pe  la  1 — 2  după  ameazi  sau  8 — 9 
seara.  Uneori,  nemai  putând  răbda  de  foame,  cer  singuri 
chelnerului  <să  le  aducă  ceva  mâncare. 

«Şi  aşa  îşi  «omoară  vremea»  mulţi  dintre  vilegia- 
turiştii  noştri...» 

Vezi,  domnule  Petronius,  care  e  realitatea!  Vezi 
că  plăcerile  nu  se  aplică  în  principiul  lor  şi  că  aleargă 
după  ele  cei  cari  nu  le  merită  prin  nici  o  muncă  şi  a 
căror  lege  e  plăcerea,  numai  plăcerea!  Vezi  că,  după 
cum  se  spune  în  însuşi  ziarul  dumnitale,  «nici  gând  de 
sănătatea  corpului,  de  recrearea  sau  luminarea  minţei, 
de  înălţarea  sufletului»! 

De  asta  am  spus  eu  că  acestea  sunt  vorbe  de  pa¬ 
pagal,  pe  cari  le  tot  repetăm,  după  deprindere,  fără  să 
se  întemeieze  pe  o  realitate  oarecare  în  practica  zilei. 

Ele  au  un  adevăr  teoretic,  şi  atât.  Prea  puţini  se  sin¬ 
chisesc  de  el  în  însaş  vieaţa. 

In  Viitorul  dela  9  August  a.  c.,  se  reproduce  o 
bucată  dintr’un  articol  publicat  în  Universul  dela  8  Au¬ 
gust  a.  c.,  de  studenta  Rieta  Sachelarie,  sub  titlul  «Men¬ 
talitatea  femeii».  Se  reproduce,  pentrucă  se  recunoaşte 
dreptatea  observărilor  domnişoarei  care  trebue  lăudată 
pentru  faptul  că  aruncă  vălul  şi  mărturiseşte  adevărul 
atât  de  verde.  Viitorul  singur  o  recunoaşte  prin  cuvintele: 

«Adevărurile  acestea  sunt  cu  atât  mai  preţioase  cu 
cât  sunt  spuse  de  o  reprezentantă  a  sexului  frumos». 

Iată  ce  spune  d-şoara  Sachelarie: 

«Astăzi,  când  liniştea  noastră  nu  mai  e  sigură  în 
mijlocul  turburării  generale,  ce  zice  şi  ce  face  femeia? 

«Femeia  română  are  firea  veselă:  «la  nuntă  ca  şi 
la  mort».  '  Se  plânge  de  timpurile  grele  pe  care  le-a 
apucat,  dar  atâta  tot.  Nici  o  mişcare,  nici  o  gândire  se¬ 
rioasă  măcar  în  vederea  timpurilor  prezente  atât  de  tur¬ 
buri  şi  cele  viitoare  atât  de  nesigure. 

«Lipscanii  mişună  de  lume  mai  mult  ca  totdeauna ; 
e  o  furie  neînţeleasă,  care  le-a  apucat  pe  femei,  ca  să 
se  gătească.  Agitaţia  lor  e  mai  mare  chiar  decât  a  gu¬ 
vernului....  Ce  i  pasă  ei  de  timpurile  grele,  nu  ea  se  in¬ 
teresează  de  aceste  chestiuni,  doar  de  ce  are  bărbaţi 
Dar  pe  nenorocitul  acesta  nu  l-a  întrebat  niciodată  cum 
poate  să  i  satisfacă  toate  gusturile,  mai  ales  acum,  când 
mijloacele  de  câştig,  exceptând  contrabandele,  nu  s’au 
mărit  în  proporţie  cu  scumpirea  traiului. 

«O  asemenea  mentalitate  cu  drept  cuvânt  ne  face 
să  regretăm  femeile  de  altă  dată,  cari  îşi  păstrau  dem¬ 
nitatea  în  cadrul  restrâns  al  ocupaţiunilor  lor». 

De  sigur,  toate  aceste  femei  blamate  de  d-şoara 
Sachelarie  nu  umblă  după  altceva  decât  după  plăceri, 
şi  vedeţi  că,  contrariu  d-lui  Petronius,  lumea  simte  ca 
adevărate  cuvintele  ei  şi  Ie  reproduce  ca  o  recunoaştere 
a  adevărului,  în  însuşi  ziarul  la  care  scrie  şi  dl  Petro¬ 
nius.  Ceva  despre  justificarea  acestei  setoase  porniri 
după  gustarea  plăcerilor,  fără  nici  o  preocupare  de  ne- 

voile  vremii,  de  ce  arde  în  jurul  tău...  nimic.  Nu  există 
o  asemenea  justificare,  prin  cunoscutul  principiu  al  plă¬ 
cerii  şi  nu  are  nici  un  drept  să  se  raporteze  la  toţi 
psihologii,  dela  Aristotel  şi  până  la  psihologii  de  azi, 
tocmai  fiindcă  o  asemenea  justificare  e  antipsihologică, 
adică  e  potrivnică  simţirii  reale  şi  normale  omeneşti. 
Natura  omului  nu  se  poate  distrâ  decât  în  anumite  con- 
diţiuni,  pe  care  cazurile  descrise  de  d-şoâra  Sachelerie 
nu  le  prezintă.  Acolo  se  arată  alergarea  după  desfătare, 
mai  pre  sus  de  orice  şi  indiferent  de  orice.  Şi  acestei 
apucături  mai  dă-i  şi  argumente  că  aşa  trebue  să  fie 
şi  că  e  normală! 

Şi  notaţi  acum ;  Toate  articolele  citate  înfăţişează 
diferite  laturi  din  societatea  noastră  şi  sunt  unanime  în 
constatarea  că  există  la  noi  o  nesăbuită  alergare  după 
plăceri.  Intr’o  parte  se  neglijează  creşterea  copiilor,  în 
alta  te  neglijezi  pe  tine  însuţi,  în  altă  parte  îţi  negli¬ 
jezi  casa;  pretutindenea  însă  numai  de  dorul  plăcerii! 

Ei  bine,  oare  e  îndreptăţită  această  stare!? 

Să  las  Viitorul  şi  să  venim  la  Naţionalul.  Iată  ce 
citim  în  numărul  dela  2  August  1916  al  acestui  ziar, 
despre  noua  pacoste  a  revistelor  dela  teatrele  de  vară: 

«Jocurile  de  cuvinte  cari  frizează  pornografia,  ale¬ 
gerea  situaţiilor  care  în  vieaţa  monotonă  de  toată  ziua 
provoacă  indignarea  familiilor  cu  rânduială,  cântecile  şi 
gesturile,  care  determină  o  atmosferă  de  scandal  în  lume, 
sunt  exploatate  cu  o  stăruinţă  din  ce  în  ce  mai  tenace 
de  autorii  de  «reviste»,  ca,  fiecare  să-şi  arate  podoaba 
lui  de  invenţie  —  să  ne  fie  ertat  cuvântul  —  teatrală. 

«Dar  dacă  autorii  de  «reviste»,  cari  se  dovedesc 
mai  capabili  să-şi  resfeţe  activitatea  «literară»  de  a  etalâ 
noui  sensuri,  pornografii  şi  trivialităţi  sunt  cântate  de 
întreprinzătorii  teatrelor  de  vară,  transformate  toate  în 
teatre  de  varietăţi  —  aceasta  arată  că  şi  publicului  îi' 
convin  distracţiile  de  gust  scăzut. 

«E  un  concurs  reciproc  între  publicul  dornic  de  re¬ 
prezentaţii  cât  mai  puţin  perdeluite  şi  autorii  de  «reviste» 


la  un  loc  cu  antreprenorii,  de  a  duce  cât  mai  departe 
tentaţiile  distracţiilor  echivoce. 

Intr’o  vreme,  reprezentaţii  de  un  cadru  identic  «re¬ 
vistelor»  de  azi,  erau  rezervate  «numai  pentru  domni 
şi  doamne».  Acum  libertatea  ş’a  arătat  mai  tolerantă. 

«Copiii  şi  fete  duc  dela  reprezentaţiile  picante  ale 
revistelor  ecoul ‘situaţiilor  celor  mai  frapante  şi  fredo¬ 
nările  cântecelor  celor  mai  echivoce. 

«Dar  dacă  din  acest  concurs  câştigă  unii,  —  e  doar 
epoca  celor  mai  necontrolabile  câştiguri,  —  sunt  alţii 
cari  pierd,  pierd  enorm  prin  desmăţarea  distracţiilor  şi 
aceştia  sunt  domnii  şi  doamnele,  cari  îşi  duc  de  obiceiu 
domnişoarele  să  vadă  şi  să  audă». 

Ce  se  constată  de  aci  ?  Că  distracţiile  degenerează, 
că  ceeace  eră  odată  numai  «pentru  domni  şi  doamne», 
îşi  face  drum  mai  departe  şi  se  dă  azi  fără  restricţiune, 
până  şi  copiilor.  «Revistele»  sunt  acum  un  nou  mijloc 
de  distracţie  ruşinoasă,  fiindcă  e  o  întrecere  de  trivia¬ 
lităţi.  Şi  publicul  stă  şi  ascultă  şi  se  distrează.  Şi  au¬ 
torul  rândurilor  citate  nu  poate  să  nu  spuie  că  avem 
de  a  face  cu  un  rău,  cu  o  stricăciune  care  se  întinde. 
In  loc  ca  din  distracţie  să  urmeze  ce  trebue  să  urmeze, 
uşurarea  cugetului,  recrearea,  rezultă  îmbolnăvirea  su¬ 
fletească.  Gustarea  sensaţiilor  vulgare  nu  are  rezultatul 
înviorător  care  se  caută  şi  care  e  singura  îndreptăţire 
a  distracţiilor.  Dar  merge  sub  numele  de  distracţie  şi 
se  găseşte  cineva  să  le  apere  sub  orice  formă  şi  pentru 
oricine  şi  în  orice  condiţiuni,  fără  a  face  distincţiunile 
de  rigoare,  fără  care  cele  mai  multe  distracţii  sunt  o 
ruşine. 

Cu  asemenea  distracţii  de  sigur  că  nu  putem  spune 
că  se  îndeplineşte  rolul  legiuit  al  distracţiilor.  Şi  când 
aceasta  e  starea  în  ţară  la  noi  şi  când  această  stare  se 
înrăutăţeşte,  fără  a  fi  cu  nimic  stângenită  de  seriozi¬ 
tatea  clipelor  nrin  care  trecem  (motiv  la  care  dl  Petro- 
nius  nu  se  uită,  dar  care  totuşi  este  un  motiv)  —  ur¬ 
mează  că  stăm  rău  cu  distracţiile  şi  că,  precum  şi  în 
alte  părţi  ale  vieţii  noastre  româneşti,  avem  numai  nu- 

mele  unor  lucruri,  fără  un  pic  însă  din  fondul  sănătos 
al  lor.  Ai  distracţiile  ca  nume,  dar  în  ele  ai  otravă,  nu 
ce  serveşte  pentru  adevărată  recreare. 

In  asemenea  împrejurări,  mai  apucă-te  şi  le  mai 
apără.  Parcă  acesta  ar  fi  pericolul,  că  o  să  le  desfiin¬ 
ţeze  cineva!  In  felul  însă  cum  sunt4  noi  găsim  toată 
dreptatea  celui  pe  căre  i  combate  dl  Petronius.  Mai 
bine  este  să  fie  mobilizaţi  «artiştii»  dela  teatrele  de  va¬ 
rietăţi  decât  să  continue  a  mai  otrăvi  lumea.  Şi  aceasta 
otrăvire  iată’  că  se  vede,  şi  lumea  care-şi  dă  seama  de 
ce  este,  o  denunţă  ca  atare. 

V. 

După  acestea  toate„putem  încheiâ,  deşi  se  mai  gă¬ 
sesc  încă  ziare  cari  ar  putea  servi  ca  document,  mai 
cu  seama  că  asemenea  material  se  adună  pe  fiecare  zi. 
Mă  mai  uit  pe  «nota»  dlui  Petronius  şi  văd  că  încheie 
legânduse  de  moralişti.  După  ce  că  sfaturile  lor  nu  sunt 
ascultate  şi  că  rezultatul  neascultării  se  vede  în  dezmă- 
ţarea  de  care  însuşi  Viitorul  cu  drept  cuvânt  se  plânge, 
tot  moraliştii  de  vină  că  nu  Iasă  slobodă  această  dez- 
măţare  şi  o  turbură  cu  protestele  lor! 

Cuvintele  persoanei  pe  care-o  combate  dl  Petro¬ 
nius  şi  despre  care  spune  că  unii  le  socotesc  ca  «un 
gest  demn  naţional»,  domnia  sa  le  declară  apel  la  me¬ 
lancolie  şi  deprimare».  Mărturisesc  că  şi  eu  sunt  printre 
aceştia  şi  că  şi  mai  hotărât  sunt  acum,  după  ce  am 
citit  cum  te  judecă  dl  Petronius.  Şi  sunt  mai  hotărât 
în  această  părere,  fiindcă  în  faptele  citate  până  acum 
se  găseşte  o  prea  nefericită  cale  pentru  trezire  de  energii 
mincinoase  —  energii  spre  uşurătate  şi  desfrâu. 

Dl  Petronius  găseşte  cu  cale  să  declare  că  apelul 
pe  căre  i  are  în  vedere  este  «o  greşită  cale  pentru  tre¬ 
zirea  energiilor».  Fie,  aşa  vede  dumnealui  şi  nu-i  pu¬ 
tem  face  o  vină  că  vede  aşa.  Dar  nu  putem  vedea 
cum  se  trezesc  energiile  pe  cealaltă  cale,  fiindcă  nu 
vedem  valorile  materiale  şi  morale  ce  rezultă  din  goana 
fără  frâu  după  plăceri.  Dimpotrivă,  ni  se  pare  că  tocmai 


în  ele  se  secătuieşte  fiinţa  omenească  şi  se  pleacă  pe 
povârnişul  plăcerilor  distrugătoare  şi  de  prost  gust.  Ce 
e  drept,  stricare  găseşti  în  ele  berechet,  iar  cât  despre 
energii  nu  le  poţi  seceră  din  cercurile  cari  se  distrează 
la  noi,  cum  am  văzut  prin  înseşi  documentele  din  Viitorul. 

Şi  dacă  lucrurile  sunt  aşâ  şi  morala  nu  este  ascul¬ 
tată,  ea  nu  trebue  batjocorită,  fiindcă  doar  rolul  ei  de 
e  de  a  introduce  un  echilibru  în  desechilibrata  vieaţă  a 
omului  şi  a  o  face  mai  productivă.  Punând  pe  om  în 
contact  cu  o  mai  înaltă  concepţiune  despre  vieaţă,  ea 
tinde  să-l  puie  în  poziţiunea  de  a  întrebuinţa  în  chipul 
cel  mai  bun  energia  pe  care  o  are  şi  de  a  n'o  risipi. 
Tocmai  în  contact  cu  partea  morală  omul  face  o  mai 
bună  întrebuinţare  de  sine  şi  se  află  într’un  adevărat 
câştig.  Cu  drept  cuvânt  spune  cineva  în  «  Viitoruh  dela 
5  August  1916,  care  mi-se  pare  că  este  tot  dl  Petro- 
nius:  «Ceeace  se  cucereşte  prin  victorie  asupra  sufle¬ 
tului  nostru,  sau  mai  bine  zis  a  acelei  părţi  din  suflet 
ce  e  legată  cu  trecutul,  cu  ignoranţă,  cu  prejudecăţile, 
cu  egoismul,  această  singură  cucerire  morală  şi  intelec¬ 
tuală  este  importantă,  este  de  dorit,  şi  este  sigură». 

Da,  cucerirea  e  prin  suflet,  mai  întâi  asupra  ta  în¬ 
suţi,  asupra  obiceiurilor  tale,  asupra  pornirilor  vătămă- 
toare,  asupra  vederilor  greşite  cu  cari  te  a  hrănit  mediul. 
Trebue  să  te  schimbi,  ca  să  fii  mai  bun,  şi  atunci  mo¬ 
rala  nu  este  de  prisos,  fiindcă  ea  se  ocupă  să  îndrepte 
gândurile  tale  în  aşâ  ,fel,  încât  tu  să  fii  în  stare  să  în¬ 
deplineşti  această  schimbare.  Ea  voieşte  ca  obiectul 
preferenţelor  tale  să  fie  aiurea,  şi  deci,  prin  iubirea  către 
ele,  să  ai  destulă  forţă  ca  să  renunţi  la  altele. 

Cuvintele  de  mai  sus  din  «  Viitoruh  vor  servi  pentru 
a  răsturnă  şi  alte  cuvinte  ale  d-lui  Petronius.  Căci 
zice  domnia  sa  în  «nota»,  din  motivul  căreia  ne  am 
apucat  a  scrie:  «Omul  este  aşâ  cum  este,  iar  nu  cum 
ar  dori  să  fie  moraliştii  prea  ursuzi»! 

Dacă  omul  este  aşâ  cum  este,  dacă  asta  înseamnă 
că  el  este  un  bolovan  care  nu  se  mai  poate  schimbă, 
atunci  cum  ai  să  mai  poţi  cuceri  ceva  «prin  victorie 

asupra  sufletului  nostru»?  Acest  suflet  al  nostru  nu  mai 
poate  fi  cucerit,  fiindcă  el  este  o  stâncă  imobilă,  care 
nu  poate  fi  urnită  din  calea  ei  de  către  «moraliştii  prea 
ursuzi». 

Aceasta  e  nimic'  mai  mult  decât  negarea  educaţiunii. 
Căci  educaţiunea  înseamnă  schimbare,  îndreptare,  îndru¬ 
marea  în  altfel  a  unor  apucături.  Dacă  «omul  este  aşâ 
cum  este»,  atunci  s’a  sfârşit  cu  silinţele  de  a  mai  face 
ceva  cu  el.  Atunci  moraliştii  sunt  nişte  oameni-  fan¬ 
tastici,  cari  se  ocupă  cu  imposibilităţi.  Ce  este  din  na¬ 
tură  este  aşâ  cum  se  vede,  şi  poruncitorul  «trebue!» 
n’are  decât  să  piară. 

Asemenea  convingeri,  băgate  în  capetele  oamenilor, 
îi  va  ajută  şi  mai  mult  să  înainteze  pe  povârnişul  plă¬ 
cerilor  în  cari  se  află.  Vor  spune  că  «sunt  aşâ  cum  sunt» 
şi  că,  deci,  situaţiunea  aceasta  aşâ  rămâne. 

Experienţa  însă  învaţă  că  omul  se  poate  schimbă 
şi  de  sigur  că  şi  dl  Petronius  nu  crede  altfel.  Nu  se 
poate  ca  domnia  sa  să  creadă  enormitatea  pe  care  a 
scris-o,  dar  dacă  a  scris-o,  trebue,  s’o  luăm  şi  noi  cum 
este  şi  să  ne  ocupăm  de  ea.  Nu  putem  trece  peste  o 
asemenea  ideie  periculoasă  şi  nenorocită,  fiindcă  se  face 
un  rău  serviciu  societăţii  prin  răspândirea  ei.  Lumea 
trebue  să  creadă  şi  să  ştie  că  omul  se  poate  îndreptă, 
fiindcă  în  proverbele  lui  Românul  spune  că  «învăţul 
are  şi  desvăţ»,  că  «tot  păţitul  e  priceput»,  deci  că  poţi 
trece  dela  o  stare  la  alta. 

Moraliştii  luptă  în  scopul  acesta,  şi  dacă  silinţele 
lor  se  îndeplinesc  atât  de  greu,  dacă  nu  se  realizează 
nici  puţinul,  din  multul  pe  care-1  cer,  nu  trebuesc  ridi¬ 
culizaţi,  pentruca  nu  cumva  pe  urmă  să  nu  mai  aibă 
-crezare  nici  măcar  ideile  pe  cari  le  seamănă. 

Toată  dreptatea  o  are  un  moralist  care  nu  e  ursuz, 
când  spune:  «învăţămintele  moralei,  cari  par  arbitrare 
celorce  privesc  pe  deasupra  şi  par  făcute  pentru  a  se 
pune  deacurmezişul  faţă  cu  ardoarea  noastră  de  a  trăi, 
n’au  în  definitiv  decât  o  ţintă:  să  ne  ferească  de  neno¬ 
rocirea  de  a  fi  trăit  fără  folos.  De  aceea  ele  ne  tot  aduc 

la  aceeaşi  direcţiune  şi  au  toate  acelaş  înţeles:  Nu-ţi 
risipi  vieaţa;  fă-o  rodnică!  Invaţă-te  s’o  întrebuinţezi  bine, 
pentruca  s’o  împedeci  de  a  se  perde.  In  asta  se  rezumă 
experienţa  omenirii».' 

Deci  morala  şi  moraliştii  au  un  rol  pozitiv  şi  ţinta 
de  a  asigură  mai  bine  bazele  acestei  vieţi,  pentru  a  o 
împedecâ  să  se  risipească  fără  folos. ;  Ei  nu  proscriu 
plăcerea  din  mijlocul  vieţii.  Intru  cât  această  serveşte 
acestei  ţinte,  de  a  asigura  bunul  curs  al  vieţii.  Dar  e 
firesc  ca  ei  să  privească  cu  ochi  răi  şi  să  strige  contra 
apucăturilor  cari  dărâmă  vieaţa  şi  o  abat  dela  rostuljei 
creator.  Şi  probabil  că  trebue  să  fie  mare  pericolul  în 
societatea  noastră  şi  trebue  să  fim  departe  de  a  avea 
o  vieaţă  bine  asigurată  în  rolul  ei  creator,  dacă  vedem 
atâţia  oameni  cari  constată  răul  şi  se  plâng,  chiar  fără 
a  fi  moralişti  de  profesie. 

Prin  urmare  răul  prezent  nu  e  din  partea  mora- . 
liştilor,  că  ar  cere  prea  mult,  ci  e  din  partea  cursului 
vieţii,  care  se  vede  foarte  mult  abătut  dela  ceeace  trebue 
să  fie.  Şi  atunci  trebue  să-ţi  îndrepţi  cuvântul  tău  unde 
e  răul  şi  unde  e  pericolul,  adecă  în  practica  rCală  a 
vieţii,  nu  în  contra  moraliştilor,  cari  la  noi  sunt  prea 
puţini  şi  prea  tăcuţi. 

Nu  de  prea  mulţi  şi  de  prea  pretenţioşi  moralişti 
avem  noi  a  ne  plânge,  ci  dimpotrivă.  Ei  sunt  prea  ne¬ 
cesari,  faţă  cu  răutatea  vremii.  Dacă  a  fost  nevoie  anul 
acesta  să  se  puie  la  cale  înfiinţarea  unei  Ligi  pentru 
educaţunea  cetăţenească ,  probabil,  e  pentrucă  nu  se  vede 
opera  moralei  şi  nu  sunt  cei  cari  să  arate  josnicia  vieţii 
care  pătează  atât  de  mult  societatea  noastră. 

Aceasta  e  realitatea  şi  contra  acestei  realităţi  trebuia 
să  strige  dl  Petronius,  nu  contra  moraliştilor  de  cari  se 
simte  prea  multă,  nevoie,  dar  pe  cari,  din  nefericire,'  nu 

Prea-iavem‘  Arhim.  Scriban.  " 


,'  C  Wagner,  La  Vie  simple,  Paris,  1913,  p.  16. 

Sectarismul  religios. 

—  Soluţiunl  pentru  combaterea  lui  din  partea  bisericii  şi  a  statului.  — 

i. 

In  vremea  din  urmă  se  vorbeşte  tot  mai  stăruitor 
despre  sectarismul  religios  ce  a  spart  şi  sparge  în  unele 
locuri  credinţa  poporului  nostru.  Cred  că  e  de  prisos 
să  mai  accentuez  ce  primejdie  înseamnă  acest  sectarism 
pentru  biserica  noastră.  Stând  în  faţa  unei  serioase  pri¬ 
mejdii,  despre  altceva  nu  poate  fi  vorba  decât  să  căutăm 
a  ne  apără  cât  mai  îngrabă  şi  cât  mai  cu  succes  îm¬ 
potriva  ei.  Voi  spune  unele  mijloace  de  apărare  şî  com¬ 
batere  pe  cari  le  scot  eu  a  fi  bune: 

1.  Nu  mai  încape  îndoială  că  arma  cea  mai  tare 
şi  mai  bună  împotriva  sectarilor  e  predica,  vestirea,  tăl¬ 
măcirea  cuvântului.  Hotărât,  acum  cu  vremile  schimbate 
poporul  nostru  e  mai  pretensiv  în  toate  celea.  Par’că 
şi  fii  biserică  nu-1  mai  mulţumesc  numai  slujbele  din 
Molitvelnic  şi  Liturgier,  ci  aşteaptă  ceva  mai  mult:  tăl¬ 
măcirea  Scripturilor  prin  cuvânt  viu. 

Cei  mai  mulţi  din  fiii  noştri  rătăcesc  şi  trec  la  sec¬ 
tari  tocmai  dm  pricina  că  acolo  se  cetesc  şi  se  tălmă¬ 
cesc  —  fie  chiar  şi  rău  —  Scripturile.  Dintre  argumen¬ 
tele  lor  cel  mai  des  şi  mai  cu  succes  folosit  împotriva 
noastră  a  preoţilor  e  acela  că  «nu  învăţăm  pe  oameni». 

In  faţa  lor  preotul  trebue,  va  trebui  dar  să  se  apere 
neîncetat  şi  să-i  combată  neîncetat  cu  arma  cuvântului 
luminat.  Ca  să  poată  face  acest  lucru  preotul  trebue 
să  cunoască  Scripturile  şi  dacă  nu  Ie  cunoaşte,  să  le 
cetească  şi  să  le  înveţe. 

Ar  face  şi  face  un  efect  penibil  în  popor  când  un  preot 
nu  s’ar  puteâ  prinde  şi  nu  ar  puteâ  combate  cu  citate 
pe  un  «pocăit»,  pe  un  om  de  rând  din  popor. 

Şi  iarăşi  oare  nu  ar  face  şi  nu  face  un  efect  pe¬ 
nibil  când  un  om  de  rând  «învaţă»,  vorbeşte  cu  citate 
şi  pilde  din  Scripturi  pe  toate  drumurile,  iar  preotul, 
învăţăcelul  lui  Isus,  «slujitorul  cuvântului»,  tace  în  bi¬ 
serică  ? 

Tălmăcirea  cuvântului  să  o  facă  apoi  preotul  nu 
numai  în  biserică,  ci  cu  toate  prilegiurile  pe  tot  locul. 

Dacă  2 — 3  pocăiţi  fac  oricând  şi  oriunde  «adu¬ 
narea»  şi  cetesc  în  «Testamentari»,  ce  l-ar  puteă  împe- 
deca  şi  pe  preot  ca  în  Dumineci  şi  sărbători  să-şi 
strângă  oile  de  prin  birturi,  să  scoată  din  buzunar  şi  el 
Testamentul  şi  să  le  cetească,  să  le  tălmăcească  drept 
cuvântul  lui  Dumnezeu  ? 

Dacă  avem  şi  unde  avem  case  culturale,  ce  ne-ar 
putea  împiedeca  să  facem  în  ele  şi  din  ele  câteva  cea¬ 
suri  pe  săptămână  continuarea  amvonului  din  biserică? 

2.  Un  alt  mijloc  pentru  combaterea  lor  este  ca  noi 
preoţ'i  să  ne  ajutăm,  să  ne  venim  în  ajutor  unii  altora. 
Datoria  pastorală  trebue  să  ne  plece  în  ajutorul  oricărui 
frate  păstor  care  are  rătăciţi  în  turma  lui. 

In  locurile  primejduite  să  facem  cât  mai  multe  co¬ 
borâri  în  popor  cu  slujbe  în  sobor,  cu  manifestări  re¬ 
ligioase,  cu  predici  bune  şi  luminate.  De  sine  înţeles, 
cu  astfel  de  prilejuri  trebue  să  ne  ferim  a  face  încas- 
sări,  pentrucă,  oricât  de  juste  ar  fi  ele,  ne  strică  toată 
osteneală  pastorală,  dând  sectarilor  prilej  a  ridică  hulă 
şi  neîncredere  împotriva  noastră. 

3.  Ar  trebui  apoi  ca  conducerile  noastre  bisericeşti 
să  se  îngrijească  de  tipărirea  şi  răspândirea  de  scrieri 
şi  cărţi  de  combatere  în  formă  şi  înţeles  poporal.  Ar 
trebui  să  pună  un  premiu  pentru  astfel  de  scrieri. 

4.  Un  alt  mijloc  de  combatere  a  sectarilor  este 
acela  pe  care  toată  lumea  îl  ştie  şi  foţi  îl  aşteaptă  şi 
îl  cer,  dar  nu  mai  soseşte:  Biblia  pentru  popor,  părţi 
alese  din  ea  şi  tălmăcirea  lor.  Cu  adevărat  este  ceasul 
al  U-Iea  ca  să  putem  duce  Biblia  în  popor  —  căci 
altcum  iată  o  duc  sectarii  şi  o  dau  cu  succes  în  mâ- 
nile  lui :  o  mărturie  grăitoare  aceasta  despre  dorul,  do¬ 
rinţa  poporului  de  a  ceti  în  cărţile  sfinte. 

5.  Şi  apoi  noi  preoţii  personal  trebue  să  ne  mai 
apărăm  cu  ceva  împotriva  lor,  cu  ceva  ce  nu-i  de  mică 
importanţă:  ca  pilda  vieţii  noastre,  cu  purtările  noastre 
de  adevăraţi  învăţăcei  ai  lui  Isus,  dându-ne  seama  despre 

faptul  că  cele  mai  cumplite  ravagii  le  face  sectarismul 
acolo  unde  află  păstori  cu  grave  scăderi  morale. 

Deapururi  să  ne  gândim  că  sectarii  ne  pândesc  pe 
tot  locul  purtările  cu  o  ură  şi  o  lăcomie  nebună  să  ne 
poată  află  scăderi  şi  să  ne  poată  huli  pentru  ele. 

In  faţa  lor  noi  preoţii  să  fim  după  vorbele  apo¬ 
stolului  PaveJ:  «pildă  de  fapte  bune,  de  învăţătură,  de 
cinste,  de  cuvânt  fără  prihană  pentruca  eel  potrivnic  să 
se  ruşineze  neavând  nimica  a  grăi  de  hulă  împotriva 
noastră».  (Tit  2,  7,  8). 

Am  precizat  câteva  păreri  şi  soluţiuni.  Ar  fi  de 
dorit  ca  această  problemă  —  să  preocupe  pe  cât  mai  mulţi 
păstori  şi  conducători  ai  noştri,  ca  astfel  apărarea  şi 
lupta  contra  sectarilor  să  poată  fi  pornită  şi  purtată  din 
partea  bisericii  cu  succes. 

II. 

Dar  sectarismul  religios  este  o  primejdie  nu  numai 
pentru  biserică,  ci  el  este  şi  o  nouă  şi  mare  primejdie 
şi  naţională.  Sectarii  rup  orice  legături  nu  numai  cu 
biserica,  ci  şi  cu  neamul  şi  aspiraţiunile  lui. 

Eşind  din  biserică  ei  intră  şi  sar  în  apele  sarbede 
ale  internaţionalismului,  comunismului  şi  fac  legătură 
cu  străinii.  In  faţa  lor  să  adevereşte  ce  rol  şi  ce  tărie 
naţională  a  avut  şi  are  biserica  noastră  naţională. 

Având  în  vedere  rolul  lor  desnaţionalizator,  statul 
străinilor  de  eri  nu  numai  îi  tolera,  ci  îi  şi  ajută  îm¬ 
potriva  noastră.  Cătră  Arad  nu  într’un  sat  se  putea  ceti 
pe  unele  case  cuvântul  «imahâz»,  casă  de  rugăciune. 

Acum  cu  vremile  schimbate,  de  sine  înţeles  statul 
nostru  naţional  nu  poate  sta  nepăsător  faţă  de  ei  şi  pri¬ 
mejdia  lor.  A  şi  pornit  o  mişcare  împotriva  lor  şi  e 
lăudabilă.  Nu  însă  totdeauna  această  mişcare  are  di¬ 
recţia  cea  corectă  şi  folositoare. 

Eu  socot  că  în  lupta  ce  o  ducem  cu  sectarii  sfatul 
ar  trebui  să  ne  ajute  în  următorul  fel: 


1.  Să  nu  se  uite  niciodată  că  sectarismul  în  fond 
nu  este  numai  o  simplă  «rătăcire».  El  este  şi  o  reac- 
ţiune  a  unor  stări  rele  şi  bolnave.  In  cea  mai  mare 
parte  sectarismul  Ia  noi  este  reacţiunea  împotrivă  rava¬ 
giilor  ce  le  face  alcgolul  (de  aceea  e  şi  explicabil  de 
ce  se  iveşte  în  părţile  unde  bântue  mai  tare  acest  flagel : 
Bihor,  Criş).  Dupăce  lucru  ştiut  este  că  la  sate  ca  şi 
la  oraşe  alcoolul  îşi  face  aceste  ravagii  Dumineca,  în 
ziua  Domnului,  pe  care  o  batjocoreşte,  şi  o  umple  de 
beţii,  sudalme  —  sectarii  şi-au  făcut  din  lucrul  acesta 
argumentul  lor  cel  mai  convingător  şi  cel  mai  des  şi 
mai  cu  succes  folosit  împotriva  noastră.  Pe  90%  din 
fiii  noştri  îi  perdem  pentru  acest  lucru. 

Faţă  de  această  constatare  e  datoria  statului  ca 
fără  cruţare  şi  fără  amânare  să  închidă  toate  birturile 
şi  să  oprească  toate  vânzările  de  alcool  în  Dumineci  şi 
sărbători. 

Să  ne  ajute  statul  să  facem  din  ziua  Duminecii  cu 
adevărat  ziua  Domnului,  ziua  sufletului,  ziua  celor  su¬ 
fleteşti,  ceeace  nu  se  va  puteâ  întâmpla  până  când  ji¬ 
danul  va  sta  mereu  Dumineca  înaintea  bisericii  să  vânză 
cu  «deţu»  şi  cu  «kilogramu»  otravă  sufletească  oilor 
noastre. 

2.  Să  sisteze  apoi  statul  «concediile»  pentru  petre¬ 
cerile  şi  jocurile  ce  Ie  fac  birturile  fără  de  nici  un  alt 
scop  şi  folos  decât  desfrânarea  şi  jefuirea  pungii  oame¬ 
nilor. 

Numai  cele  cu  scopuri  filantropice,  culturale  să  fie 
permise  şi  în  acest  înţeles  casele  culturale  ar  puteâ  avea 
preferinţă. 

3.  Să  caute  apoi  statul  ca  pe  tot  locul  să  sisteze 
târgurile  ce  se  fac  Duminecile  şi  în  sărbători. 

4.  Fiind  apoi  sectarismul  şi  o  reacţiune  împotriva 
injuriilor,  sudalmelor  fioroase'  ce  se  fac,  nu  s’ar  puteâ 
oare  ca  statul  să  pedepsească  pe  aceia ^ri  vatămă  Dum¬ 
nezeirea  cu  înjurături  'fioroase  —  dându-şi  seama  că 
acelea  nu  i  întăresc  temelia  ?  De  ce  legislaţia  română 
nu  ar  aveâ  şi  un  «Les  divinae»? 

5.  Este  apoi  sectarismul  o  fioroasă  mustrare  ce-i 
aduce  aminte  şi  îi  spune  statului  că  e  ceasul  al  12-lea 
să  se  întoarcă  cu  grijă  şi  ajutor  spre  noi  preoţii  şi 
soartea  noastră  materială,  pentruca  să  ne  putem  înde¬ 
plini  marile  şi  grelele  noastre  misiuni  pastorale.  Să  ne 
dea  statul  posibilitatea  vieţii  şi  a.  muncii.  Prin  salarii 
corăspunzătoare  vremurilor  să  oprească  pe  aceia  —  tot 
mai  mulţi  —  cari  sunt  siliţi  a  şi  părăsi  oile  şi  a  plecă 
în  alte  părţi  ca  să  poată  trăi,  iar  nouă  celora  ce  chi¬ 
nuim  înainte,  să  ne  ridice  de  pe  umeri  şi  suflet  piatra 
greului  vieţii  ca  să  putem  răsuflă  şi  munci. 

Să  ajute  apoi  statul  salarizarea  de  preoţi  misionari, 
edarea  unei  foi  poporale  şi  broşuri  de  combatere. 

lată  unele  mijloace  cu  cari  ne  poate  ajută  statul  în 
combaterea  sectarismului.  Eu  cred  că  aceste  mijloace 
sunt  mai  bune  decât  violenţele.  Peste  tot  violenţele  în 
afaceri  de  credinţă  —  fie  aceea  oricât  de  rătăcită  — 
nu  sunt  bune.  Produc  reacţiune.  In  faţa  violenţei  sec¬ 
tarii,  şi  aşă  încăpăţînaţi  fiind,  vor  face  pe  «fericiţii  per¬ 
secutaţi  pentru  Hristos». 

Statul  cu  puterea  ce  o  are  va  trebui  să  le  aducă 
numai  aminte  că  el  nu  mai  e  cel  de  eri  care  îi  ajută, 
ci  azi  e  al  nostru,  e  cu  noi,  cu  biserica  noastră.  Le  va 
supraveghiâ  statul  adunările,  mişcările  de  propagandă 
şi  mai  ales  legăturile  ce  au.  —  Iar  mai  departe  ne  va 
lăsă  şi  ne  va  ajută  pe  noi  să  lucrăm. 

Am  amintit  unele  soluţiuni  pentru  combaterea  sec¬ 
tarismului.  Stând  în  faţa  unei  serioase  primejdii  bise¬ 
riceşti  şi  naţionale,  statul  şi  biserica  mână  în  mână  ar 
trebui  să  se  ocupe  cât  mai  mult  şi  cât  mai  temeinic 
cu  această  afacere  şi  primejdia  ce  o  aduce  cu  ea. 

Pr.  losif  Irifa. 

Sunt  timpurile  de  faţă  prielnice  pentru 
unirea  tuturor  creştinilor?1 

Noi  am  vorbit  altădată  fără  încunjur  despre  greutăţile  şi 
piedecile,  ce  le  va  întâlni  unirea  creştinilor;  se  cade  să  spunem 
şi  ceeace  cugetăm  despre  condiţiile  favorabile  pentru  îndepli¬ 
nirea  acestei  opere  sfinte.  Nu  voim  să  ni-se  atribuie  intenţia  de 
a  vedeâ  totul  în  colori  mohorâte,  de  a  vorbi  de  rău  timpul 
nostru,  de  a  desnădăjdui  de  viitor.  Departe  de  noi  asemenea 
tendinţe.  * 

Noi  credem,  că  oamenii  sunt  astăzi  mult  mai  aplicaţi  a  se 
Înţelege  decât  în  vremile  trecute.  Fanatismul,  intoleranta,  ura 
evlavioasă  (să  ni  se  ierte  această  expresie),  nu  mai  aparţin  epocii 
noastre,  nici  moravurilor  noastre.  Creştinii  din  diferitele  comu¬ 
nităţi  nu  mai  sunt  dispuşi  a-şi  aruncă  unii  altora  priviri  răuvoi¬ 
toare  şi  provocăîoare ;  ei  nu  se  mai  tem  de  a  aveâ  între  dânşii 
legături  sociale;  nu  se  mai  socotesc  a  fi  pătaţi  strângându-şi 
reciproc  mâna;  ei  nu  se  mai  tem  de  osândele  canonice  încheind 
legături  de  prîetinfe  şi  de  rudenie  cu  disidenţii.  Ortodocşi,  papişti, 
protestanţi,  anglicani,  trăiesc  în  bună  înţelegere,  se  respectă,  îşi 
vin  Intr’ajutor;  fac  laolaltă  întreprinderi  industriale,  îşi  dau  con¬ 
cursul  împreună  la  progresul  ştiinţelor  şi  al  civilizaţiei.  Vremile 
de  acum  se  deosebesc  deci  cu  desăvârşire  de  cele  trecute  vremi, 
care  prigoneau  pe  eretici,  ardeau  scrierile  lor,  organizau  lupte 
religioase. 

Dacă  s’ar  întoarce  în  lumea  aceasta  un  credincios  zelos 
din~  veacul  de  mijloc,  care  nu  i-ar  fi  mirarea  I  Ce  blesteme  n’ar 
aruncă  ell  Ce  gemete  n’ar  scoate  la  vederea  raporturilor  de 
dreptate  şi  blândeţe,  ce  Ie  întreţin  adevăraţii  creştini  cu  disidenţii, 
cu  păcătoşii  şi  chiar  cu  liber  cugetătorii.  El  ar  exclamă  cu  si¬ 
guranţă:  «Credinţa  a  dispărut  de  pe  acest  sărman  pământ;  fi¬ 
delitatea  cătră  Biserica  sobornicească  s’a  stins,  a  evaporat;  îm¬ 
părăţia  lui  Dumnezeu  a  fost  înlocuită  prin  împărăţia  Satanei». 

Dar  pentruce  oare  să  înviem  morţii? 


*  Acest'articol  irenic  scris  înainte  de  răsboiu,  în  vreme  de  pace,  poate 
fi  cetirea  folos  şi  astăzi,  când  împrejurările  s’au  schimbat. 

Şi  în  zilele  noastre  putem  vedeâ  veterani  din  evul  mediu, 
cari  îşi  spun  durerea  lor  tuturor  ecourilor  singurătăţii  lor;  cari 
deplâng  raporturile  frăţeşti  şî  pline  de  dragoste  dintre  membrii 
diferitelor  Biserici  creştine;  cari  nu  văd  în  toate  acestea  decât 
slăbirea  credinţii,  indiferenta  religioasă. 

Noi  nu  tăgăduim;  există  astăzi  multă  indiferentă;  insă  in¬ 
diferenţa  religioasă  n’a  absorbit,  cu  toate  acestea,  totul.  Obser¬ 
vatorul  imparţial  află  în  adâncul  stării  sociale,  până  şi  sub  in¬ 
diferenţă,  spiritul  de  dreptate  şi  de  dragoste,  respectul  faţă  de 
credinţă  şi  faţă  de  liberul  arbitru,  spiritul  Evangheliei. 

Dacă  aceste  principii  şi  aceste  tendinţe  au  degenerat  in 
indiferenţă,  oare  nu-i  greşala  acelora,  cari  sunt  încredinţaţi  cu 
învăţarea  şi  cu  conducerea  creştinilor?  Închişi,  cei  mai  mulţi 
dintre  ei,  într’un  cerc  strâmt,  egoist,  interesat,  imobil,  n’au  folosit 
bunele  tendinţe  ale  credincioşilor  pentru  a  întemeiâ  o  unire 
evanghelică  în  ce  priveşte  credinţa  şi  in  ce  priveşte  dragostea. 
Sleindu-şi  puterile  în  sforţări  zadarnice,  pentru  a  hotărî  pro¬ 
gresul,  au  lăsat  spiritele  fără  conducere,  şi  le-au  aruncat  astfel 
în  seama  acelei  indiferenţe,  de  care  se  plâng,  ca  şi  când  ea 
n’ar  fi  opera  lor. 

Nesimţind  in  ei  nici  chemarea,  nici  aptitudinea  pentru 
a  împăca  diferitele  nuanţe  de  doctrină,  credincioşii  s’au  în- 
destulit  să  distrugă  îngrădirile,  care  împedecau  mişcările  necesare 
expansiunei  simţeminteior  şi  vieţii  lor  sociale;  însă  coducătorii 
lor  nici  nu  i-au  premers,  nici  nu  li-au  urmat,  nici  nu  s’au  pus 
în  fruntea  lor.  Să  zicem  ceva  mai  mult,  ei  i-au  îndreptat  spre 
indiferenţa  religioasă  prin  exagerări  doctrinale,  prin  tendinţe 
către  ignoranţă  şi  imobilitate,  prin  fapte  opuse  spiritului  şi  prin¬ 
cipiilor  Evangheliei. 

—  Ar  fi  nedrept  să  credem,  că  indiferenţa  a  distrus  cu 
desăvârşire  orice  sentiment  religios,  orice  credinţă  creştină. 
Lumea  însetează  după  credinţă,  ea  îşi  dă  mari  silinţe  pentru  a 
ajunge  din  nou  Ia  o  credinţă  pozitivă;  indivizii  şi  popoarele, 
dupăce  au  gustat  fructele  amari  ale  necredinţii,  ar  voi  să  se 
alipească  de  revelaţiune,  care  singură  e  în  stare  să  îmbie  spi¬ 
ritelor  un  azil  sigur  şi  mântuitor.  Pentru  a  grăbi  acest  progres 
cătră  religiune,  nu  există  decât  un  mijloc:  A  lucră  şi  a  învăţă 
cu  blândeţe,  a  predică  bună  înţelegere,  a  respectă  raţiunea,  cău- 

tând  a  o  lumină  şi  a  o  conduce,  a  nu  fi  decât  ecoul  Aceluia, 

care  a  zis:  «Ele  glasul  meu  vor  auzi;  şi  va  fi  o  turmă  şi  un 

păstor»  (loan  X  16).  Orice  glas,  care  nu  va  fi  cel  al  lui  Isus 

Hristos,  va  răsună  în  pustiu,  nu  va  aduce  pe  nim,e  ia  adevăr, 

dimpotrivă  va  întări  poporul  în  indiferenţă.  Unirea  exterioară, 
materială  —  pentru  a  zice  aşâ,  se  va  constitui  între  oameni, 
căci  ea  este  în  zilele  noastre  o  trebuinţă  socială;  dar  ea  nu 
va  fi  o  unire  creştină,  o  unire  de  dragoste,  de  devotament,  de 
credinţă.  Unirea  în  indiferenţă  religioasă  nu  poate  dăinui  decât 
până  când  interesele  nu  se  opun,  până  când  timpul  şi  nesta¬ 
tornicia  omenească  nu-i  răstoarnă  piedeci  în  cale.  Nu  există 
decât  un  singur  principiu,  o  singură  bază  pentru  o  unire  durabilă, 
anume  adevărul  şi  acea  dragoste  creştină*  ce  vine  dela  Dum¬ 
nezeu,  şi  care,  după  Sfântul  Pavel,  «triumfă  peste  toate  pie- 
decile». 

Considerăm  totuşi  de  un  bun  simptom  pentru  unirea  cre¬ 
ştină  a  popoarelor,  această  unire  exterioară,  care  se  manifestă 
şi  care  pune,  aşa  zicând,  pecetea  sa  pe  toate  lucrările  mai 
omeneşti,  pe  toate  actele  importante  din  vieaţa  popoarelor. 
Raporturile  internaţionale  nu  se  pot  regula  prin  forţă;  congresele 
caută  a  împăcâ  diferitele  interese,  le  conseamnâ  în  tratate,  se 
silesc  a  preveni  coliziile,  a  le  opri,  a  le  mai  rări,  a  ie  şterge 
orice  raţiune  de  existenţă. 

Prin  ce  aberaţie  spiritul  de  ceartă,  desbinările  fără  de  sfârşit, 
luptele  lăuntrice,  care  tind  a  dispăreâ  din  societatea  politică, 
mai  există  încă  în  societăţile  creştine  ?  Cum  se  face,  că  repre¬ 
zentanţii  diversităţilor  naţionale  sunt  mai  uniţi  decât  reprezentanţii 
fraternităţii,  ai  unităţii  întru  Dumnezeu?  Pentruce  oare  aceştia 
din  urmă  sunt  înapoi  pe  o  cale,  care  e  a  lor,  şi  în  care  ar  trebui 
să  precedeze  pe  toţi  ceilalţi? 

Tendinţele  pacifice  ale  guvernelor  au  aflat  răsunet  în  opinia 
generală.  Cine  n’a  auzit  vorbindu-se  de  Societatea  Prietinilor 
Păcii,  de  întrunirile  lor,  de  discursurile  şi  de  scrierile  lor? 
Creştinii  trebue  să  se  ruşineze  yăzându-se  întrecuţi  de  oamenii 
politici  în  opera  păcii  şi  a  conciliaţiunii.  Credincioşii,  şi  mai 
ales  păstorii  ar  trebui  să-şi  facă  mustrări,  că  nu  profită  de  aceste 
bune  tendinţe,  cărora  le  pot  da  —  prin  Evanghelie  —  o  temelie 
solidă.  Pacea  nu-i  adevărată  şi  durabilă,  decât  atunci,  când  are 

ca  temelie  unirea  în  principii,  în  convingeri,  în  simţământul 
dragostei  creştine.  In  afară  de  Evanghelie,  pacea  nu-i  posibilă, 
decât  cu  condiţia  de  a  se  pregăti  omul  de  luptă;  aceasta  va  fi 
totdeauna  pacea  lui  Cesar:  Si  vis  pacem,  para  bellum.  Sfântul 
Pavel  a  arătat  raţiunea  acestui  lucru.  «Ştiinţa  îngâmfă  zice  el, 
dragostea  edifică».  Intr’adevăr,  câte  sisteme,  câte  ipoteze,  câte 
divergenţe  cu  privire  la  producţiile  inteligenţii  omeneşti  1  Deo¬ 
sebirile  în  ce  priveşte  întinderea  spiritului,  tendinţele  veacului, 
împrejurările  desvoltării  sale,  spiritul  de  contrazicere,  patimele 
şi  calculele,  care  influinţează  mai  mult  sau  mai  puţin  asupfa 
ideilor  noastre,  ce  de  obstacole  în  calea  unirii  învăţaţilor!  Istoria 
ştiinţei  şi  a  filozofiei  nu-i  oare  istoria  variaţiunilor  spiritului 
omenesc? 

Cu  toate  acestea,  noi  vedem  pe  învăţaţi,  ca  şi  pe  oamenii 
politici,  manifestând  tendinţe  de  unire.  In  interesul  progresului 
iniectual,  ei  întreţin  corespondenţe  neîntrerupte;  îşi  comunică 
unii  altora  cercetările,  descoperirile  lor;  îşi  cer  reciproc  sfaturi 
nu  mai  există-pentru  ei  decât  o  singură  patrie  ştiinţifică ;  naţionali 
şi  streini  îşi  dau  mutual  locuri  de  onoare  în  academii,  în  socie¬ 
tăţile  de  învăţaţi;  ei  se  întrunesc  în  congrese  ştiinţifice;  ei  nu 
par  a  fi  conduşi  decât  de  dorinţa  de  a  munci  întriun  comun 
acord  la  triumful  ştiinţii! 

E  trist  să  spunem :  un  mare  număr  de  creştini  şi  păstorii 
lor  sunt  singurii,  cari  urmează  vechiul  obiceiu  de  a  nu  se  în¬ 
crede  unii  întrialţii;  de  a  se  închide  în  cercuri  strâmte;  de  a 
anatemiza  tot  ceeace  nu  aparţine  societăţii  lor  particulare. 

Dacă  un  preot  catolic  întreţine  raporturi  de  prietinie  cu 
un  preot  ortodox,  de  pildă;  de  are  bune  legături  cu  un  ministru 
protestant,  aceasta  e,  în  ochii  lor,  o  monstruozitate.  Cu  toate 
acestea  raporturile  de  convenienţă  şi  de  dragoste  ar  puteâ  mult 
să  înainteze  unirea  credinţelor  şi  a  bisericilor.  Neîncrederea,  în 
care  se  ţin  credincioşii  faţă  de  disidenţi,  nu  trebue  să  dea  o 
prea  înaltă  părere  despre  puterea  Bisericii,  care  se  arată  întriatâta 
de  exclusivă;  ea  nu  poate  insuflă  nici  respect,  nici  simpatie 
faţă  de  sine. 

Facă  Domnul,  ca  conducătorii  spirituali  ai  diferitelor  co¬ 
munităţi  creştine  să  profite  de  aceste  tendinţe  spre  unire,  ale 
cărei  elemente  se  întâlnesc  la  fiecare  pas,  pentru  a  lucră  in 

vederea  unirii  inteligenţelor  şi  a  inimilor  întru  (sus  Hrisios, 
întru  a  lui  învăţătură  mântuitoare! 

In  vremea  propovăduirii  creştinismului  de  cătră  apostoli, 
Dumnezeu  şi-a  manifestat  atotputernicia  şi  ajutorul  Său  prin 
mijloace  extraordinare;  el  dădu  apostolilor  darul  suprafiresc 
al  limbilor  (Faptd^  II,  4),  care  a  înlesnit  predicarea  pentru  toate 
naţiunile;  al  arătărilor  miraculoase,  prin  care  Duhul  Sfânt  îi 
conduceâ  în  ţinuturile  îndepărtate  (Fapte  VIII,  26;  XVI,  9  etc.); 
al  ajutorului  extraordinar,  care  prescurtâ  pentru  ei  distanţele 
(Fapte  VIII,  39).  Dar  minunile  nu  erau  date  cu  profusiune,  când 
mijloacele  fireşti  erau  în  număr  îndestulitor.  Cunoştinţa  limbei 
greceşti  răspândite  în  împărăţia  romană,  legile  şi  organizaţia 
acestei  împărăţii,  mijloacele  comune  de  trasport,  toate  acestea 
au  fost  folosite  pentru  propagarea  adevărului,  pentru  unirea 
societăţilor  creştine  născânde,  pentru  edificarea  şi  susţinerea 
lor  mutuală. 

Apostolii  nu  disprefuiau  mijloacele,  care  uşurau  legăturile 
între  diferitele  ţări,  pentru  a  sămănâ  în  ele  adevărul  divin. 
Sfântul  Pavel  puse  capăt  desbinării  din  biserica  din  Corint 
printr’o  scrisoare ;  dar  câtă  greutate,  câta  vreme  i-a  trebuit, 
pentruca  să  poată  ajunge  Ia  Corint  această  scrisoare  împăciui¬ 
toare!  Dificultăţile  şi  divergenţele,  ce  se  «cară  la  Ierusalim, 
cu  prilejul  intrării  păgânilor  în  biserica  lui  Isus  Hristos,  au  fost 
aplanate  prin  Întrunirea  apostolilor"  în  sinodul  din  Ierusalim; 
dar  câte  piedeci  n’au  avut  ei  să  învingă  pentru  a  forma  această 
primă  adunare  generală,  modelul  tuturor  sinoadelor  ecumenicei 
In  primele  veacuri  ale  existenţii  Bisericii  creştine,  adevărul  a 
fost  de  a^âteaori  explicat,  definit,  apărat  printriun  comun  acord 
al  păstorilor  Bisericii  universale,  şi  exprimat,  când  în  sinoade, 
când  prin  scrieri.  Dar  câte  greutăţi,  întâmplări,  vicisitudini  tre* 
buiră  să  îndure  atât  păstorii,  cât  şi  scrierile  lor,  până  ce  să 
ajungă  la  destinaţia  lori  Iţi  trebuia  o  dragoste  înfocată  faţă  de 
adevăr,  un  devotament  în  stare  să  supoarte  orice  încercare  cătră 
Biserica  lui  Hristos,  o  sete  după  unire,  pentruca  să  obleşti  toate 
greutăţile,  care  veniau  din  starea  societăţii  din  epoca  aceea. 

Dacă  oamenii  astăzi  sunt  mai  slabi  în  credinţă  şi  în  dra¬ 
gostea  creştinească,  Provedinţa  le-a  făcut  mult  mai  uşor  învă- 

ţământul  religios  şi  mijloacele  pentru  a  ajunge  la  comunitatea 
de  credinţe  şi  de  simţăminte. 

S’au  făcut  studii  aprofundate  asupra  diferitelor  ţări,  asupra 
moravurilor,  credinţelor  lor;  limbile  sunt  mai  mult  sau  mai  puţin 
cunoscute;  există,  în  sfârşit  o  limbă,  care,  desigur,  e  astăzi  mai 
răspândită  în  întreg  universul,  decum  a  fost  limba  grecească 
în  epoca  apostolică,  franceza  este  astăzi  o  limbă  universală; 
nu  suntem  oare  datori  să  ne  facem  stăpâni  cât  mai  in  grabă 
pe  acest  mijloc,  ce  ni-1  oferă  Pronia  ca  să  lucrăm  la  comuniunea 
crediinţii  şi  la  pacificarea  religioasă  a  întreg  rotogolului  pă¬ 
mântesc?  Corespondenţa,  călătoria  au  devenit  uşoare.  Poşta, 
telegraful,  circulaţia  repede,  ce  a  deschis-o  puterea  aburilor, 
toate  aceste  progrese  ale  industriei  n’ar  fi  oare  de  nescuzat 
lucru,  dacă  omul  nu  le-ar  utiliza  pentru  a  servi  prin  ele  cele 
mai  de  căpetenie  interese  ale  omenirii,  adecă  interesele  credinţii, 
ale  păcii,  ale  bunei  înţelegeri,  toate  interesele  morale,  fără  care 
progresul  material  n’ar  fi  altceva,  decât  un  mijloc  {^ggătitor 
pentru  o  ruină  universală.  Prejudiţiile,  răstălmăcirile  sunt  mai 
puţin  scuzabile  în  zilele  noastre  decât  în  timpurile  trecute,  de¬ 
oarece  lumea  are  la  îndemână  o  mie  de  mijloace  de  a  se  lămuri, 
de  a  se  explică. 

Partizanii  îndărătnici  ai  unor  epoci,  ce  nu  pot  să  mai  existe, 
ne  spun:  Desvoltarea  mijloacelor  de  comunicaţie  nu  serveşte, 
decât  la  depravarea  şi  la  satisfacerea  apetiturilor  vieţii  materiale; 
progresul  industrial  sau  intelectual  este  mai  curând  vătămător 
decât  avantagios  pentru  creştinism.  Noi  le  răspundem:  Toate 
mijloacele  sunt  nevinovate,  indiferente  în  ele  înşile;  utilitatea 
lor  atârnă  de  scopul,  la  care  le  foloseşti;  ele  propagă  materia¬ 
lismul  pentru  materialişti;  propovăduesc  adevărul,  morala,  pacea 
religioasă,  când  vor  fi  în  slujba  creştinismului. 

Pentruce  misionarii  conciliaţiunii,  ai  păcii  religioase,  ad¬ 
versarii  abuzurilor  introduse  în  biserica  creştină  ar  aveâ  mai 
puţin  de  nădăjduit  pentru  opera  lor,  decât  partizanii  erorii  pentru 
sistemele  lor  şi  decât  industriaşii  pentru  industria  lor? 

După  părerea  noastră  ei  au  totul  de  aşteptat  din  laturea 
aceasta;  căci  orice  lumină,  orice  expansiune  le  este  mai  folo¬ 
sitoare,  decât  oamenilor  cu  vederi  înguste.  Tendinţele  cătră 
uniunea  religioasă,  cari  se  manifestă  în  toate  părţile,  dovedesc 

acest  lucru,  tendinţe,  cari  au  pătruns  chiar  şi  printre  oamenii 
mai  puţin  dispuşi  să  sprijinească  această  ideie  generoasă. 

Noi  găsim  prin  urmare  în  epoca  noastră  destule  semne 
favorabile  păcii  religioase,  triumfului  adevărului,  nimicirii  abu¬ 
zurilor;  noi  suntem  firm  convinşi,  că  timpurile  de  faţă  sunt 
prielnice  pentruca  toţi  oamenii  de  bunăvoinţă  să  se  pună  pe 
lucru  spre  a  grăbi  isbândg  acestei  opere  măreţe. 

Prelucrare  de:  /.  Beleuţă . 


Meditaţii  religioase  şi  exerciţii  spirituale. 

Preoţimea  noastră  s’a  preocupat  prea  puţin  până 
acum  de  această  lăture  a  îmbogăţirii  sale  sufleteşti  prin 
meditaţii  religioase  zilnice  şi  exerciţii  spirituale  în  comun. 
Preocupările  din  trecut  şi  chiemările  diferite,  pe  care  a 
trebuit  să  le  îmbrăţişem,  ne-au  abătut  prea  mult  dela 
terenul  propriu  al  activităţii  preoţeşti,  acela  de  a  duce 
pe  Hristos  în  mijlocul  oamenilor.  Vremlle  noui,  cu 
împrejurările  de  vieăţă  schimbate  şi  problemele  spre 
care  e  chemată  cu  putere  biserica  noastră  ortodoxă  ro¬ 
mânească,  ne  impun  o  concentrare  sufletească,  în  primul 
rând  nouă  preoţilor,  pentruca  la  vreme  să  putem  în¬ 
văţă  pe  alţii  acelaş  lucru,  fără  de  care  nu  se  poate  o 
vieaţă  religioasă  conştientă  şi  intensivă. 

Formalismul  prea  ne-a  covârşit.  Ne-am  mărginit 
aproape  numai  la  acte  externe  ale  unui  bogat  cult  re¬ 
ligios,  care  ne-a  absorbit  cu  totul.  Cerinţele  noui  ale 
unei  vieţi  cu  adevărat  religioase  ne  mână  cu  tărie  spre 
interiorizarea  religiunii  spre  a  face  din  eâ  un  principiu 
de  cugetare  şi  de  vieaţă.  Unul  din  mijloacele  cele  mai 
potrivite  pentru  aceasta,  sunt  meditaţiile  religioase  că¬ 
rora  trebue  să  le  facem  Ioc  în  ordinea  de  zr  a  vieţuirii 
noastre,  şi  exerciţiile  spirituale  pe  care  trebue  să  le 
practicăm  măcar  odată  pe  an,  căutând,  cu  prilejul  adu¬ 
nărilor  preoţeşti,  să  le  facem  cât  mai  bine.  Importanţa 
şi  folosul  lor  se  vor  vedea  şi  din  cele  de  mai  jos. 

Şi  fiindcă  în  româneşte  abia  dacă  avem  ceva  în 
acest  sens,  voiu  căută  să  dau  întâi  orientări  de  pregă¬ 
tire  şi  apoi  meditaţii  asupra  unor  obiecte,  pe  cari  le 
voiu  scoate  din  cărţile  de  Hugo  Hurter:  Enwilrfe  zu 
Betrachtungen  fur  achttâgige  geistliche  Ubungen  şi  Bei- 
trage  zu  geistlichen  Ubuogen  fur  Priester  und  Kleriker. 

Autorul  are  în  vedere  îndeosebi  exerciţiile  spiri- 
ruale,  pe  cari  le-ar  face  preoţii  în  curs  de  8  zile  con¬ 
secutive.  Dar  nefiind  altceva  aceste  exerciţii  spirituale 
decât  meditaţii  re'igioase  grupate  în  o  formă  sistema¬ 
tică,  materialul  pe  care  îl  voiu  dă  va  orienta  pe  oricine 
şi  asupra  felului  cum  trebuesc  făcute  meditaţiile  religi¬ 
oase  zilnice  ale  preotului,  precum  şi  asupra  felului  cum 
trebuesc  aranjate  misiunile  interne  în  despărţămintele 
preoţeşti,  prevăzute  în  regulamentul  de  organizare  a  ace¬ 
stora  în  cadrul  Asociaţiei  clerului. 


I. 

Pentru  a  puteâ  întreprinde  meditaţiile  religioase  ca  şi  exer¬ 
ciţiile  spiţiluale  cu  folos,  în  spiritul  cel  adevărat  şi  cu  cuvenita 
dispoziţie  sufletească,  se  cade  mai  întâi  să  ne  dăm  seama  în 
scuit  ce  sunt  acestea,  de  ce  să  le  ţinem  şi  cum  trebuesc  ţinute. 

Ce  sunt  meditaţiile  şi  exerciţiile  spirituale?  Pentru  a  da 
un  răspuns  cât  mai  clar  ne  vom  servi  de  oarecari  asemănări 
din  vieaţa  de  şcoală,  cunoscută  tuturora.  Meditaţiile  şi  exerci¬ 
ţiile  sunt  —  am  putea  zice  —  un  fel  de  examen,  o  şcoală  şi 
o  recreare. 

Un  examen.  Ce  este  un  examen  ştim  cu  toţii.  Noi  toţi 
trebue  să  facem  odată  un  examen  de  maturitate,  pentru  a  do¬ 
vedi  dacă  suntem  maturi  pentru  împărăţia  cerurilor :  «Este  rân¬ 
duit  oamenilor  să  moară,  iară  după  aceea  judecata>.  (Evr.  9,27). 
Dela  acest  examen  atârnă  eternitatea.  De  nu  ne  reuşeşte  totul 
e  perdut  pentrucă  nu  se  mai  poate  repeţi.  De  aceea  este  ne¬ 
cesar  din  vreme  în  vreme  câte  un  examen  de  probă.  Dacă 
acesta  nu  succede  în  vremea  vieţii  noastre  putem  îndreptă 
totul  cerând  iertare  lui  Dumnezeu  şi  împăcându-ne  cu  El  prin 
pocăinţă  şi  îndreptare.  Domnul  şi  Mântuitorul  nostru  acum, 
judecătorul  nostru  nemitarnic  în  vieaţa  de  dincolo  de  mormânt, 

ca  un  examinator  ne  cheamă  încă  în  această  vieaţă:  «dă  seamă 
de  economia  ta».  (Luca  16,  2). 

Exerciţiile  sunt  o  şcoală.  Mergem  la  şcoală  ca  să  Învăţăm, 
să  ne  cultivăm,  pentruca  să  ducem  o  vieaţă  deamnă  de  fiinţa 
omenească  şi  să  putem  trăi  potrivit  poziţiei  ce  ocupăm  in  so¬ 
cietate.  Câţi  ani  urmăm  la  şcoală  şi  câte  nu  trebue  să .  în¬ 
văţăm  ca  să  putem  ajunge  la  ceval  Nn  este  oare  de  dorit  ca 
să  ne  Însuşim  cu  atât  mai  mult  ştiinţa  mântuirii,  a  sfinţirii  de 
noi  Înşine,  să  invătăm  ca  fii  ai  lui  Dumnezeu  a  trăi  tn  con¬ 
formitate  cu  acest  rang  înalt,  să  ne  imprietinim  cu  cea  mai 
(naltă  artă,  cu  arta  de  a  trăi  o  vieaţă  folositoare,  merituoasă  şi 
de  adevărat  preţ  pentru  vecinicie?  Cu  atât  mai  mult  trebue  să 
1  invăţăm  a  trăi  demn  pentrucă  o  astfel  de  vieaţă  nu  ne  este 
tnăscută,  dimpotrivă,  ne  izbim  pas  de  pas  de  greutăţi  prove¬ 
nite  din  natura  stricată  a  firii  omeneşti,  de  ispite  venite  dela 
lumea  seducătoare  şi  de  curse  Întinse  de  vrăşmaşul  mântuirii  noa¬ 
stre.  Dacă  lumea  cere  atâ)ia  ani  de  pregătire  şcolară  în  vederea 
scopurilor  vieţii  pământeşti,  dacă  statul  dă  instrucţie  ani  de-arândul 
ostaşilor  ca  să-i  formeze  bine  şi  ei  să  devină  soldaţi  bravi,  dacă 
profesioniştilor  ani  le  trebue  ca  să  se  deprindă  In  măestria  lor, 
nimeni  nu  poate  trage  la  îndoială  necesitatea  de  a  intră  tn 
şcoala  Domnului  zilnic,  măcar  câteva  clipe,  şi  barem  câteva 
zile  pe  an,  pentru  a  invăţâ  ştiinţa  mântuirei,  cuviinţa  de  fii  a 
lui  Dumnezeu  şi  arta  de  a  trăi  bine.  Acesta  este  rostul  medi¬ 
taţiilor  şi  exerciţiiior  spirituale,  de  a  ne  clarifică  asupra  rostului 
vieţii  noastre  de  pe  pământ,  de  a  ne  lumină  şi  pătrunde  de 
chiemarea,  ce  ni-s’a  dat  de  Dumnezeu,  de  a  ne  cunoaşte  pe 
noi  Înşine  cu  toate  aplicările  firei  noastre  pentru  a  le  pune 
stavilă,  pentru  a  înlătură  greşelile  şi  a  ajută  tn  tot  chipul  for¬ 
marea  şi  întărirea  caracterului. 

Apoi  exerciţiile  sunt  şi  o  recreare.  Ceeace  este  vacanta 
pentru  corp,  pentru  puterile  slăbite  prin  studiul  încordat,  aceea 
trebue  să  fie  meditaţiile  pentru  vieaţ»  spirituală.  In  cursul  lor 
ne  strângem  puteri  noi,  ne  însuşim  curaj  şi  râvnă  pentruca  de 
nou  să  urmăm  chiemării  noastre.  Dacă  prin  slăbiciunea  firii 
am  lâncezit,  să  ne  strângem  noi  puteri,  spre  a  luptă  lupta  cea 
bună  şi  a  ajunge  la  limanul  mântuirii. 

Din  cele  spuse  până  aci  se  desprinde  de  sine  şi  răspunsul 
de  ce  să  facem  meditaţii  şi  să  ţinem  exerciţii  spirituale.  Pentruca 
să  ne  luminăm  in  ce  priveşte  chiemarea  aici  pe  pământ  şi  să 
ne  dumerim  cu  privire  la  adevărata  valoare  a  lucrurilor  pă¬ 
mânteşti.  Prin  meditaţii  trebue  să  ne.  câştigăm  căldura  lăuntrică, 
—  căci  precum  locomotiva  numai  dupăce  a  fost  încălzită  şi  s’a 
înfierbântat  se  poate  pune  în  mişcare  şi  poate  duce  după  sine 
trenul  întreg,  —  tot  aşâ  şi  omul,  numai  dupăce  s’a  pătruns  de 
zel  şi  râvnă  nouă,  poate  purtă  fără  şovăire  greutatea  zilei,  a 
unui  an  cu  toată  povara,  cu  toate  jertfele,  cu  toate  suferinţele 
Iui  şi  poate  urmă  cu  trezvie  drumul  virtuţii.  Trebue  să  ne 
strângem  curaj  şi  tărie  sufletească  pentru  a  putea  stărui  în  bine 
împotriva  tuturor  ispitelor,  greutăţilor  şi  primejdiilor. 

Lumină,  căldură  şi  tărie  sufletească  şi  pe  cât  e  cu  putinţă 
şi  însufleţire  în  slujba  lui  Dumnezeu,  trebue  să  fie  rodul  con¬ 
centrării  sufleteşti  la  meditaţiile  şi  exerciţiile  spirituale. 

in  sfârşit  să  răspundem  şi  la  întrebarea:  cum  trebue  să 
le  ţinem?  Cu  deosebită  seriositate  pentrucă  sunt  de  cea  mai 
mare  însemnătate  pentru  trecutul  şi  pentru  viitorul  nostru. 
Pentru  trecut,  pentrucă  prin  penitenţă  trebue  să  ne  aducem  de 
nou  în  bună  ordine  vieaţa  trecută,  pentru  a  putea  trece  lin  din 
această  vieaţă  în  vieaţa  de  veci,  dacă  stăpânul  vieţii  şi  ai  morţii 
ne-ar  cere-o;  pentru  viitor,  ca  să  învăţăm  a  fi  resoiuţi  în  ce 
priveşte  chemarea  noastră.  Prin  meditaţie  trebue  să  ne  orân- 
duim,  să  sfinţim  şi  lămurim  vieaţa  aşâ  fel,  ca  ea  să  fie  o  ne¬ 
întreruptă  slujire  a  lui  Dumnezeu,  o  vieaţă  plină  de  merit  pentru 
eternitate. 

Cu  râvnă  trebue  să  ne  facem  meditaţiile,  pentrucă  darul 
este  mare,  timpul  e  scurt  şi  câte  nu  trebuesc  săvârşite  în  cursul 
unei  zile. 

Cu  reculegere  şi  concentrare  sufletească  trebue  să  fim,  în¬ 
lăturând  grija  altor,  lucruri  prin  retragere  în  singurătate  şi  pri¬ 
veghere  asupra  simţurilor.  Reţinându-ne  dela  ocupaţii  superflue 
şi  examinându-ne  în  linişte  să  nu  ne  conturbăm  prin  conservaţii 
nefolositoare  şi  să  nu  ne  abatem  dela  obiectul  meditaţiei,  care 
trebue  să  fie  numai  Dumnezeu  şi  sufletul  nostru. 

Cu  mărinimie,  să  nu  punem  lui  Dumnezeu  nici  o  condiţie 
şi  nici  îngrădiri  doririlor  Sale,  ci  să  zicem  .cu  Pavel:  «Doamne 

ce  voeşti  să  fac?  (Fapte  96)  şi  cu  Psalmistul:  «Gata  este  inima 
mea  Doamne,  gata  este  inima  mea».*  * 

Şi  peste  toate  aceste,  conştienţi  de  slăbiciunea  firei  noastre 
omeneşti,  cu  încredere  să  ne  întoarcem  cătră  Dumnezeu  im- 
plorându-i  ajutorul  în  rugăciune  ferbinte,  ca  să  putem  petrece 
câteva  clipe  pe  zi  în  meditaţii  religioase  şi  măcar  2 — 3  zile  pe 
an  în  exerciţii  spirituale,  ca  astfel  să  dobândim  mila  şi  iertarea 
Lui  peste  trecutul  vieţii  noastre  păcătoase  şi  să  ne  împărtăşim 
de  revărsarea  binecuvântărilor  cereşti  asupra  străduinţelor  noastre 
din  viitor.  Preot  P.  Moruşca . 


SCRISOARE. 

Iubite  Prietene! 

Am  tot  trăgănat  răspunsul  ia  epistola  ta  dela  Paşti,  nu 
din  lene,  ci  fiindcă  am  cetit  in  sufletul  tău,  că  ţi-e  extraordinar 
de  mare  bucuria^  că  din  partea  şefului  tău,  deşi  ai  avut  atâtea 
frecări  cu  el,  eştf  pus  pe  lista,  celor  ce  —  pentru  «merite»  pe 
teren  bisericesc  —  vor  fi  distinşi  sau  decoraţi  cu  ocazia  unui 
mare  eveniment  naţional,  —  şi  prin  amânarea  de  pe  o  zi  pe 
alta'  a  răspunsului  am  aşteptat  să  ţi-se  mai  domolească  acea  bu¬ 
curie,  pentruca  să  poţi  face  loc  şi  unei  judecăţi  sănătoase  reci, 
fără  ca  să  te  doară,  ori  să  iei  ca  ofensă  cele  ce  ţi-le  scriu. 

Spui,  că  numai  azi  simţi  bucuria  şi  răsplata  muncii  tale 
«pe  teren  pastoral»,  că  în  timp  de  zece  ani  de  preoţie  ai  fost 
în  stare  să  faci  biserică  şi  şcoală  nouă  cu  poporul  tău  sărac, 
că  numai  azi  ţi-se  recunosc  «meritele»  pe  cari  «nimeni»  n’a 
vrut  să  ţi-le  recunoască,  şi  eşti  cam  îndrăsneţ,  când  aminteşti, 
că  şi  azi  ţi-se  recunosc  numai  in  urma  fapticei  mişcări  tinereşti 
de  sinceritate  din  sinul  preoţimii  noastre,  «de  care  mişcare  se 
teme  protopopul»  tău,  —  deci  ar  vreâ  să-ţi  astupe  gura. 

Vezi,  dragă  prietine,  tocmai  comunicările  tale  sincere,  cu- 
noscându-ţi  şi  împrejurările  tale  locale  etc.  etc,  mă  fac  să-mi 
pun  câteva  întrebări  şi  să  fac  câteva  reflexii,  —  şi  nu  preget 
să  fiu  cât  de  lung,  —  pe  cari  ţi-le  trimit  şi  ţie,  deşi  sunt  sigur, 
că  nu-ţi  vor  piăceâ.  Prin  faptul,  că  taina  n’ai  păstrat-o  numai 
pentru  tine,  ci  mi-ai  Incredinţat-o  şi  mie,  —  prin  ce  numai  e 
secret,  —  mi-ai  dat  şi  dreptul  să-ţi  reflectez. 

Ce-i  meritul?  Se  împacă  cariera  de  preot  cu  meritul? 
Cum  să  înţeleg  distincţia?  Ce  întrebări  se  pun  involuntar  In 
jurul  unei  «distingeri»,  venite  din  afară?  Iată  întrebările  pe  cari 
mi-le-a  adus  scrisoarea  ta.  Cearcă  să  le  răspunzi  obiectiv,  im- 

parţial,  —  şi  tare  mă  tem,  că  nu  vei  mai  privi  «distincţia»  ca 
o  «răsplată»  a  «meritelor»  tale  pastorale  recunoscute,  ci  ca  o 
rafinărie  vulpească,  degradatoare  pentru  un  suflet  sincer  de 
preot  adevărat. 

Meritul  ?  E  o  activitate  în  plus,  peste  ceeace  erai  dator  să 
faci.  Are  merit,  celace  trece  peste  sfera  de  acţiune  a  carierii, 
profesiunii  sau  poziţiei  sale  sociale,  săvârşind  fapte  recunos¬ 
cute  de  bune  pentru  obşte.  Deci  merit  e  pentru  un  învăţător, 
care  nu  se  mărgineşte  Ia  munca  dintre  cei  patru  pereţi,  ci  face 
«biserică  şi  şcoală»  etc.;  merit  are  un  profesor,  un  medic,  un 
advocat  ş.  a.,  care  nu  se  mărginesc  la  catedră,  la  clientelă,  la 
cod,  ci  duc  lumină,  curăţenie,  adevăr,  dreptate,  în  toate  mani¬ 
festările  lor  individuale  şi  obşteşti.  Dar  un  preot?  El  n'are 
«specialitate»,  n’are  o  anumită  sferă  de  activitate;  preoţia  e  în 
serviciul  vieţii  pline,  al  întregii  sale  manifestări;  acţiunea  ei  se 
întinde  dela  naştere  până  la  moarte,  ba  şi  dincolo,  dela  cerşitor 
până  la  capete  încoronate,  dela  cel  sărac  cu  duhul  —  în  sensul 
vulgar  —  până  la  cel  mai  desgheţat,  îmbrăţişează  pe  om  cu 
lumina  şi  căldura,  pe  cari  i-o  împrumută  Eternitatea,  în  toate 
ale  sale,  la  muncă,  la  veselie,  la  jale,  în  artă,  in  ştiinţă;  totdeauna 
şi  în  toi  locul.  Şi  numai  acela  e  preot,  la  înălţimea  cerută  de 
chemarea  pastorală,  care  tia  lăsat  pustiuri  necunoscute  în  va¬ 
stul  imperiu  al  spiritului  şi  al  inimii.  De  ai  face  deci  oricât  de 
mult,  niciodată  n’ai  făcut  deajuns.  Cum  poate  aveâ  deci  un 
preot  merite?  Poate  fi  vorba  doar  de  atât:  şi-a  împlinit  ori  nu 
datoria.  Şi  fiindcă  unii  se  achită  în  măsură  mai  deplină,  alţii 
puţin,  ori  mai  de  loc,  —  poate  aveâ  loc  distincţia ,  dar  nici¬ 
odată  «meritul».  Dar  pentru  un  preot,  care  munceşte  sincer , 
e  de  prisos  şi  asta. 

Distincţia  e  recunoaşterea  unei  adevărate  «distingeri»,  faţă 
de  un  altul,  care  nici  minimul,  —  şi  vai  câţi  sunt  şi  de  aceştia, 
—  nu  şi-l  face.  De  aceea  să  zicem,  că  are  dreptul  şi  ia  un 
semn  vizibil,  extern,  —  dar  numai  în  cadrele  moralei. 

Şi  acum  iată  cum  văd  eu  meritul  şi  distincţia.  Meritul, 
prin  faptul,  că  e  recunoscut,  nu  mai  are  lipsă  de  «răsplată», 
de  semn  extern,  vizibil,  —  e  o  muncă,  «care  plata  în  ea-şi 
găseşte»;  însuş  vorbeşte  cu  putere  care  nu  poate  fi  astupată. 
Distincţia  e  un  îndemn  la  muncă,  şi  pentru  celce  o  are,  şi 
pentru  celce  ar  trebui  s’o  aibă;  deci  nu  e  răsplată.  De  aceea 
aprob  să  fie  unii  distinşi,  dar  numai  după  dreptate  şi  numai 
între  marginile  modestiei,  pentrucă  îndatăce  cel  distins  devine 
sfidător  şi  leneş,  —  e  vrednic  de  dispreţul  tuturor;  acela  n’a 
meritat-o.  Dar  cum  am  zis,  cel  sincer  n’are  lipsă  de  ea;  el  nu 
munceşte,  ca  să  fie  distins,  ci  pentrucă  munca  e  religia  lui. 

Fiind  vorba  deci  de  distincţia  cuiva,  şi  văzând  deasa  ne¬ 
dreptate  şi  multele  abuzuri,  ce  se  fac  cu  decoraţiile  şi  distinc- 


ţiile,  involuntar  ţi-se  pun  înaintea  ochilor  câteva  semne  mari 
ale  întrebării:  cine  te  distinge?  prin  cine?  pentruce?  şi  cu  ce 
scop?  E  caracteristică  vorba  hazlie  a  unui  protopop,  care  tră¬ 
ieşte,  si  de  câteori  nu-mi  aduc  aminte  de  ea*,  «mă,  când  vezi 
un  brâu  roşu,  să  ştii,  că-i  lucru  slab».  Poate,  că  el  să-i  fi  dat 
alt  înţeles,  decât  cel  pe  care  ţi-1  oferă  brufto  cuvintele,  —  dar 
de  câteori  nu  se  potrivesc  cu  realitatea  şi  în  forma  asta.  De 
aceea  luând  serios  chestiunea,  fără  să  vrei  îţi  vine  să  te  întrebi, 
cum  m’am  întrebat  şi  eu. 

Te  rog  din  suflet,  iubite  prietine,  să  nu  laşi  să  te  doară 
cele  ce  ţi-le  scriu,  că  nu  de  aceea  le  scriu.  Tu  şti,  că  eu  nu 
sunt  gelos  de  «reuşita»  nimănui,  că  Dumnezeu  mi-a  dat  o 
inimă  şi-un  suflet,  care  nu  se  compară  niciodată  şi  cu  nimenea; 
şti,  că  mă  închipui  trăind  într’o  lume  aparte,  unde  realitatea 
asta  brutală  de  azi,  pătrunde  numai  ca  un  reflex,  şi  că  n’am 
vreme  şi  energie  de  .a  mă  ocupă  °i  de  grija  propriului  meu  eu. 

Cine  te  distinge?  O  a  trei-  persoană,  care  nu  te  ştie  de 
multeori,  nu  te  cunoaşte,  nu  ţi-a  auzit  de  nume;  singura  per¬ 
soană  absolut  sinceră,  care  intenţionează  un  lucru  bun.  Dar 
de  câteori  nu  e  înşelată?  lată  numai  cazul  distingerii  unei  per¬ 
soane  cu  o  mare  decoraţie  pentru  «merite»  patriotice  —  pe 
cari  nu  Ie-a  avut,  —  pentmca  la  câtăva  vreme  să-i  vezi  sub¬ 
stratul:  o  interesantă  aventură  de  amor  a  unui  membru  din 
familie  cu  un  ilustru  personagiu,  care  intervine.  Deci  distincţia 
şi-a  perdut  ceva  din  valoare. 

Trebue  deci  să  te  întrebi  şi  prin  cine  ajunge  să  te  cu¬ 
noască,  celce  te  distinge.  Cazul  tău,  iubite  prietfne,  îţi  dove¬ 
deşte  clar,  că  distingerea  nu  e  recunoaşterea  sinceră  a  «meri¬ 
telor»  (?)  tale,  ci  că  celce  intrevine  e  o  persoană  interesată, 
care  se  foloseşte  de  sinceritatea  şi  necunoştinţa  persoanei  a  treia 
pentru  un  nădăjduit  folos  personal. 

Şi  iarăş  mă  abat  puţin.  Zici,  că  se  teme  de  mişcarea  noa¬ 
stră  tinerească.  Nu-ţi  lăsă  găinile  în  paza  vulpii.  Şi  de  altfel 
greşeşti  şi  greşeşte,  celce*şi  închipuie,  că  mişcarea  asta  e  o 
mişcare  teroristă,  violentă.  Nu,  cu  gândul  ăsta  nu  mă  împac. 
Înfieraţi  abuzurile,  dar  mai  întâi  pe  ale  voastre  proprii.  Numai 
atunci  să  ridici  reproş  asupra  fratelui  tău,  când  asupra  ta  ai 
ridicat  toate  reproşurile  din  lume.  Nu  să  se  teamă,  ci  să  se 
îndrepte,  ăria  ne  e  scopul.  Astfel  să  lucrezi  şi  aşâ  ţinută  mo¬ 
rală  şi  socială  să  ai,  ca  şi  el  să  vadă,  că  mai  ales  lui  cu  atât 
mai  mult  i-se  cade  să  fie  exemplu  Căci  vrem  să  fim  şl  să 
rămânem  creştini.  Şi  meritul  mare  al  creştinismului  e,  că  n’a 
dat  lumii  arme,  n’a  dat  filosofie  şi  fel  subtil  de  cugetare,  ci  a 
dat  vieaţa,  modele,  sfinţi .  Omenimea  face  sforţări  de  mii  de 
ani,  ca  să  nimicească  demonul  cel  rău:  egoismul,  şi  în  lupta 
asta  creştinismul  a  ajutat  mai  mult;  azi  însuş  cade  pradă  ace- 

stui  rău.  Aicea  se  resumă  toată  mişcarea  noastră :  să  detronăm 
egoismul  din  noi  înşine  şi  apoi  din  întreagă  biserica  Domnului; 
invers  niciodată,  —  ar  fi  un  lucru  fără  cap.  O  dedicare  cu 
trup  şi  suflet,  şi  din  partea  tuturora,  binelui  obştesc,  trecând 
prin  jertfe  mari  personale,  mai  poate  salvă  societatea  de-o 
adâncă  şi  monstruoasă  cădere  pe  povârniş.  De  vei  puteâ  privi 
în  chipul  acesta  lumea  din  jurul  tău,  n’o  să  te  mai  plângi,  că 
nu  ţi-s’au  recunoscut  închipuitele-ţi  merite,  ci  zi  şi  noapte  ai 
sta  de  veghe,  cu  mintea  şi  privirea  încordată  în  căutarea  unui 
răsărit  mai  senin,  ascultând  un  glas  de  toacă  la  ruga  cea  mare 
din  mult  aşteptata  împărăţie  a  lui  Dumnezeu. 

Nu  aşteptă  recunoaşterea  «meritelor»,  ci  aşteaptă-te  să  fi 
lovit  cu  palme.  Eu  !a  astea  mă  aştept  la  tot  pasul,  pentrucă 
am  îndrăsneala  să  privesc  lumea  altcum,  decum  o  privesc  alţii. 
Şi  poate  că  şi  eu  în  cei  patru  şi  jumătate  ani  de  funcţiune  la 
ţară  să  fi  săvârşit  şi  mult  bine  şi  multe  fapte  vrednice,  dar 
pentru  «recunoaşterea»  lor  de  alţii  am  făcut  mai  puţin.  Să  nu 
te  miri,  dacă-mi  pun  pentru  mulţi  năroada  întrebare:  pentruce 
să  fi  decorat? 

Merite  un  preot  nu  are;  distins  pentruce?  Că  în  zece 
ani  ai  făcut  biserică  şi  şcoală  nouă?  Mare  sforţare  pentru  un 
popor  sărac  şi  nepătruns  de  însemnătatea  instituţiilor  sale,  şi 
mare  şi  pentru  tine;  mulţămeşte-te  cu  fapta  însaş  şi  cu  recu¬ 
noştinţa  poporului  tău;  de  ce  eşti  dar  nemulţămit?  că  nu  ţi- au 
recunoscut-o  şi  alţii,  cari  n’au  nimic,  ori  prea  puţin  cu  biserica 
şi  şcoala  ta.  Şi  pentru  asta  te  bucuri  aşa  de  mult  de  decoraţia 
in  proiect?  Oare  de  crâ  altul  în  locul  tău  şi  vedeâ  ca  şi  tine, 
că  biserica  cade  pe  el,  că  şcoala  i-s’a  Închis  din  vina  edificiului, 
nu  le  făcea  şi  el  cu  acelaş  popor?  Vrei  să  ai  un  merit  in 
adevăr,  fă  acuma  încă  o  biserică  şi  încă  o  şcoală  în  satul  tău, 
—  şi  atunci  ai  făcut  mai  mult  decât  ţi-se  cereâ  şi  vei  cunoaşte 
ce  e  meritul.  La  cea  făcută  poporul  însuş  a  văzut  că  trebue 
s’o  ridice,  tu  ai  fost  numai  celce  ai  concentrat  dorinţele  şi  ie-ai 
condus^Oare  nu  eră  datorinţa  ta  aceasta?  Dacă  eră  datorinţă, 
cum  vrei  să  ţl-se  socotiască  de  merit  şi  cum  pretinzi  răsplată? 

E  un  merit  pastoral?  Prea  puţin.  E  o  faptă  financiară, 
gospodărească.  Vezi,  iubite  prietine,  aici  e  o  greşală  a  noastră 
a  tuturora:  să  clădeşti  biserici  şi  şcoale,  să  aduni  bani,  —  ca 
şi  când  asta  e  chemarea  bisericii  şi  a  preotului  —  şi  să  Ie  so¬ 
coteşti  —  şi  încă  numai  pe  ele  —  de  «merite  pastorale ». 
«Merit»  pastoral,  ca  să  vorbesc  şi  eu  cu  termini  comuni,  e  să 
clădeşti  biserica  şi  şcoala  vie  a  lui  Dumnezeu .  Dar  nici  asta 
nu  e  merit,  ci  o  datorinţă  pastorală.  Şi  vezi,  când  te  plângi 
printre  lacrimi  de  bucurie  că  nu  ţi  s’a  recunoscut  «meritul»,  că 
în  zece  ani  ai  zidit  biserică  şi  şcoală  nouă,  ai  făcut  o  mare 
nedreptate  celorce  au  zidit  biserica  vie  şi  şcoala  vie  întru  carea 
li  place  să  petreacă  lui  Dumnezeu.  Lasă  «potirele  de  lemn»  şi 

clădeşte  «inimi  de  aur».  Şi  asta  e  partea  vulnerabilă  şi  a  ta, 
nu  te  supără  de  acest  crud  adevăr.  Avem  atâtea  biserici  nouă 
şi  câte  şcoli,  dar  nu  e  duhul,  ce  sălăşluiâ  în  peşterile  şi  în 
catacombele  creştine.  De  ce? 

Se  plâng  preoţii,  că  sunt  obosiţi  din  vina  serviciului  prea 
lung,  de  aceea  negligă  această  parte.  Oare  serviciul  n’a  fost 
tot  aşa  de  lung  şi  pentru  sf.  părinţi,  ei  de  ce  au  predicat?  Eu 
nu  le  cred  scuza.  De  li  s’ar  face  toate  înlesnirile  posibile  şi 
imposibile,  tot  aşa  s'ar  plânge.  Pentrucă  aici  ţi  se  cere  un 
ideal,  o  credinţă  proprie  tare,  pretinde  să  fi-  cât  de  în  mic  o 
personalitate,  să  ai  sub  picioare  un  anumit  piedestal.  Când  con¬ 
diţiile  acestea  sunt  date  n’o  să  te  plângi  niciodată  de  oboseală, 
ci  simţi  nesfârşita  bucurie  a  lucrului  împlinit.  De  un  an  şi  ju¬ 
mătate  predic  în  fiecare  Duminecă  şi  Sărbătoare,  în  sensul 
strict  al  cuvântului,  afară  de  toate  celelalte  ocazii,  —  şi  fac 
atâtea  servicii  laterale,  —  şi  cu  fiecare  Duminecă  şi  Sărbătoare 
ce  trece,  mă  îndeamnă  inima  tot  mai  mult  şi  mai  mult;  simt 
o  deosebită  bucurie  a  rupe  ceva  din  inima  mea  şi  a  o  sfărâmiţâ 
în  mii  de  bucăţi  şi  a  o  dâ  altora,  ca  să  se  sature  şi  ei.  Iată  în 
mic  minunea  celor  cinci  pani.  E  drept  că  după  o  astfel  de 
muncă  totdeauna  vin  acasă  obosit  fiziceşte,  dar  cu  un  suflet 
încărcat  de  bucurie,  care  parică  vrea  să  rupă  barierile  nepu¬ 
tincioase  şi  să  iasă  la  largul  luminii  şi  al  căldurii.  —  Fă  ase¬ 
menea  şi  vei  vedea,  că  nu  mai  ceri  recunoştinţa  altora,  mai  din 
afară  de  tine  şi  nu  ai  vreme  să  te  gândeşti  la  «merite». 

lată  dar  şi  răspunsul  la  întrebarea  ta:  «cum  de  poţi  să  te 
împaci  în  prăpăditul  ăla  de  sat  dela  spatele  lui  Dumnezeu». 
Asta  e,  dragă  prietine,  asta  e  ce  mă  împacă.  Am  găsit  o  mo¬ 
cirlă,  mă  trudesc  să  fac  pământ  roditor.  M’au  ispitit  multe 
măriri  şi  vezi  n’am  plecat  din  «prăpăditul»  ăsta  de  sat,  unde 
n’am  nici  locuinţă,  unde  oamenii  sunt  pricinaşi  şLdestrăbălaţi, 
unde  biserica  cade,  ca  odinioară  la  tine,  unde  venitele  sunt 
bagatele  şi  greu  de  încassat.  Dar  pe  mine  nu  acestea  m’au 
ispitit,  nu  ele  sunt  principalul.  Sunt  în  prag  de  a  ajunge  cu 
întreaga  familie  sub  acoperemântul  bolţii  albastre,  şi  nu  plec, 
voiu  să  stau  până  în  clipa  hotărîtoare,  când  stăpânul  căsii  se 
pune  pe  vapor. 

Eu  îmi  găsesc  plata  şi  răsplata  în  însaş  munca  mea,.  în 
munca  de  neînsemnat  lucrător  la  împărăţia  lui  Dumnezeu.  De 
bună  seamă  n’am  neglijat  nici  partea  financiară,  care  din  nimic 
am  ridicat-o  la  o  sumă  foarte  considerabilă,  dar  nu  pun  pondul 
principal  pe  ea.  _ 

De  aceea  vezi,  mă  mir,  când  văd  lumea  noastră  judecând 
activitatea  unei  feţe  bisericeşti  după  laturea  financiară  materială, 
nu  după  munca  depusă  la  temelia  împărăţiei  lui  Dumnezeu. 
Nu  ţi-a  bătut  şi  ţie  la  ochi  miopia,  cu  care  se  tratează  chestia 
alegerii  de  episcop  la  Cluj?  Nu  vezi,  că  azi  când  clădirea  asta 

socială  pompoasă  trozneşte  din  încheieturi,  tocmai  din  vina 
prea  multor  finanţe,  de  dragul  căreia  şi-a  neglijat  total  sufletul, 
—  unii  pretind,  că  rolul  episcopului  ortodox  d>n  Cluj  e  pur 
financiar?  O,  la  Cluj  trebue  un  Şaguna,  şi  încă  ce  Şaguna, 
mintea  lui  scăpărătoare  de  îndrumător,  luminător,  povăţuitor, 
braţ  de  fier,  —  iar  nu  un  pretins  financiar,  care  să  opereze  cu 
regula  de  trei  şi  cu  logaritmul  intrigii.  Lăsaţi  biserica  bogată 
deoparte,  ne  trebue  biserica  taumaturgică. 

Un  episcop  din  Siria  s’a  dus  la  papa  dela  Roma  să' se 
plângă  de  prigonirile  ce  le  sufere  biserica  lui  Hristos,  şi  l-a 
găsit  numărându-şi  galbinii;  surprins  acesta  zice:  «vezi,  azi  bi¬ 
serica  nu  mai  e  atât  de  săracă,  ca  pe  timpul  apostolilor»,  la  ce 
episcopul  a  răspuns:  «adevărat,  dar  azi  zadarnic  vei  zice  slă¬ 
bănogului  «Ia-ţi  patul  tău  şi  umblă».  In  această  stare  se  găseşte 
şi  biserica  noastră;  gândindu-ne  la  finanţe,  lăsăm  slăbănogii 
în  suferinţe.  Clujul  ar  puteâ  luă  aminte,  şi  tu  care  te  ţii  de 
Cluj  le-ai  puteă-o  spune. 

De  aceea  mă  întreb  eu:  pentruce  distincţie,  când  merite 
nu  avem,  şi  chemarea  nu  ne-am  împlinit-o,  decât  în  măsura 
impusă  categoric  de  împrejurări. 

Dar  cum  am  spus  totuşi  admit  şi  distincţia  ca  o  încurajare 
la  muncă,  şi  pentru  celce  o  primeşte,  şi  pentru  celce  ar  fi  dator 
să  o  primiască.  Ăsta  îi  e  scopul.  Dar  mijloacele  şi  omul  nu 
sfinţeşte  totdeauna  scopul.  Se  face  multă,  prea  multă  nedreptate, 
că  se  dă  mai  adesea,  acelora  cari  nu-şî  privesc  vieaţa  de  atare, 
şi  urmarea  e,  că  pe  mulţi  harnici  lucrători  îî  desarmează  şi  pe 
alţi  neputincioşi  îi  încurajează,  îi  ambiţionează,  ca  pe  căi  lă¬ 
turalnice,  prin  intervenţia  vre-unui  interesat  la  cel  neinteresat 
personal  să  cucerească  distincţia.  Şi  cei  mai  mulţi  sunt  cei  din 
urmă.  Atunci  tu  ca  om  sincer  să  nu  te  întrebi:  de  ce  se  mai 
dă  distincţia?  * 

Ce  de  reflexii  mi-am  făcut  în  jurul  epistolei  tale.  Ai  umblat 
să-mi  faci  o  bucurie  cu  bucuria  ta,  şi  eu  —  care  să  nu  crezi 
că  nu  mă  bucur:  doresc  s’o  porţi  cu  vrednicie  —  îţi  răspund 
aspru  şi  rece;  am  vrut  să-ţi  arăt,  —  copiindu-mă  pe  mine,  —  cum 
să-ţi  priveşti  problema  chemării  tale,  ca  atunci,  când  e  vorba 
de  distincţii  şi  de  merite,  să  te  întrebi  şi  tu  ca  mine  şi  să 
răspunzi,  cum  răspunzi  în  intimitatea  ta  celui  mai  înalt  gând  al  tău. 

Ai  fost  sincer,  de  aceea  ţi-am  scris  aşa  Să  nu  încerci  să-ţi 
schimbi  această  însuşire,  că  săvârşeşti  păcat.  Sinceritatea  e  ceva 
profetic,  păstrează-o  totdeauna  curată,  chiar  dacă  închinându-i-te 
ei  ai  face  şi  greşeli;  şi  prorocii  au  greşit  şi  au  spus  şi  rău  în 
sinceritatea  lor  şi  totuşi  au  rămas  proroci,  aşâ  şi  noi  să  fim 
sinceri,  pentruca  să  fim  oameni. 

Vin  gard,  Maiu  1921. 

Al  tău  prietin  .  ...  Gh.  Maior. 

MIŞCAREA  LITERARĂ. 

Chestiunea  Concordatului  în  raport  cu  suveranitatea  Sta¬ 
tului  român  şi  cu  programul  istoric  ai  partidului  naţional  din 
Transilvania,  de  Dr.  loan  Lupaş,  protopop-profesor  la  univer¬ 
sitatea  din  Cluj,  membru  al  «Academiei  Române».  Părintele 
Lupaş  analisează  chestiunea  proiectului  de  concordat  prin  care 
papa  dela  Roma  voia  să  asigure  bisericii  sale  o  situaţie  prive- 
legiată  şi  In  România,  aşâ  la  repezeală,  până  când  nu  apucă  a  se 
consolidâ  ţara.  Cu  puternice  dovezi  istorice  şi  răzimat  mai 
ales  pe  mărturia  unor  personalităţi,  alese  tot  dintre  fiii  bisericei 
unite,  arată  că  «In  faţa. primejdiei  de  înstrăinare  tot  mai  pro¬ 
nunţată,  care  ameninţă  pe  fraţii  greco-catolipi  atât  prin  înche¬ 
ierea  concordatului,  cât  şi  prin  direcţia  ultramontană,  pe  care 
din  timpul  mitropolitului  Vancea  au  încercat  câţiva  doctori  dela 
Roma  a  o  încetăţeni  la  cârma  acestei  biserici,  —  din  punct  de 
vedere  naţional  şi  patriotic  remediul  cel  mai  recomandabil  ar 
fi  reîntoarcerea  acestor  fraţi  in  sânul  bisericei  ortodoxe  române ». 
In  acest  înţeles  ar  fi  dator  să  lucreze  şi  oartidul  naţional  ar¬ 
delean,  dacă  vrea  să  rămână  credincios  programului  naţional 
din  1848  punct  2.  Şi  dacă  a  lăsat  să  treacă  prilejul  cel  mai 
nimerit  al  înfăptuirii  unităţii  naţionale  bisericeşti  Iii  felul  cum 
fuseră  înainte  de  1700,  deodată  cu  realizarea  unităţii  naţional- 
politice,  la  adunarea  dela  Alba-Iulia,  rămâne  să  se  constate  în¬ 
trucât  a  rămas  partidul  naţional  credincios  principiilor  şi  tradi¬ 
ţiilor  sale  istorice  sau  întrucât  va  păcătui  contra  lor  făcându-se 
vrednic  de  a  fi  pedepsit  —  după  cuvântul  lui  Bărnuţiu  —  cu 
infamia  de  dezertor >.  Toţi  membrii  partidului  naţional  ar  trebui 
să  cetească  cu  atenţiune  această  broşură,  să-şi  facă  o  chestiune 
de  conştiinţă  din  îndemnurile  pe  cari  Ie  dă,  mai  ales  membrii 
de  confesiunea  greco-catolică. 

* 

Petru  Maior  ;i  Uuirea  de  Părintele  Terentie.  Este  scrisă 
din  prilejul  centenarului  dela  moartea  marelui  român  şi  vesti¬ 
tului  protopop  «unit».  Dupăce  arată  cu  câtă  energie  a  com¬ 
bătut  P.  Maior  primatul  şi  iinfalibilitatea  papei  şi  a  osândit  cu 
aspre  cuvinte  atitudinea  acelor  bărbaţi  ăi  bisericei  unite,  cari 

au  transportat  şi  în  mijlocul  românilor  spiritul  atât  de  urgisit 
al  papismului  —  autorul  face  apel  la  preoţii  cari  trăesc  aproape 
de  sufletul  neschimbat  al  poporului,  la  intelectualii  mireni  stă¬ 
pâniţi  de  o  cinstită  gândire  religioasă  şi  de  o  adevărată  con¬ 
cepţie  de  viaţă  românească  şi  în  fine  la  poporul  rămas  Întreg 
cinstit  şi  credincios  legii  noastre  strămoşeşti,  —  să  se  lapede 
de  «meteahna»  unirei,  care  nu  li-se  potriveşte  nici  după  220 
de  ani  şi  să  revină  Ia  sânul  bisericei  mame,  dela  care  au  fost 
rupţi  de  vrăşmaş  cu  puterea  şi  cu  momeli.  —  vremea 

este,  precum  un  neam  suntem  sub  o  singură  stăpânire  să  fim 
şi  o  biserică ,  pe  care  împreună  apărându-o  împotriva  ori-căror 
încercări  de  destrămare,  nici  porţile  iadului  să  nu  o  mai  clătească». 

Ţinem  să  spunem  că  broşura  aceasta  nu  e  scrisă  de  1.  P. 
Sfinţia  Sa  părintele  mitropolit  Nicolae,  cum  bănueşte  «Unirea». 
* 

Glasul  Unirii  de  Virgil  Pop,  preot  român  unit,  ar  fi  o 
broşurică  menită  pentru  popor.  Aşa  cuîn  e  scrisă  însă,  —  cu 
pervertirea  faptelor  şi  adevărului  istoric;  cu  exagerări  ridicole 
In  ce  priveşte  efectele  unirii;  cu  atâtea  cuvinte  de  hulă  la  adresa 
ortodoxiei,  pentruca  să  poată  ridică  pe  urmă  în  slavă  papismul, 
răzimându-se  pe  citaţii  scoase  din  scrisul  unor  persoane  inte¬ 
resate  sau  trecute  în  solda  catolicismului  pentru  a-1  reprezenta 
în  ţara  românească;  cu  falşe  concepţii  şi  cu  şi  mai  eronate 
conduşii;  cu  astfel  de  defecte  broşura  nu  poate  fi  pentru  popor 
decât  un  rău  mijloc  de  zdruncinare  a  mentalităţii  sănătoase,  pe 
care  poporul  şi-a  păstrat-o  până  acum,  pe  lângă  toate  încercă¬ 
rile  de  ademenire  ori  siluire  ce  i-se  făceau  de  ceice  îi  vânau 
sufletul. 

N’au  prins  cursele  streinilor  în  vremea  chinurilor  prin  cari 
am  trecut,  nu  va  prinde  nici  glasul  celor  ce  bat  câmpii  cu 
scrisul  lor  de  acest  fel.  Sufletul  mulţimii  nu  se  poate  schimba 
după  gândul  unor  ilusionişti  încătuşaţi  de  ideea  papalităţii. 
Scrisul  de  felul  acestei  broşuri  ca  şi  zbaterile  neputincioase  ale 
«Unirii»  şi  «Culturei  creştine»,  sunt  ultimele  sbuciumăii  al  re- 
presentanţilor  curentului  ultramontan  în  biserica  unită,  cari  simt 
cum  li-se  duce  terenul  de  sub  picioare. 

CRONICA  BISERICEASCA-CULTURALA. 

Sfântul  Sinod  s’a  întrunit  în  sesiune  extraordinară  Marti 
în  I5'28  Iunie  a.  c.  sub  prezidiul  I.  P.  Sf.  Sate  Părintelui  Mi¬ 
tropolit  Primat.  Mesagiul  de  deschidere  l-a  cetit  dl  Ministru  Goga. 

După  informaţiile  din  ziare,  lucrările  mai  importante  de 
care  s'a  ocupat  Sf.  Sinod  sunt:  Organizarea  bisericilor  orto¬ 
doxe  române  din  America,  Ceho-Slovacia  Ungaria  şi  'Sf.  Munte, 
hotărându-se  trimiterea  unui  delegat  la  America,  care  să  ia 
orientări  asupra  stărilor  de  acolo.  Organizaţii  proprii  în  Ame¬ 
rica  nu  are  decât  Mitropolia  noastră  ardeleană,  de  care  vor  ră- 
mâneâ  în  dependenţă  şi  pe  mai  departe  şi  I.  P.  Sfinţitul  nostru 
Mitropolit  va  găsi  soluţiile  cele  mai  nimerite  pentru  grija  su¬ 
fletească  a  credincioşilor  noştri  de  acolo.  Asemenea  s’a  ho¬ 
tărât  trimiterea  unei  comisiuni  la  Atena  pentru  organizarea  bi- 
sericei  in  Macedonia  şi  pentru  a  scoate  Mănăstirea  Prodromul 
de  sub  jurisdicţia  lavrei  greceşti,  dându*i  independenţa  şi  sta¬ 
bilind  raportul  ei  cu  biserica  ortodoxă  română. 

S’a  luat  în  studiu  chestiunea  învăţământului  teologic*  în 
general,  şi  s’a  discutat  îndeosebi  reorganizarea  facultăţii  de  teo¬ 
logie  dela  Bucureşti,  propunându-se  sporirea  catedrelor  cu  una 
de  drept  bisericesc  comparativ  şi  alta  pentru  misionarism,  pre- 
zentându-se  la  senat  chiar  un  proiect  de  lege,  din  iniţiativă 
particulară,  susţinut  de  arhiereii  ortodocşi;  iar  pentru  numirea 
titularilor  la  catedrele  vacante  s’a  hotărât  ţinerea  unui  concurs. 
In  legătură  cu  aceasta  s’a  mai  discutat  chestiunea  înfiinţării  a  lor 
.2  facultăţi  teologice,  una  pe  lângă  universitatea  din  Cluj  şi 
alta  la  Chişinău. 

Biserica  română  autocefală,  eliberată  de  cătuşile  ce  îi  ţi¬ 
neau  ferecată  puterea,  sub  diferite  stăpâniri  străine,  acum  se 
gândeşte  la  problema  misiunii  interne,  punându-şi  în  funcţiune 
toate  forţele  şi  întrebuinţând  întreagă,  lumina  învăţământului 
pentru  intensificarea  vieţii  religioase  la  poporul  românesc.  în 
aceiaş  vreme  însă  se  preocupă  intensiv  şi  de  problema  misiunii 
externe,  al  cărei  obiectiv  trebue  să  fie  în  primul  rând  readu¬ 
cerea  la  calea  adevărului  a  fiilor  săi  momiţi  odinioară  de  me- 
*şteşugirile  papistaşe,  şi  apoi  îngrijirea  unei  propagande  în  afară, 
pentru  înălţarea  prestigiului  bisericei  ortodoxe,  faţă  cu  sbate- 
rile  tendinţelor  papale. 

în  şedinţele  Sfântului  Sinod  s’au  examinat  apoi  neînţele¬ 
gerile  ivite  între  preoţii  basarabeni  şi  după  ascultarea  I.  P.  Sf. 
Sale  Părintelui  arhiepiscopi  Gurie,  Sinodul  l-a  rugat  să  gră¬ 
bească  soluţionarea  conflictului  în  spiritul  dreptăţii  şi  iubirei 
creştineşti.  Plângerile  împotriva  P.  Sf.  Sale  Părintelui  Episcop 
dela  Dunărea  de  jos  găsindu  se  neîntemeiate,  P.  Sf.  Sa  Ep. 

Nifon  a  fost  scos  de  sub  orice  acuză.  S’a  mai  ocupat  Sf.  Sinod 
de  organizarea  seminariilor  teologice,  a  şcoalelor  de  cântăreţi, 
sulevându-se  ideea  înfiinţării  unei  academii  de  muzică  biseri¬ 
cească  Ia  una  din  mănăstiri.  S’a  admis  în  principiu  convocarea 
unui  sinod  ecumenic  ortodox.  Iar  în  rezoivirea  cererii  studen¬ 
ţilor  facultăţii  teologice  s’a  decis  să  se  intervină  la  guvern 
pentru  aranjarea  după  cuviinţă  a  dotatiei  preoţeşti,  s’a  admis 
purtarea  pălăriei,  rămânând  potcapiul  obligator  numai  la  cere¬ 
moniile  rituale,  iar  pentru  vară  s’a  admis  şi  costume  de  cu¬ 
loare  mai  deschisă. 

• 

Congresul  bisericesc  în  Bucovina  se  va  întruni  pentru 
primadată  In  toamna  anului  curent.  Strădaniile  fruntaşilor  bi- 
sericei  bucovinene  de  pe  la  1870  n’au  dus  la  izbânda  pe  care 
a  avut-o  Matele  Şaguna  în  Ardeal,  pentrucă  în  Bucovina  s’a 
împotrivit  unei  organizaţii  bisericeşti  autonome  tocmai  epis¬ 
copul  Eugenie  Hacman,  a  cărui  dragoste  de  sine  însuşi  nu  l-a 
lăsat  să  facă  cauză  comună  cu  Şaguna  când  acesta  voiâ  să 
strângă  într’un  singur  mânunchiu  pe  românii  supuşi  stăpânirii 
austriace.  în  Bucovina  abiă  s’a  ajuns  la  1871  la  votarea  unui 
statut  provizor,  «Rânduiala  de  alegere  pentru  congresul  bise- 
ricei  greco-orientale  din  Bucovina».  Acest  statut  prevede  48 
de  deputaţi,  jumătate  clerici  şi  jumătate  mireni.  Delegaţii  cle¬ 
rului  se  aleg  în  4  colegii  electorale,  compuse  din  clerul  secular 
şi  regular.  Tot  în  patru  colegii  se  aleg  mirenii:  colegiul  I  re¬ 
zervat  supremului  patron  ai  bisericei  bucovinene,  monarhul, 
care  numeşte  un  număr  de  reprezentanţi  pentru  congres,  co¬ 
legiul  II  este  format  de  patronii  bisericeşti,  în  colegiul  III  aleg 
comunale  bisericeşti  urbane,  iar  în  al  IV-Iea  cele  rurale.  Pre¬ 
zidentul  congresului  este  episcopul,  membrii  îşi  aleg  din  sinul 
lor  2  vice-prezidenţi,  unul  cleric  şi  altul  mirean;  iar  pentru  a 
se  luă  concluse  valide  se  cere  prezenţa  alor  32  de  membrii  (î. 
Nistor.  Ist.  bis.  din  Bucovina). 

După  acest  regulament  sta  torit  la  1871  urmează  să  se  facă 
alegerile  pentru  congresul,  ce  se  va  întruni  la  3  Octomvrie  a.  c. 
şi  anume  alegerile  delegaţilor  sunt  fixate  pentru  comunele  pa¬ 
rohiale  pe  12  Septemvrie,  pentru  oraşe  13,  patronii  bisericeşti- 
şi  ai  moşiilor  particulare  A 14,  iară  corpurile  electorale  preoţeşti 
pe  15  Septemvrie  a.  c.  între  problemele  de  căpetenie  asupra 
cărora  va  hotărî  congresul  este  discutarea  proiectului  de  statut 
pentru  organizarea  bisericei  autocefale  ortodoxe  române  şi  che¬ 
stiunea  administrării  fondului  religionar. 

Avem  convingerea  Bucovinenii,  adunaţi  in  primul  congres  se 
vor  pătrunde  de  bunătatea  sistemului  constituţional-reprezentativ 
cu  colaborarea  mirenilor  şi  vor  găsi  soluţiile  cele  mai  potrivite 

pentru  îndrumarea  vieţii  religioase  şi  bisericeşti  spre  sporirea 
nimbului  ortodoxismului  nostru. 

* 

Fondul  religionar  ai  bisericii  ortodoxe  din  Bucovina  este 
şi  azi  măr  de  ceartă  între  politicianii  de  acolo,  prin  ziarele  de 
partid,  ca  şi  la  parlament,  prin  interpelaţii  şi  răspunsurile  ce 
se  dau.  Deşt  chestiunea  n’ar  fi  decât  una  curat  bisericească, 
după  originea  şi  menirea  fondului,  totuşi  se  pasionează  politi¬ 
cianii,  pentrucă  nu  le  este  indiferent  cine  administrează  averile 
foarte  însemnate  ale  acestui  fond  religionar.  Pe  noi  ne  intere¬ 
sează  numai  laturea  bisericească  a  lucrului. 

Fondul  s’a  înfiinţat,  dupăce  Bucovina  s’a  rupt  din  trupul 
Moldovei  şi  s’a  supus  Austriei,  din  averile  mănăstireşti  şi  epis- 
copeşti  secularizate,  losif  al  11-lea  porunci  să  treacă  aceste 
averi  sub  administraţia  statului,  ca  să  servească  întreţinerea  bi¬ 
sericilor  şi  şcoalelor.  Ajunse  pe  mâna  administratorilor  străini, 
ctitoriile  domnilor  Moldovei  slujiră  alte  scopuri  decât  cele  ale  v 
bisericei  şi  şcoalei .  româneşti  numai,  adeseori  se  tratau  ca  şi 
alte  averi  de  stat,  servind  scopurile  lui-  Clerul  din  Bucovina 
a  încercat  mereu  să  ajungă  in  stăpânirea  acestor  averi  biseri¬ 
ceşti,  dar  statul  a  avut  gr^ja  să-şi  susţină  şie-şi  dreptul  de  dis¬ 
punere  în  tot  ce  priveşte  fondul,  ca  an  drept  rezervat  coroanei, 
şi  nu  îngăduia  niâ  un  amestec  de  control  nici  parlamentului 
din  Viena,  nici  dietei  provinciale  din  Bucovina,  cu  atât  mai 
puţin  unui  Congres  biserices.c,  pe  care  voiau  sî-l  chieme  la 
vieaţă  şi  bucovinenii  după  modelul  dat  de  Şaguna,  dar  pe  care, 
la  timpul  său,  trufaşul  episcop  Hacman  n’a  vrut  să-l  înţeleagă. 

In  timpul  mai  nou  un  alt  element  străin  veni  să  se  in- 
frupte  din  averile  lomâneşti,  Rutenii,  sprijiniţi  şi  de  stat  în  ten¬ 
dinţele  lor  agresive.  Şi  dacă  nu  ne  da  bunul  Dumnezeu  acest 
dar  mare  al  Unirii  tuturor  provinciilor  româneşti  sub  cârmuire 
naţională,  averile  ca  şi  însăşi  biserica  românească  în  Bucovina, 
erau  primejduite  de  rutenizarea  ajutată  de  stat  cu  toate  mijloacele 
pentru  desfiinţarea  românismului. 

Actualul  guvern  român,  dupăcum  era  cu  desăvârşire  just, 
a  trecut  administrarea  fondului  religionar  în  seama  factorilor 
bisericeşti,  Consistorul  şi  congresul  ce  se  va  convocă  până 
la  aranjarea  definitivă  a  chestiunii  de  unificare  administrativă 
bisericească.  Cei  din  opoziţie  ţin  morţiş  că  număr  statul  poate 
avea  dreptul  administrării,  ca  moştenitor  al  fostului  guvern 
austriac.  Curios  să  te  faci  apărătorul  dreptului  celui  dela  putere. 

Dar  noi  credem  şi  pe  unii  şi  pe  alţii  dintre  politicianii 
bucovineni  tot  aşa  de  buni  bisericani  şi  îi  rugăm  sa  ajute  cu 
sfatul  şi  cu  fapta  lor,  ca  să  se  introducă  cea  mai  bună  gos¬ 
podărie  în  administrarea  fondului  religionar,  ca  el  şa  poată 
servî  cât  mai  bine  biserica  ortodoxă  din  Bucovina,  şi  să  ajute 

chiar  străduinţele  bisericei  noastre  româneşti  de  pretutindenea. 
Mai  presus  de  toate  însă  să  pri vegheze,  ca  să  nu  răsbată  chi- 
vernisirea  averilor  de  zeci  de  miliarde  pe  mâna  evreilor,  cari 
stau  la  pândă  să  se  introducă  cu  sistemul  lor  destructiv,  cum 
s’au  introdus  şi  au  stăpânit  apoi  fără  milă  pretutindenea,  unde 
au  pus  mâna  mai  ’nainte  pe  averi  şi  latifundii  bisericeşti,  ca 
acele  ale  episcopatului  de  Alba-Iulia  şi  mai  cu  seamă  la  Oradea- 
mare,'unde  au  acaparat,  ca  arendaşi  şi  exploatatori  ai  averilor 
episcopatului  catolic  şi  unit  toată  vlaga  Bihorului  coborât  la 
cea  mai  dureroasă  mizerie  economică  şi  culturală. 

* 

Preotimea  militară.  Dl  general  Răşcanu  a  depus  la  Senat, 
şi  s'a  încuviinţat  fără  modificare,  proiectul  de  lege  pentru  orga¬ 
nizarea  clerului  militar.  Motivarea  proectului  e  un  elogiu  la 
adresa  preoţimii  care  a  făcut  aceea  pregătire  sufletească  a  sol¬ 
datului,  cu  ajutorul  căreia  «Armata  noastră,  care  a  luptat  în 
condiţîuni  extrem  de  grele,  graţie  pregătirii  ei  sufleteşti,  —  a 
putut  să  înfrunte  cele  mai  grele  timpuri  şi  să  treacă  neatinsă 
pe  lângă  flagelul  bolşevismului,  care  a  prins  în  focul  său  şi 
mistuit  formidabila  armată  rusească,  . .  Sentimentul  religios  a 
fost  veşnic  cald  în  sufletul  soldatului  nostru,  căci  preoţimea 
militară,  care  a  însoţit  armata  în  tot  timpul  răsboiului  a  fost 
mai  presus  de  orice  laudă,  ca  adevăraţi  apostoli...*  Frumoasă 
recunoaştere  a  rolului  pe  care  il  are  preoţimea  în  vieaţa  sufle¬ 
tească  a  neamului.  Şi  tot  acest  militar,  dl  ministru  de  răsboiu, 
conştient  de  forţa  pe  care  numai  preoţimea  o  poate  da  sufle¬ 
tului  unui  popor,  adaoge  în  continuare:  «Dar  timpurile  de  be¬ 
jenie,  pe  cari  le-am  putut  trece  în-  acest  crâncen  răsboiu  nu 
trebue  să  ne  facă  să  credem,  că  ele  au  trecut  defintiv.  Şi  acum 
ca  şi  în  răsboiu  armata  nu  se  poate  dispensă  de  sprijinul  su¬ 
fletesc  nepreţuit  al  preoţimii». 

întemeiat  pe  aceste  credinţe  mărturisite  cu  atâta  claritate, 
proiectul  de  lege  provede  organizarea  unui  corp  preoţesc  mi¬ 
litar,  care  să  fie  călăuza  sufletească  a  scumpei,  glorioasei  şi 
marei  noastre  oştiri,  pentru  a  o  duce  mai  departe  pe  drumul 
gloriei  şi  adevărului... 

La  fiecare  regiment  se  va  numi  câte  un  preot  militar  activ 
de  ritul  religios  din  care  e  formată  majoritatea  regimentului  şi 
se  va  asimila  cu  gradul  de  locotenent  sau  căpitan.  Aceşti  preoţi 
se  recrutează  în  prezent  dintre  licenţiaţii  şi  doctorii  in  teologie, 
cari  au  însoţit  armata  In  timp  de  răsboiu,  şi  în  baza  propunerii 
şefilor  clericali  şi  militari  după  o  vechime  de  3  ani  vor  fi 
înaintaţi  Ja  gradul  de  căpitan.  Pentru  celelalte  rituri  în  mino¬ 
ritate,  la  fiecare  garnizoană,  de  cel  puţin  patru  corpuri  de  trupă, 
se  va  numi  câte  un  preot,  pastor  sau  rabin;  iar  garnizoanele 
cari  n'au  acest  efectiv  de  trupe  se  vor  ataşă  pentru  cultul  reli- 

gios  celei  mai  apropiate  garnizoane  cu  păstor  sufletesc  al  mi¬ 
norităţii  respective. 

Preoţii  de  divizie  se  recrutează  dintre  preoţii  de  regimente, 
şi  se  vor  asimilâ  cu  gradul  de  major  sau  locot.  colonel;  iar  preotul 
de  corp  de  armată  şi  şefii  religioşi  militari  ai  celorlalte  rituri  vor  fi 
asimilaţi  cu  gradul  de  locot.-colonel,  sau  colonel.  In  sfârşit  inspec¬ 
torul  întregului  cler  militar  va  aveâ  gradul  de  general  şi  va  fi 
un  arhiereu,  membru  al  sf.  Sinod,  purtând  titlul  de  « Episcop 
de  Alba- falia». 

Noi  ne  bucurăm  din  toată  inima  de  solicitudinea  statului 
faţă  de  grija  sufletească  a  soldatului. 

Cum  însă  fraţii  uniţi,  adecă  părinţii  dela  Blaj,  s'au  dedat 
de  o  vreme  să  protesteze  mereu,  tună  şi  acum  că  «prin  titula  de 
Alba-Iulia  se  bruschează  sentimentele  cel  puţin  a  tuturor  Ro¬ 
mânilor  uniţi»  al  căror  mitropolit  are  acest  atribut  «de  Alba- 
Iulia».  11  scrie  ce-i  drept  —  zicem  noi  —  şi  mai  adauge  şi 
acela  de  Făgăraş,  ca  să  fie  mai  pompoasă  titulatura  usurpată  de 
vlădica  pribeag  până  a  se  stabili  în  satul  Blaj,  de  care  se  sfieşte 
să  pomenească  în  titulatură. 

Eliberaţi  cu  ajutorul  Iui  Dumnezeu  ne  luam  pe  încetul  mo¬ 
ştenirea  întreagă,  acum  se  reîâ  pe  seama  şefului  serviciului  reli- 
gîos  al  vitezei  noastre  oştiri,  titlul  de  Alba-Iulia,  mâine  vom  merge 
cu  un  pas  mal  departe  până  ce  ne  vom  reintegra  ortodoxia,  în 
dreptul  ei  dinainte  de  1700,  cu  toate  protestările  unora,  cari  văd 
cum  li-se  duc  privilegiile,  dar  nu  vor  se  înţeleagă  chemarea  vremii. 
* 

Sinoadele  bisericei  unite  s’au  ţinut  şi  aceste  în  lunile 
Maiu  şi  Iunie  a.  C.  la  centrele  episcopeşti,  pentru  a  face  impresia 
că  mai  trăesc  şi  tot  ar  mai  aveâ  un  rost  în  sânul  românismului. 

La  Blaj  s’a  cerut  înfiinţarea  unei  facultăţi  de  teologie  la 
universitatea  din  Bucureşti  «ca  clerul  înalt  catolic  de  orice  rit 
să  se  poată  cvalificâ  deplin  în  ţară».  Lăsăm  nediscutată  între¬ 
barea  dacă  e  în  interesul  culturii  româneşti  şi  a  statului  nostru 
înfiinţarea  facultăţii  de  teologie  catolică  la  Bucureşti,  ceeace  ne 
bucură  însă  este  împrejurarea,  că  măcar  In  România  mare  au 
ajuns  să  se  cugete  şi  fraţii  uniţi  să  nu-şi  iriai  trimeată  ucenicii 
în  institutele  iezuiţilor. 

S’a  discutat  chestiunea  presei  bisericeşti  şi  s’a  impus  «Cul¬ 
tura  creştină»  şi  «Unirea»  tuturor  preoţilor  din  toate  diecezele, 
sub  asprul  control  al  protopopilor;  iar  la  Societatea  pe  acţii 
«Sfânta  Unire»,  care  are  menirea  să  sprjjinească  această  presă, 
a  fost  obligată  a  participă  fiecare  preot  cu  câte  500  de  lei  cel 
puţin.  Luând  cunoştinţă  de  aceasta,  poate  şi  preoţii  noştri  vor 
dovedi  cuvenitul  interes  faţă  de  această  revistă  teologică,  fără 
să  li-se  impună. 

In  legătură  cu  autonomia  bisericească  s’a  cerut  ca  fondul 
religionar  catolic,  administrat  în  trecut  de  statul  ungar  să  treacă 

în  administraţia  bisericei  catolice.  Nu  prea  înţelegem  această 
'  râvnă  a  uniţilor  de  a  se  face  cu  orice  preţ  protectori,  şi  a  exo- 
perâ  pe  seama  catolicilor  favorul,  pe  care  nu  l-au  avut  nici,  în 
statul  unguresc,  când  românii  noştri  uniţi  nu  s’au  gândit  să  Ie 
vină  in  ajutor  catolicilor.  —  Doară  în  chestiunea  şcolară  au 
avut  o  atitudine  corectă:  de  a  nu  renunţă  Ia  şcoalele  confesionale. 

In  sfârâit  ţinem  să  arătăm  poza  de  luptători,  în  care  s’au 
complăcut  aceste  sinoade  pe  chestia  Concordatului.  Ce  folos 
poate  să  aibă  această  cheltuială  de  energie  pentru  susţinerea 
concordatului,  nu  înţelegem!  în  atitudinea  unor  bărbaţi  ai  bi¬ 
sericei  greco- catolice  nu  vedem  decât  mentalitatea  unor  în¬ 
străinaţi  cu  totul  de  sufletul  poporului,  care,  in  vreme  ce  în 
sinoade  să  discută  cu  aprindere  şi  cu  ieşiri  pătimaşe,  îşi  vedea 
înainte  do  vieaţa  şi  ocupaţiile  Iui,  liniştit,  fără  să  se  lase  im¬ 
presionat  de  hotărârile  celor  ce  nu-1  pot  reprezentâ,  pentrucă 
sunt  reprezentanţii  altui  duh,  a  spiritului  papist,  pe  Care  poporul 
nu-1  cunoaşte  şi  de  care  nu  vrea  să  ştie.  « 

* 

Cursurile  de  vară  dela  Vălenii  de  Munte,  prin  cari  dl 
profesor  Iorga  a  susţinut  şi  alimentat  atât  de  mult  ideea  uni¬ 
tăţii  naţionale  şi  a  pregătit  aşâ  de  bine  sufletele  pentru  clipa 
mare  a  înfăptuirii  visului  românesc,  reînvie  cu  ziua  de  întâi 
August,  tn  trecut  aceste  cursuri,  ca  şi  întreaga  operă  de  cul¬ 
tură  pe  care  a  reuşit  să  o  Înfăptuiască  dl  Iorga  ca  nimeni  altul, 
au  luminat  problemele  de  vieaţă  ale  românismului  fără  privire 
de  hotarele  de  despărţire,  trase  de  soartea  maşteră.  In  cuprinsul 
României  mărite,  problemele  de  vieaţă  ale  Ţării  şi  Neamului 
au  sporit  şi  ele  şi  au  devenit  mai  complexe,  de  aceia  trebuesc 
lămurite  din  noui  puncte  de  vedere. 

Scopul  cursurilor  este  «să  lămurească  repede  în  punctele 
esenţiale  problemele  de  azi  ale  Românimii  dând  cunoştinţi  in¬ 
dispensabile  şi  încercând  soluţii  obiective,  iar  faţă  de  conlocui¬ 
torii  de  altă  limbă,  prezintarea  acestui  «vechiu  Regat»  şi  în 
general  a  poporului  român  în  ce  poate  avea  mai  generos  şi 
mai  interesant». 

Dl  Iorga  Invită  prin  Neamul  Românesc  «pe  aceia  dintre 
Români,  cari  ar  vreâ  să  se  desluşească  mai  bine  asupra  ne¬ 
voilor  unei  ere  care  e  mai  nouă  decum  o  recunoaştem,  şi  pe 
cetăţenii  de  altă  rasă  ai  României  cari  doresc  să  pătrundă  în 
adevărata  intimitate  a  naţiunii  noastre».  Noi  îndemnăm  cu  dea- 
dinsul,  îndeosebi  preoţimea  mai  tânără,  să  ia  parte  la  aceste 
cursuri,  cari  dacă  nu  vor  avea ‘o  notă  specific  religioasă,  vor 
dă  desigur  orientări  foarte  preţioase  asupra  acelei  laturi  a  vieţii 
preoţeşti,  prin  care  suntem  chemaţi  să  slujim  cultura  româ¬ 
nească  în  satele  şi  oraşele  noastre,  în  mijlocul  celorlalte  neamuri. 


